ކޮވިޑް 19-ޑެލްޓާ ވޭރިއަންޓުގެ ސަބަބުން ބަލިމަޑުކަމުގެ އައު ރާޅެއް - Voice of Meedhoo Voice of Meedhoo\nކޮވިޑް 19-ޑެލްޓާ ވޭރިއަންޓުގެ ސަބަބުން ބަލިމަޑުކަމުގެ ...\nސިކުނޑި އާއި ނާރުގެ މައްސަލަތައް ދެނެގަތުމަށް ...\nކޮވިޑް 19-ޑެލްޓާ ވޭރިއަންޓުގެ ސަބަބުން ބަލިމަޑުކަމުގެ އައު ރާޅެއް\nby vomadmin July 3, 2021\nއިންޑިޔާއިން އެންމެ ފެނުނު ކޯވިޑް-19ގެ ނުރައްކާތެރި އައު ވައްތަރެއްކަމަށްވާ ޑެލްޓާ ވޭރިއަންޓު ފާއިތުވި ހަފުތާގެ ތެރޭގައި އޭޝިޔާގެ ސަރަޙައްދުތަކުގައި ހަލުވިކަމާއެކު ފެތުރިއްޖެއެވެ.\nމިދިޔަ އަހަރުގެ ޑިސެންބަރު މަހުގެ ތެރޭގައި އިންޑިޔާއިން ފެނުނު ޑެލްޓާ ވޭރިއަންޓު މިހާރުވަނީ 100އެއްހާ ޤައުމުން ފެނިފައެވެ. ދުނިޔޭގެ ޞިއްޙަތު ޖަމުޢިއްޔާ، ޑަބުލިޔުއެޗުއޯއިންވަނީ ދުނިޔޭގައި އެންމެ ހަލުވިކޮށް ފެތުރެނީ ޑެލްޓާ ވޭރިއަންޓުކަމަށް ބުނެފައެވެ. އެ ވޭރިއަންޓުގެ ސަބަބުން އޮސްޓުރޭލިޔާއާއި ދެކުނު ކޮރެޔާފަދަ ޤައުމުތަކުގައި ރެކޯޑު ޢަދަދެއްގެ މީހުންނަށްވަނީ ބަލިޖެހިފައެވެ. އަދި ޑެލްޓާ ވޭރިއަންޓުގެ ސަބަބުން ޖަޕާނާއި ރަޝިޔާފަދަ ޤައުމުތަކުގެ ޙާލަތުވެސްވަނީ ވަރަށް ބޮޑަށް ގޯސްވެފައެވެ. އެހެންކަމުން އެ ޤައުމުތަކުގައި އަޅައިފައިވާ ރައްކާތެރިކަމުގެ ފިޔަވަޅުތައްވެސްވަނީ ވަރުގަދަކޮށްފައެވެ.\nއޮސްޓުރޭލިޔާގެ އެންމެ އާބާދީ ބޮޑު ސްޓޭޓުކަމަށްވާ ނިޔު ސައުތު ވޭލްސުގައި މި އަހަރުގެ ތެރޭގައި އެންމެ ގިނަ ޢަދަދެއްގެ މީހުންނަށް ބަލިޖެހިފައިވަނީ ފާއިތުވި 24 ގަޑިއިރުގެ ތެރޭގައެވެ. ފަހުގެ ދުވަސްތަކުގައި އެ ސްޓޭޓުގައި އެންމެ ގިނަ ޢަދަދެއްގެ މީހުންނަށް ބަލިޖެހިފައިވަނީ ޑެލްޓާ ވޭރިއަންޓުގެ ސަބަބުންނެވެ. ބަލިމަޑުކަމުގެ އައު ރާޅުގައި އެ ސްޓޭޓުގެ 200އަށްވުރެ ގިނަ މީހުންނަށްވަނީ ބަލިޖެހިފައިވެއެވެ.\nއޮސްޓުރޭލިޔާގެ ސިޑުނީގެ ޙާލަތުވެސްވަނީ ގޯސްވެފައެވެ. 25 މިލިޔަން މީހުންގެ އާބާދީއެއް އޮންނަ ސިޑުނީވަނީ ބަލިފެތުރުން ހުއްޓުވުމުގެ ގޮތުން ފުރަބަންދުކޮށްފައެވެ. އަދި ސިޑުނީގައި ވެކްސިން ދެމުންދާ ދުވެލި އަވަސްކުރުމުގެ މަސައްކަތްވެސް މިހާރުވަނީ ފަށައިފައެވެ. އޮސްޓުރޭލިޔާގައި މިހާތަނަށް ވެކްސިންގެ ޑޯޒުތައް ފުރިހަމަކޮށްފައިވަނީ އާބާދީގެ އެންމެ6އިންސައްތަ މީހުންނެވެ.\nއޮލިންޕިކްސް ކުޅިވަރު މުބާރާތް ބޭއްވުމަށް ތައްޔާރުވަމުންދާ ޖަޕާނުގައިވެސް ޑެލްޓާ ވޭރިއަންޓުވަނީ ހަލުވިކަމާއެކު ފެތުރެން ފަށައިފައެވެ. ޖަޕާނުގެ ވެރިކަންކުރާ ޓޮކްޔޯ ހިމެނޭގޮތަށް އެ ޤައުމުގެ އިރުމަތީގެ ސަރަޙައްދުތަކުގައި ބަލިޖެހޭ މީހުންގެ ތިންބައިކުޅަ އެއްބައި މީހުންނަށް ބަލިޖެހިފައިވަނީ ޑެލްޓާ ވޭރިއަންޓުގެ ސަބަބުންނެވެ. ކުރިޔަށް އޮތް ދުވަސްތަކުގައި އެ ސަރަޙައްދުގައި 50 އިންސައްތަ މީހުންނަށް ބަލިޖެހޭނީ ޑެލްޓާ ވޭރިއެންޓުގެ ސަބަބުންކަމަށް ބެލެވެއެވެ. އެހެންކަމުން ޓޮކްޔޯގެ އިތުރުން އަވަށްޓެރި ތިން ސަރަޙައްދެއްގައި ކުއްލި ޙާލަތުވަނީ އިޢުލާނުކޮށްފައެވެ. ޖަޕާނުގައި ވެކްސިން ދީފައިވަނީ ޢާންމުންގެ އެންމެ 12 އިންސައްތަ މީހުންނަށެވެ. އަދި ބަލިޖެހޭ މީހުންގެ ޢަދަދަށް ހެޔޮ ބަދަލެއް ނާންނަނަމަ ޖުލައި މަހުގެ 23ވަނަ ދުވަހު ފެށުމަށް ހަމަޖެހިފައިވާ އޮލިންޕިކްސް ކުޅިވަރު މުބާރާތް ބެލުމަށް ޢާންމުންނަށް ނުވަދެވޭ ގޮތަށް ހަދަން ޖެހިދާނެކަމަށް އެ ޤައުމުގެ ސަރުކާރުން ބުނެއެވެ.\nދެކުނު ކޮރެޔާގައިވެސް ފާއިތުވި ހަ މަސް ދުވަހުގެ ތެރޭގައި އިތުރު ނުވައި މިންވަރަށް އެއް ދުވަހުގެ ތެރޭގައި ބަލިޖެހޭ މީހުންގެ ޢަދަދުވަނީ އިތުރުވެފައެވެ. އެ ގޮތުން ފާއިތުވި 24 ގަޑިއިރުގެ ތެރޭގައި 800އަށްވުރެ ގިނަ މީހުންނަށްވަނީ ބަލިޖެހިފައެވެ. ފާއިތުވި 10 ދުވަހުވެސް ބަލިޖެހޭ މީހުންގެ ޢަދަދުވަނީ އެއް ދުވަހުން އަނެއް ދުވަހަށްވުރެ އިތުރުވެފައެވެ. އެއާއެކު އިޖުތިމާޢީ ގައިދުރުކަމުގެ ފިޔަވަޅުތަކަށް ލުއިތަކެއް ދިނުން އެ ޤައުމުންވަނީ ފަސްކޮށްފައެވެ. އެ ޤައުމުގައި ވެކްސިން ދީފައިވަނީ ޢާންމުންގެ އެންމެ 10 އިންސައްތައަށެވެ. ދުނިޔޭގެ ހަތަރުވަނައަށް އެންމެ އާބާދީ ބޮޑު ޤައުމުކަމަށްވާ އިންޑޮނޭޝިޔާގައިވެސް ބަލިފެތުރޭ މިންވަރު އިތުރުވުމުގެ ސަބަބުން ޖުލައި މަހުގެ 3ވަނަ ދުވަހުން ފެށިގެން 20ވަނަ ދުވަހާ ހަމައަށް އަވަސް ފިޔަވަޅުތަކެއް އެޅުމަށްވަނީ ނިންމައިފައެވެ.\nއޭޝިޔާގެ ގިނަ ސަރަޙައްދުތަކެއްގެ ޙާލަތު ގޯސްވި ނަމެވެސް ޑެލްޓާ ވޭރިއަންޓު ފުރަތަމަ ފެތުރެން ފެށުމުން ޙާލަތު ވަރަށް ބޮޑަށް ގޯސްވި އިންޑިޔާގެ ޙާލަތު މިހާރުވަނީ ވަރަށް ބޮޑަށް ރަނގަޅުވެފައެވެ. މިދިޔަ މެއި މަހުގެ ތެރޭގައި ދުވާލަކު 400،000 މީހުންނަށް ބަލިޖެހެމުންދިޔަ އިންޑިޔާގައި މިހާރު ބަލިޖެހެނީ 47،000އެއްހާ މީހުންނަށެވެ.\nސިކުނޑި އާއި ނާރުގެ މައްސަލަތައް ދެނެގަތުމަށް ހަދާ ނިއުރޯޑައިގްނޮސްޓިކްގެ ހިދުމަތް ކުޅުދުއްފުށީގައި ފަށައިފި\nދިވެހީން ސަޕޯޓްކުރާ ލިސްޓުގެ އެންމެކުރީގައި އުޅޭ އެންމެ މަގުބޫލް އެއްޓީމަކީ އިޓަލީ\nއައުޓް ޑޯ ޖިމް ހަދާ ރަށްތަކުގެ ތެރޭގައި މީދޫވެސް ހިމެނޭ\nއިންޑިއާގެ އެހީގައި ރާއްޖޭގެ 61 ރަށެއްގައި އައުޓް ޑޯ ޖިމް ގާއިމްކުރުމަށް ހަމަޖެހުމާގުޅިގެން އެރަށްތަކާއި ބެހޭ މަޢުލޫމާތު ޔޫތު ...\nނާރުގެ މައްސަލަތަކާ ގުޅުން ހުރި ބަލިތައް ދެނެގަތުމަށް ހަދާ ނިއުރޯޑައިގްނޮސްޓިކްގެ ހިދުމަތް ކުޅުދުއްފުށީ ރީޖަނަލް ހޮސްޕިޓަލު (ކޭއާރުއެޗް) ގައި ...


MDN Ge Report Aaa Gulhigen Vaahaka Dhakkaa Lecturer Inna Medhu Fiyavalhu Alhanee - Vaguthu\nއެމްޑީއެންގެ ރިޕޯޓާ ގުޅިގެން ވާހަކަ ދައްކާ ލެކްޗަރާއިންނާ މެދު ފިޔަވަޅު އަޅަނީ\nއިސްލާމް ދީނާއި ކީރިތި މާތް ނަބިއްޔާ މުޙައްމަދު ސައްލަﷲ ޢަލައިހި ވަސައްލަމައަށް ފުރައްސާރަކޮށް ނެރެފައިވާ ރިޕޯޓާއި ގުޅޭގޮތުން މޯލްޑިވްސް ނެޝަނަލް ޔުނިވާސިޓީ (އެމްއެންޔޫ) ގެ އެއްވެސް ބޭފުޅަކު ސޯޝަލް މީޑިއާގައި ވާހަކަ ނުދެއްކުމަށާ އެކަން ކުރާނަމަ ހުއްޓުވުމަށް ސަރުކާރުން އަންގައިފި އެވެ.\nއެމްއެންޔޫގެ ޗާންސެލަރ ޑރ. ހަސަން ހަމީދު މިއަދު މުވައްޒިފުންނަށް ފޮނުވި އެންގުމެއްގައި ވިދާޅުވީ އެމްޑީއެން ނެރެފައިވާ ލިޔުމެއްގައި ހިމެނޭ ވާހަކަތަކަކާ ގުޅިގެން ރައްޔިތުންގެ ތެރެއިން ގިނަ ބައެއްގެ މެދުގައި ނުތަނަވަސްކަން އުފެދިފައިވާ މި ދަނޑިވަޅުގައި، އެމްއެންޔޫގެ ބައެއް ލެކްޗަރާ އިން، ރައްޔިތުންގެ މެދުގައި ބައިބައިވުން އުފެދި، މުޖްތަމައު ހަލަބޮލި ވެދާނޭ ފަދަ ގޮތްގޮތަށް ސޯޝަލް މީޑިއާގައި ތަފާތު އެކި ޚިޔާލު ފާޅުކުރަމުން ދާކަން ސަރުކާރުން ފާހަގަކޮށްފައިވާ ކަމަށެވެ. އަދި އެ ކަމުގެ ޝަކުވާ ރައްޔިތުންގެ ފަރާތުން، ސަރުކާރަށް ލިބެމުން ދާކަމަށެވެ.\nއަދި އެމްއެންޔޫގައި މަސައްކަތްކުރައްވާ އެއްވެސް ބޭފުޅަކު މުޖުތަމައިގައި ބައިބައިވުން އުފައްދައި، އެއްބަޔަކު އަނެއް ބަޔަކާމެދު ރުޅިވެރިކަން އުފެދޭނެ ފަދަ ވާހަކަތައް ސޯޝަލް މީޑިއާއާ އެނޫންވެސް ވަސީލަތެއް މެދުވެރިކޮށް ފެތުރުން ހުއްޓުވުމަށްޓަކައި އަޅަންޖެހޭ އެންމެހައި ފިޔަވަޅުތައް އެޅުމަށް ސަރުކާރުން ޔުނިވާސިޓީގައި އެދިފައިވާ ކަމަށް އެ އެންގުމުގައި ބުނެފައިވެއެވެ.\n"ވީމާ ދަންނަވަމެވެ. ޔުނިވަރސިޓީގެ ހުރިހާ މުވައްޒަފުން ވެސް މުވައްޒަފުންގެ އަޚްލާޤީ ކޯޑްގައިވާ ހަމަތަކާއި ޤާނޫނުތަކާ އެއްގޮތަށް ޢަމަލުތައް ބެހެއްޓެވުމަށް އަޅުގަނޑު އިލްތިމާސް ކުރަމެވެ." ރ. ހަސަން ހަމީދުގެ އެންގެވުމުގައިވެއެވެ.\nއެމްއެންޔޫއިން އެތަނުގެ ލެކްޗަރާއިންނަށް މިފަދަ އެންގުމެއް އަންގާފައިމިވަނީ އެމްޑީއެން އިން ރިޕޯޓް ނެރުނު މައްސަލައާ ގުޅިގެން އެ ޖަމިއްޔާއަށް ފިޔަވަޅު އެޅުން އަވަސްކޮށް، އެ ޖަމިއްޔާ އުވާލުމަށް ގޮވާލައި، އިއްޔެ ޝީ ބިލްޑިންގައި ރާއްޖޭގައި ތިބި މަޝްހޫރު ދީނީ އިލްމުވެރިންގެ ތެރެއިން ގިނަ އަދަދެއްގެ އިލްމުވެރިން ނޫސްވެރިންގެ ބައްދަލްވުމެއް ބާއްވާފައިވާފައި ވަނިކޮށެވެ. މި ބައްދަލްވުމުގައި އެމްއެންޔޫގައި ކިޔަވައިދެއްވާ ލެކްޗަރާއިންވެސް ހިމެނެއެވެ.\nޔުނިވަސިޓީ މުވައްޒަފުން ސަރުކާރާއި ދެކޮޅު ހިޔާލު ފާޅުކުރުން މަނާކޮށްފި\nދަރިވަރުންގެ ފަރާތުން ހަރުކަށި ފިކުރު ފެނިފައެއް ނުވޭ: އެމްއެންޔޫ\nއޮކްޓޯބަރ 15, 2019 19:23\nﷲގެ ހެޔޮ ރަހްމަތާއެކު ތިޔަގޮތަށް ދީނަށް ފުރައްސާރަކޮށްފައި ނެރޭ މީހުންނާއި އެވާހަކަ ދައްކާ މީހުންނާ ދެކޮޅަ ނުކުންނަ އެންމެންގެ މައްޗަށް ހައްގު ގަދަވާނެ. ހައްގުގެ މައްޗަށް ބާތިލު ގަދަވާނެ. ހަސަން ހަމީދު އަވަހަށް އިސްތިއުފާ ދެއްވުމަށް ދަންނަވަން.\nއޮކްޓޯބަރ 15, 2019 19:34\nޞުބުޙާނަﷲ، ހުރި ބިރުވެރިކަމެ އްގެ ބޮޑުކަމާ އެ، މިފަދަ އަމުރުތަށް އައ އުމަކީ ވަރަށް ބިރުވެރިކަމެ އް،\nއޮކްޓޯބަރ 15, 2019 19:35\nޝޭހުން ގެ އަނގަމަތީ ޓޭޕު ނާޅާ\nއޮކްޓޯބަރ 15, 2019 19:36\nމިހާރު ތިޔަ ގޯސްވަނީ!\nއޮކްޓޯބަރ 15, 2019 20:21\nއިތުރަށް އަލިފާން ރޯކޮށް މުސީބާތެއް ޖައްސަން އުޅޭ ކަހަލަ. ފާޑުފާޑުގެ ހަރުކަށި އަމުރު ނެރެ ރުޅިގަދަކުރުވަން އުޅެނީ ސަހަލު ނިޔަތަކުހެނެއް ހިއެއްނުވޭ.\nއޮކްޓޯބަރ 15, 2019 21:25\nކުރިންވެސް ގޯސްކަން އެނގިހުރެ މިސަރުކާރަށް ވޯޓުއެޅިމީހުން ވޯޓުއެޅީ! ބަދަލަކަށް މިހޮވުނީ އިބްލީހުގެ ބައިގަނޑު. އެވަރުންވެސް ނުވެގެން މަޖިލީހުގެ ބާރުވެސް އެދިނީ ޝައިތޯނުންނަށް. މިހާރު3ބާރުވެސް އެމީހުން އަތުލައިގެންފި. ރައްޔިތުން އަޅުވެތިވެއްޖެ.\nއޮކްޓޯބަރ 15, 2019 19:37\nބަލަ ބީތާތަކާ! ނުތަނަވަސްކަން އުފެދެނީ ސަރުކާރުން ލާދީނީ މީހުން ޙިމާޔަތްކުރާތީ. އެހެންވީމާ ނުތަނަވަސްކަން އުފައްދާތީ ފިޔަވަޅު އަޅަން ޖެހެނީ އެނެމެ ފުރަތަމަ ރަޢިސެކޭ ކިޔަިގެނ ތި ހިރަ ހުވަޔާ ޚިލާފުވެފައި ހުރި މީހާއާ މެދު ފިޔަވަޅު އެޅިއްޔާ!\nއޮކްޓޯބަރ 15, 2019 19:39\nބަދަލު ކުރޭ ހަސަންހަމީދު ދޮޅުރޯނާ. ލާދީނީ ބައިގަނޑު ޔުނިވަސޓީތެރެއަށް ދެމިގެންފަެި މިއޮތީ. ރައްޔިތު އެންމެން ތެދުވާ ވަގުތު ޖެހިއްޖެ. ވެރިކަލޭގެ އިސްތިއުފާ. ދީން ހިމާޔަތް ކުރުމަށް މަސައްކަތް ކުރުމުން ދުވަހަކުވެސް އެކަން ކުށަކަށް ނެހެދޭނެ.\nއޮކްޓޯބަރ 15, 2019 19:40\nއަޅެ ޙަސަންޙަމީދު ކަލޭ ނިކަން ކެެރިގެން މިކަމާ ދެކޮޅައް ތެދުވެބަލަ މަގާމުގެ ދަހިވެތި ކަމުގައި ކަލޭ އުޅުނަސް އެހެން މީހުން އުޅެނީ މާތްވި އިސްލާމް ދީނާއި ދިވެހި ގައުމައްޓަކާ މުޖުތަމައު ގަސާދަވަނީ ކިހިނެއްކަން ކަލެއައް ނޭނގޭނެ 0/0 100 މުސްލިމް ގައމެއްގަ ކަލޭ ކުއްލި ކުޅެން އުޅޭނެ ކަމެއްނެތް ކީރިތި ރަސޫލާ އާއި އެކަލޭގެފާނުގެ ސުންނަތުން ކަން ކަން ދަސްކުރަންވީ ބުރާންތި އިސްތިއުފާ ދީފަ ގެއައްދޭ\nއޮކްޓޯބަރ 15, 2019 19:46\nތިޔަ ދީނީ އިލްމުވެރުންނަކީ މަސްލަހަތުނަގާލާ ނަފްރަތު އުފައްދަން އުޅޭބައެއް\nއޮކްޓޯބަރ 15, 2019 20:26\nބޭފުޅާ ހިނދުކޮޅުގަ ހުރެގެންތޯ ތިޔަ ކޮމެންޓްކުރީ\nއޮކްޓޯބަރ 15, 2019 19:49\nމީކީ ޤާނޫނީ ގޮތުން ފިޔަވަޅު އެޅޭނެ ކަމެއްނޫން. އިސްލާމް ދީނުގެ ދިފާޢުގައި އަހަރެމެން ބަސް ބުނާނަން. ޗާންސެލަރުވެސް "އަޚްލާޤީ ކޯޑްގައިވާ ހަމަތަކާއި ޤާނޫނުތަކާ އެއްގޮތަށް ޢަމަލުތައް ބެހެއްޓެވުމަށް އަޅުގަނޑު އިލްތިމާސް ކުރަމެވެ." ބޭނުންހާ އެއްޗެއް ހަދަން ނޫޅޭ. އަތަށް ގޮވާނީ! މީ އިންޒާރެއްނޫން. ނަސޭހަތެއް.\nއޮކްޓޯބަރ 15, 2019 19:53\nކޮބާ އެބަހީވޭ ކަމެއްހެން. އަދިވެސް ލެކްޗަރަރ އިންނަށްތަ ފިޔަވަޅު އަޅަންވީ. ތީ ހަމަ ޖާހިލު އެމް.ޑީ.ޕީ ބައިގަނޑުގެ ހީލަތްތެރި ރޭވުން ކުރާކަމެއް. ރައްޔިތުންނޭ މިކަމާއިމެދު ވިސްނަލަބަލަ.. އެމް.ޑީޕީ ނޫންބަޔަކަށް މިޤައުމުގެ ވެރިންކަން ހޯދަން ތައްޔާރަށް މިތިބީ\nއޮކްޓޯބަރ 15, 2019 19:55\nއިބްރާހީމް މުހައްމަދު ސޯލިހަށް ވަރަށް އަދަބު އިހުތިރާމާއެކު ދަންނަވަމެވެ.\nމަނިކުފާނަށް އަޅުގަނޑު އިހުތިރާމް ކުރަމެވެ. އަޅަމެންގެ ވެރިއަކަށް ގިނަ ރައްޔިތުން މަނިކުފާނު އިންތިހާބުކުރީތީއެވެ. ވެރިންނަށް ކިޔަމަންވާން ދީނުގައި އަންގަވާފައިވާތީއެވެ.\nއެހެންނަމަވެސް ދަންނަވަަމެވެ. މަނިކުފާނު އަވަހަށް އިސްތިއުފާދެއްވާށެވެ. އިސްލާމް ދީނަށާއި ﷲ އާއި އެކަލާނގެ ރަސޫލާއަށާއި ކީރިތި ގުރުއާނަށް ހަޖޫޖަހައި ފުރައްސާރަކުރި ބަޔަކާ މެދު އެއްވެސް ފިޔަވަޅެއް ނާޅައި އެކަން ކުށްވެރިކުރާ މުސްލިމުންނަށް މަނިކުފާނު ތިޔަ ދައްކަވާ ބިރު އަޅުގަނޑުމެން މުސްލިމުން ބަލައެއް ނުގަންނާނަމެވެ.\nވަޒީފާއިން ވަކިކުރިޔަސް މަރާލިޔަސް އަޅުގަނޑުމެން މިތިބީ އެމްޑީއެންއާ ދެކޮޅަށެވެ. ކިޔާނަމެވެ. އަދި ގޮވާނަމެވެ. މަނިކުފާނުގެ ހުވަޔާއި މަނިކުފާނު ހިލާފުވެ ވަޑައިގަތުމުން ދެން މިހާރު މަގާމުގައި ހުންނެވުމުގެ އެއްވެސް ހައިސިއްޔަތެއް ނެތެވެ. އަވަހަށް ގެއަށް ވަޑައިގަންނަވާށެވެ.\nއިހުތިރާމް ގަބޫލު ކުރެއްވުން އެދެމެވެ.\nދިވެހި އެންމެހާ ރައްޔިތުން ފަހު ފުރާނައަށް ވެސް ދެމި ތިބޭނީ މާތްވެގެންވާ އިސްލާމް ދީނުގައެވެ. އެކަން ހަޖަމް ނުވާ މީހުން ޔާހޫދީންގެ ގާތަށް ނަށަން ދާށެވެ.\nއޮކްޓޯބަރ 15, 2019 20:07\nއަޚްލާޤީ ކޯޑްގައިވާ ހަމަތަކޭ ބުނެ ތި އެންގި އެންގުމުގައި އިސްލާމީ އަޚްލާްާ ވަރަށް ބީރައްޓެހި ވާހަކަތަކެއް ތިހިރީ. ދުވަނީ ފުޅަވަސް. ޗީޗީ. އއއެމްޑީއެން އުވާލާށޭ ބުނީމަ އެއްބައިވަންތަކަން ގެ އްލޭކަށް ނުޖެހޭ. ދީނަށް ފުރައްސާރަކުރާ މީހުނާ އއެއްބައިވެގެން އުޅޭކަށް ރައްޔިތުން ބޭނުމެއް ނުވޭ. ދެން ކޯޗެކޭތަ މިކިޔަނީ! ހައއްތަހާ ރުޅިއަރުވާކަށްނު ތިއުޅެނީ.\nއޮކްޓޯބަރ 15, 2019 20:08\nބަލަގަ މީ އިސްލާމޭގައުމެއް ކަން ނޭގެނީތަ އިލްމު ވެރިރިން ހިފާހައްޔަރު ކުރަން ތިތިބަ އުޅެނީ އެމްޑީޕަިގެ ޔަހޫދީ ޖަމާތުން ކިތަމްމެ ވަރަކަ އްބިރުދެކިޔަސް އަހަރުމެން މިކަމެ ނުހުޓާނަން މަރާލިޔަސް އޯކޭ އެމް ފަހުވަގުތަ އްވެސް އިސްލާން ދީނުގެ ހިމާޔަތުގަ އަދު އުފުލާނަން\nއޮކްޓޯބަރ 15, 2019 20:11\nދިވެހި އެންމެހާ ރައްޔިތުން އަދިވެސް ނުނިކުމެ އެތިބީ އެމްޑީޕީ ސަރުކާރުން ކަންތައްކުރާ ގޮތް ކަމުދާތީ. ނޫނީ މާތްﷲ އަށް ބިރުވެތިވުމުގެ ބަދަލުގައި ބިރުވެތިމިވަނީ އެމްޑީޕީ ސަރުކާރުން ޖަލަށް ލާފާނެތީ. ދިވެހިން ވަރިހަމަވީތޯ ދީން އޮޅުވައިލައިގެން ކިޔަވައިދިނުން؟ ދިވެހިންނަށް ވަރިހަމަވީތޯ ދީނާއިދެކޮޅަށް އެއްޗެހިކިޔާ މީހުން މިނިވަންކަންމަތީ ދޫކޮށްލައި އިސްލާމްދީން ހިމާޔަތްކުރުމަށް ހިޔާލުފާޅުކުރާ މީހުން ހައްޔަކުރުން؟ މިސަރުކާރުން މިހާރު ހައްދުފަހަނައަޅައިގެން ހިނގައްޖެ! އަދިވެސް ދިވެހި ރައްޔިތުންނަށް އެކަމާ ދެކޮޅަށް ނުކުންނާކަށް ނުކެރޭ! ވަރިހަމަތޯ ދިވެހި ޒުވާނުންނަށާއި ކުޑަކުދީންނަށް ދީންއޮޅުވައިލައި އެކުދިން މަގުފުރެދިގެން ދިޔުން؟ ދިވެހީން ވަރިހަމަނުވާނަަމަ ހައްޕުކިޔައިގެން މިތިބީ ކީއްވެ؟\nއޮކްޓޯބަރ 15, 2019 20:13\nއަހަރެން މާހިތްހަމަ ޖެހޭ އަހަރެންގެ އިސްލާމް ދީނަށް ފުރައްސާރަކުރާ މީހުންނާ ދެކޮޅަށް މަސައްކަތް ކޮށްގެން މަރުވެގެންދާ.... ކުރުކޮށް މި ބުނެލީ ވަރަށް ވާހަކަ މީ.\nއޮކްޓޯބަރ 15, 2019 20:19\nއޮކްޓޯބަރ 15, 2019 22:41\nއޮކްޓޯބަރ 15, 2019 20:22\nލަނޑާޔާ ވާނީ ލަނޑަޔާ ވާނުވާއެބައިނގޭ ކެނެރީގޭ ނަސީދަކީ އެމް ޑީ ޕީ އެމް ޑީ ޕީ އަކީ ނަސީދު ލާދިނީ ފިކުރު ދިރުވާ އާލާކުރަން އިނގެރޭސިވިލާތުން ފޮނުވާފައި ހުރި އެޖެންޓެއް ނަސީދަކީ\nއޮކްޓޯބަރ 15, 2019 20:25\nޝޭޚުންނަކީ ފައިބުޑަށް ވިސްނާވަ، ނަމާދު ކޮށްލެވުނީމަ ނިމުނީކަމަށް ބަލައިގެން އުޅޭ މީހުން. ޔާމީނަށްވުރެ އެތަކެއް ހާސް ނުބައި އެއްޗެއް އެމްޑީޕީއަީ\nއޮކްޓޯބަރ 15, 2019 20:27\nމިހާރުވެސް މިއޮތީ ބައިބައި ވެފަ. ލާދީނީ ގުުރޫޕާ އިސްލާމްދީނުގައި ތިބި ގުރޫޕް.\nޔާﷲ ހައްގު ބަސް ވިދާޅުވަާ ލެކްޗަރަރުންނަށް ނަސްރު ދެއްވާ އިބަﷲގެ ނަބިއްޔާއަށް ފުރަށްސަާރަކުރި މީހުންގެ މަށްޗަށް އިބަﷲގެ ކޯފަާ ފޮނުއްވާ އެބައިމީހުން ހިއްޕަވަަާން ދޭވެ އިބަސުވާމިީންގެއިީ ތަާއިފް ގެ ދުވަހު ފަރުބަދަ ތަކުގެ މަލާއިކަތާ އެނަބިއްޔަަާގެ އަރިހަށް ފޮނުއްވި ރަސްވަންތަ ރަސްކަލަަާންގެ އެވެ\nއޮކްޓޯބަރ 15, 2019 20:33\nމާދަމާ ބުނާނެ މިސަރުކާރު ވަރަށް ރަނގަޅޭ . އިއާޒ އަދި ޒައިދް .\nއޮކްޓޯބަރ 15, 2019 20:44\nއޮކްޓޯބަރ 15, 2019 20:57\nއަޅެ ...... މިއީ މިނިވަންކަން ހޯދާދިން ސަރުކާރެކޯ! ދެން އެހެންވިއްޔާ ސަރުކާރުން އެދަނީ އަތިރިޔައްތަ؟ އެކަމަކު ތި ރިޕޯޓާ އެއްކޮޅަށް ވާހަކަދައްކާ މީހުންނަށް އެއްވެސް އިންޒާރެއް ނާންނާނެ! އަދި ކިޔެއް! އެފަދަ މީސްމީހުނަށް ރައީސް އޮފީހުން ފަލަ ގޮދާ ލައްވާލާފަދައިން ބޮޑެތި މަޤާމްތައް ލިބޭނެ! ބޯކޮށް ލާރި ލިބޭނެ!\nއޮކްޓޯބަރ 15, 2019 20:59\n" އަގަމަތީގައި އަޅާ ޓޭޕް " ހަމަ ކޮންމެ ސަރުކާރެެއްގައިވެސް ގެންގުޅެން ޖެހޭ. ކެމްޕޭނުގައި ދައްކާ ހުރިހާ ވާހަކައެއްވެސް ކެމްޕޭން ކާމިޔާބުވުމުން ބަދަލުވެ ކީހާޅެން ފަރިއްސަށް ވެދޭ... ގިނަދުވަސް ވީވީހެން ހުރިހާ ކަމެއްވެސް ބަދަލުވަމުން ދާނީ ކުރީގައި ވެސް އޮތްގޮތަށް.\nއެމްޑީޕީއަށް ވޯޓުދެވުނީތީ މޮޔަ ހިތައްއަރާ.\nއޮކްޓޯބަރ 15, 2019 21:20\nސޭކުން ބުނީ މިކަން ސިޔާސީކަމަކަށް ނަހަދައި އެމީހުންނަށް ދޫކޮށްލާށޯ. ބުރާނތން ސިޔާސީ ކަންކަމުގައި ފޮނުއަރުވާއިރު އަހަރަމެންވެސް ނުކިޔަން އެއްޗެކޭ. ބަލަގަ، ދީނާ ސިޔާސަތު މީ ގުޅިލާމެހިފައި އޮންނަ އެއްޗެއްކަންވެސް ކަލޭމެން ބުނަނީ. އަހެން ނޫނަސް މީ އަހަރަމެންގެވެސް ދީން. އަހަރަމެންގެ މާތް ނަބިއްޔާ(ސއވ). ކަލޭމެން އެކަނި ނޫން ލޭ ކެކޭނީ\nއޮކްޓޯބަރ 15, 2019 21:47\nޚިޔާލު ފާޅުކުރުން ނަމެއްގައި މިސަރުކާރުން ވަނީ ދީފައި. ކިހާ ތާހިރުތޯ؟ ކޮންމެ މީހަކަށްވެސް އެމީހަކަށް ފެންނަ އެއްޗެއް އޮފީހުން ބޭރުގައި ލިޔެވެން ޖެހޭނެ.\nއޮކްޓޯބަރ 15, 2019 22:35\nއަމިއްލަ އަތުން ތިޔަގޯސްހަދަނީ، އަމިއްލަޔަށް އަމިއްލަ ކައްވަޅުކޮނެވޭއިރުވެސް ނޭގޭބައިގަނޑެއް މިބިންމަތީ ތިޔަ މޑޕ ނޫނީ ނޯންނާނެ.\nއޮކްޓޯބަރ 15, 2019 22:37\nޢެމަިހުން ހެދި ޤާނޫނުން އެމީހުން ބަނދެލަންވާނެ، އިންޝާﷲ.\nއޮކްޓޯބަރ 15, 2019 22:38\nބިރުދައްކަނީ. ލާދީނީ ވެރިން ހީކުރަނީތަ އެންމެން ނަކީ އިމްރާނުހެން ދީން ވިއްކާނެ ބަޔެއްކަމަށް؟؟\nޙަމަ ހިލާ އެހެނެއް ނުވާނެ..\nއޮކްޓޯބަރ 15, 2019 23:26\nޙަސަން ހަމީދަކީ ލާދީނީ މީހެއްކަން މާކުރިން ވެސް އެނގޭ\nއޮކްޓޯބަރ 15, 2019 23:59\nދީނަށް ފުރައްސާރަކޮށް ރަސޫލާއަށް ބަދުބަސް ބުނާ މީހުން ކުރިޔަށް އޮތްތާނގައި އިތުރަށް އެކަން ކުރާށޭ ބުނުންފަދަ އެންގުމެއް ތިއައީ.\nއޮކްޓޯބަރ 16, 2019 00:00\nއެމްޑީޕީއިން ވެރިކަން މިިކިރުވަނީ ހެޓިލަރު ލައްވާތޯ މިޤައުމުގަ؟؟\nއޮކްޓޯބަރ 16, 2019 06:41\nށަކުވާކުރާ ރައްޔިތުންނޭ ތިކިޔަނީ ށަހިންދާއާއި އޭނަ ގެ ގުރޫޕު މީހުންކޮޅު ދޯ ؟ ތިވަރަކުން އެމީހުން ހިމާޔަތްކުރަން ތި އުޅެނީ ކީއްވެތަ ؟ ތިކަހަލަ ކަންތައްކުރާތީއޭ ރައްޔިތުން ހިތް ނުތަނަވަސް ވަނީ.\nއޮކްޓޯބަރ 16, 2019 07:43\nމިގޮތަށް ކަންތައްކުރީމާ ވެސް ނުފޫޒު ފޯރުވިކަމަކަށް މިހާރަކު ނުވާނެ\nއޮކްޓޯބަރ 16, 2019 10:47\nހަމައެއް ލަމައެއް ނެތް...އެންމެންގެ މިނިވަންކަން ނިގުޅައިގަންނަން އުޅޭ ބައިގަނޑެއް މީ...ޝޭޚުންގެ ތެރޭގައި ލެކްޗަރާއިން ގިނަވީމަ ޖަހާ މަޅިއެއް މީ...ޝޭޚުން ނޫން ކޮންބައެއްބާ ވަކި ދީނާ ގުޅުންހުރި ކަންކަމުގަ އަޑުއުފުލާނީ...މިދެން ތަންފުކެއް ބޮޑުވަރު\nއޮކްޓޯބަރ 16, 2019 10:58\nއިލްމްވެރިން އަނގަމަތީގައި ޓޭޕް އަޅަމުންދާއިރުވެސް އިޔާޟް އާއި އިލްޔާސް ބުނަމުންދަނީ އިބޫ އަކީ ޞާލިހެކޭ. އިބޫ ޙައްލުކުރާނެއޭ.\nހައްލުކުރާތަން މިފެންނަނީ މިގޮތަށް. ދީނީ ޢިލްމުވެރިންގެ އަނގަމަތީގައި ޓޭޕްއަޅާ އެމްޑީއެން އާއި ދެކޮޅަށް ވާހަކަ ދައްކާ މީހުން ވަގުތުން ހައްޔަރުކޮށް މުވައްސަސާ ތަކުގެ މީހުންނަށް އެމްޑީއެން ގެ ވާހަކަ ނުދެއްކުމަށް އަންގާ ބިރުދައްކާ، ލާދީނީ ބައިގަނޑު އެމީހުންގެ ލާދީނިއްޔަތު ދިފާޢު ކުރުމުގައި ފާޅުގައި އުޅެމުން ގެންދިއުމަށް ފުރުޞަތު ދިނުމަށް.\nއިޔާޟް އާއި އިލްޔާސް އަކީ ވެސް މި ލާދީނީ ބައިގަނޑުގެ މީހެއް. އެބައިމީހުންނަށް މި ފުރުޞަތު ހޯދައިދިނީ ކަލޭމެންގެ އެހީތެރިކަމާއިއެކު. ދެން ހުރީ އިމްރާނު. މަޤާމަށް ދީންވިއްކާފައި ހައްޕު.


Komme dhuvahaku Vitamin C keumun vaagoiy engeytha?\nވިޓަމިންސީ ލިއްބައިދޭ ކާބޯތަކެތި ގިނައިން ބޭނުންކުރަން ސިއްހީ މާހިރުން ލަފާދެއްވާ\nކާބޯތަކެތީގެ ބައެއް ބާވަތްތަކުގައި ތަބީއީ ގޮތުން ވިޓަމިންސީ ހުރެ އެވެ. ވިޓަމިންސީ އަކީ ސަޕްލިމެންޓް ގޮތުގައި ވެސް ލިބެން ހުންނަ މާއްދާއެކެވެ. ސިއްހީ މާހިރުން ލަފާދެއްވަނީ ވިޓަމިންސީ ގިނައިން ލިބެން ހުންނަ ކާބޯތަކެތި ބޭނުންކުރުމަށެވެ. މިނަސޭހަތް ގަބޫލުކުރާ ނަމަ ވިޓަމިންސީ އަކީ ކޮންމެ ދުވަހަކު ވެސް ހެޔޮވަރު މިންވަރަކަށް ބޭނުންކުރެވޭ މާއްދާއަކަށް ވާނެ އެވެ. އެހެން ނަމަވެސް، ވިޓަމިންސީ އަކީ ކޮންމެ ދުވަހަކު ކެއުން ރަނގަޅު މާއްދާއެއްބާއެވެ؟\nއެމެޖެންސީ މެޑިސީން ފިޒިޝަނުން ލަފާދެއްވާ ގޮތުން ކޮންމެ ދުވަހަކު ވިޓަމިންސީ ކެއުން މައްސަލައަކަށް ނުވާނެ އެވެ. ވިޓަމިންސީ އަކީ ކޮންމެހެން ވެސް ބޭނުން ކުރަންޖެހޭ މާއްދާއެކެވެ. ކޮންމެ ކަމަކަށް ވެސް ހަމައެއް އޮންނަ ގޮތަށް ވިޓަމިންސީން ފައިދާއެއް ލިބިގަތުމަށް ބޭނުންކުރަން ޖެހެނީ ވަކި މިންވަރަކަށެވެ.\nބަލިމަޑުކަމެއް ނެތް ދުޅަހެޔޮ ހާލަތުގައ ވިޓަމިންސީ ލިއްބައިދޭ ބާވަތްތައް ކެއިންބުއިމުގައި އާދަކޮށް ހިމެނުމުން ފުދެ އެވެ. އެހެން ނަމަވެސް، ބަލިމަޑުކަމެއް ތަހަންމަލްކުރާ ނަމަ ވިޓަމިންސީ ސަޕްލިމެންޓެއް ބޭނުންކުރަން ޑޮކްޓަރުން ނަސޭހަތްތެރިވެ އެވެ.\nވިޓަމިންސީން މުހިންމުވާ ބައެއް ހާލަތްތައް\nތަބީއީ ގޮތުން ސެލްތަކަށް ލިބޭ ގެއްލުން މަރާމާތުކޮށްދިނުން،\nހަމުގެ ބަލިތަކަށް ވެސް ފަރުވާއެއް،\nކެންސަރު ކަހަލަ ބަލިތަކުން ދުރުކޮށްދިނުން،\nހިތުގެ ދުޅަހެޔޮކަން ދަމަހައްޓައިދިނުން،\nލޮލުގެ ސިއްހަތަށް ނުހަނު ބޮޑު ފައިދާއެއް\nއަނގަފާރަށް އެންމެ މުހިންމު ފަރުވާއެއް،\nއަރިދަފުސް ރޯގާ ދުރުކޮށްދިނުން،


galehiri: މާލޭގައިވާ ދަރިކޮޅުތަކުގެ އެކިއެކި ގޮފިތަކުގެ ތެރެއިން އެދުރުދީދީ ގެ ޢާއިލީ ގޮފި - 1\nމާލޭގައިވާ ދަރިކޮޅުތަކުގެ އެކިއެކި ގޮފިތަކުގެ ތެރެއިން އެދުރުދީދީ ގެ ޢާއިލީ ގޮފި - 1\nޢިލްމުލް އަންސާބު ނުވަތަ ޖެނެއޮލޮޖީ އަކީ އެންމެ އިހު ޒަމާނުން ފެށިގެން އަދާ ހަމަޔަށްވެސް އިންސާނުން ތަރުޙީބު ދެމުން އަންނަ ޢިލްމެކެވެ. އެހެން ނަމަވެސް ޒަމާނާއި ގުޅިގެން އެ ތަރުޙީބު ދެމުން އަންނަ ގޮތް ވަނީ ހިސާބަކަށް ނަމަވެސް ބަދަލުވެފައެވެ. އެންމެ އިހު ޒަމާނުގައި މި ޢިލްމާއި މެދު އަހަންމިއްޔަތު ކަމެއް ބޮޑަށް ދީފައިވަނީ ރަސްރަސްކަލުންނާއި އަމީރުން ފަދަ ބޭބޭފުޅުންނެވެ. މިކަމުގެ އެންމެ ބޮޑު އެއް ސަބަބަކީ ތިމާމެންގެ އަމިއްލަ ދަރިފަސްކޮޅުގެ މޮޅު ވާހަކަ ތަކާއި އެ ދަރިފަސްކޮޅުން އަންނަ ބޭފުޅުންގެ މޮޅުކަމުގެ ވާހަކަތައް މީހުންނަށް ކިޔާ އިއްވާ ދިނުމުގެ ބޭނުމުގައެވެ. މި ޢިލްމަކީ ބޭސްވެރިކަމުގެ ރޮނގުގައްޔާއި ތަރިކަ މުދަލުގެ މައްސަލަތަކުގައްޔާއި ތާރީޚު އިލްމުގައިވެސް ވަރަށް ބޮޑަށް ބޭނުން ޖެހޭ ޢިލްމަކަށް ވުމުން އަދު މި ޢިލްމަށް ލޯބި ކުރައްވާ ބޭފުޅުންވެސް އަންނަނީ ގިނަ ވަމުންނެވެ. ދުނިޔޭގެ އެކިއެކި ކަންކޮޅު ތަކުގައި ޢިލްމެއްގެ ގޮތުގައި މި ޢިލްމު ކުރި އަރުވަން މަސައްކަތް ކުރާ ފަރާތްތައްވެސް އަންނަނީ ގިނަ ވަމުންނެވެ. އަދި މި ޢިލްމަށްޓަކައި މަސައްކަތް ކުރާނޭ ބޮޑެތި ޖަމުޢިއްޔާތައްވެސް އަންނަނީ ވުޖޫދުވަމުންނެވެ.\nދުނިޔޭގެ ތާރީޚުގައި މެދުކެނޑުމެއްނެތި އެންމެ އެންމެ ބޮޑަށް ބެލެހެއްޓެމުން އައިސްފައިވާ ދަރިކޮޅަކީ ސީނުކަރައިގެ ބޭފުޅެއްކަމުގައިވާ ކޮންފިކުއަސް ގެ ޢާއިލީ ދަރިކޮޅުކަމަށް މަޢުލޫމާތު ލިބިފައިވެއެވެ. މި ދަރިކޮޅުގެ ތާރީޚު ބަލަހައްޓަމުން އަންނަތާ މިހާރު 2500 އަހަރަށްވުރެ ގިނަ އަހަރު ވެއްޖެއެވެ. އަދި މިއީ މިހާރު ދުނިޔޭގެ ރެކޯޑެކެވެ. މިއީ ދުނިޔޭގައި ބެލެހެއްޓެމުން އަންނަތާ އެންމެ ދުވަސްވީ ޢާއިލާއެވެ. މި ނޫނަސް ތަފާތު އެކިއެކި ޤައުމުތަކުގައި އަދި ތަފާތު ސަގާފަތްތަކުގެ ބޭފުޅުންދަނީ އެމީހެއްގެ ނަސަބު ކިޔާ ދިރާސާކުރަމުންނެވެ. އެގޮތުން ބަޔެއް ސަގާފަތްތަކުގައި ތިމާޔަކީ ކޮން ޤަބީލާއެއްގެ މީހެއްކަން ދެނެގަތުމައްޓަކައި ނުވަތަ އަންގާދިނުމަށްޓަކައި ނަސަބު ބަލާ ހޯދާ އުޅެއެވެ.\nއާދެ! އަޅުނގަޑުވެސް ގަލަން ނަގައިގެން މި އިނީ އަޅުނގަޑުމެންގެ މި ކުޑަކުޑަ ރާއްޖޭގައިވާ ތަފާތު ދަރިދަރި ކޮޅުތަކާއި އެ ދަރިދަރި ކޮޅުތަކުގެ ގޮފިތަކުގެ ތެރެއިން އެއް ގޮތްޕާ މެދު އަޅުނގަޑަށް އެނގި ހުރި މަޢުލޫމާތެއް ހިއްސާ ކޮށްލެވޭތޯއެވެ. މާލޭގައިވާ ބަޔެއް ދަރިކޮޅު ތަކުގެ މަޢުލޫމާތު އެއްކުރުމަށް އަޅުނގަޑަށްވެސް އެކިއެކި ގޮތްގޮތުން ކުރެވުނު މަސައްކަތުން ލިބިހުރި މަޢުލޫމާތެއް ތިޔަބޭފުޅުންނާއި ޙިއްޞާކޮށްލާ ހިތްވީއެވެ. އަޅުނގަޑަށް ގަސްތުވެވިގެން މި އުޅެނީ ދިޔަމިނގިލީ ދަރިކޮޅުގެ ގޮތްޕެއް ކަމުގައިވާ އެދުރުދީދީ ޢާއިލާގެ ބަޔެއް ތަފްސީލުތައް ދަންނަވާލުމަށެވެ. މި ދަރިފަސްކޮޅަކީ މާވާގަނޑުވަރު މަރިޔަމް ދީދީ ގެ ޙަސަންދީދީގެ ފުށުން ހިނގާފައިވީ ދަރިފަސްކޮޅެއް ކަމުގައި ވިޔަސް މާލޭގައި މަޝްހޫރު ވެފައި ވަނީ އެދުރު ދީދީ ގެ ޢާއިލާގެ ނަމުންނެވެ. އެހެންކަމުން މަޢުޟޫ އާއިގެން ކުރިޔަށް ދެވޭތޯ އަޅުގަނޑު އުޅޭނަމެވެ.\nއެދުރުދީދީގެ މަޝްހޫރު ނަންފުޅަކީ އެދުރުދީދީ ކަމުގައި ވިޔަސް ޢަރަބި ނަންފުޅަކީ އަޙްމަދު ދީދީ އެވެ. މި އެދުރުދީދީ އަކީ މާފަންނު ފޮތު އެދުރެވެ. މިދީދީ ގެ މަސައްކަތަކީ މައުލޫދު ކިޔެވުމާއި ޞަލަވާތް ކިޔެވުން ފަދަ ކަންކަމެވެ. އެ ޒަމާނުގައި އެއީ ޤަދަރު ހުރި މަޤާމެކެވެ. އެދުރުދީދީގެ ފަރާތްޕުޅުން ބޮޑު ދަރިފަސްކޮޅެއް އުފެދިފައި އެބައޮތެވެ. މިދީދީ އަވަހާރަވެ ވަޅުފުޅު ލެވިފައިވަނީ މާލޭ ހުކުރު މިސްކިތު ޤަބުރުސްތާނުގައެވެ. މިހާރު ހުރަވީ ބިލްޑިންގް ކުރިމަތީން ހުކުރު މިސްކިތާއި ވީ ދިމާލަށް އެ އޮތް މަގު އެ އޮތީ މި ދީދީގެ މަހާނަ ހުރި ހިސާބުގައެވެ.\nއެދުރުދީދީ ގެ ނަސަބު\nކޮޅުމަޑުލު ދިޔަމިނގިލީ މުޙައްމަދު ތޮށަލި ތަކުރު ( ނުވަތަ ތޮށަލި ކަލޯ) ގެ އަލްވަޒީރުލް އަޢްޒަމް އިބްރާހިމް ދޮށިމޭނާ ތަކުރުފާނުން، އުކުޅަހު މުޅޯށި ކަލޯގެ އާމިނާދިޔޯ އާއި ކުރެއްވި ކައިވެނިން3ބޭފުޅުން ލިބިވަޑައިގަތެވެ. އެއީ:\n1 ޙަސަން މަނިކުފާނު\n2 ކަދީދާ މަނިކެ\n3 މުޙައްމަދު މަނިކުފާނު ( ފަހުން އައްސުލްޠާން މުޙައްމަދު ޢިމާދުއްދީން ދެވަނަ) އެވެ.\nމި3ބޭފުޅުންގެ ތެރެއިން3ވަނަ ނަމްބަރުގައިވާ މުޙައްމަދު މަނިކުފާނަކީ ދިވެހިރާއްޖޭގެ ރަސްކަމުގެ ތަޚްތަށް އިސްވެވަޑައިގަތުމުގެ ކުރީގައި އަލްވަޒީރުލް އަޢްޡަމް މުޙައްމަދު ފާމުލަދޭރި ތަކުރުފާނެވެ. މި ތަކުރުފާނުންނަކީ އައްސުލްޠާން އިބްރާހިމް މުޡްހިރުއްދީން ގެ އިސް ވަޒީރުވެސްމެ އެވެ. މުޡްހިރުއްދީން ރަދުން ޙައްޖަށް ވަޑައިގެންނެވުމަށްފަހު އަނބުރާ މާލެ ވަޑައިގެންނެވި މަގުމަތީ ވަރަށް ގަދަ ވިއްސާރަ ޖެހި ނައުކޮޅާއި އެކު ދަތުރު ކުރަމުން އައި ގިނަ ފުރެއްދެ އޮޑިތައް ހަލާކުވީއެވެ. ސަލާމަތްވީ އަލްޤާޟީ ޙަސަން ތާޖުއްދީން އިންނެވި އޮޑިކޮޅެވެ. މި އޮޑިކޮޅު މާލެއާއި ހަމަޔަށް ފޯރުމުން ނައުކޮޅު ޣަރަގުވެގެން ދިޔަ ވާހަކަ މާލެއަށް ޚަބަރު ކޮށް ރަދުން ގެއްލިއްޖެކަމަށް ޚަބަރު ކުރުމުން މާލޭގެ ތެރޭގައި ފިތުނަ ބޮޑުވެގެން ދިޔައެވެ. އެކިއެކި ބޭބޭފުޅުން ރަސްކަމުގެ ތަޚުތަށް ދަޢުވާ ކުރަން ފެއްޓެވިއެވެ. އިސްދޫ ދަރިކޮޅުގެ ބޭފުޅުންގެ ތެރޭގައި ފިތުނަ ބޮޑުވެފައި ވުމުން އަލްވަޒީރު މުޙައްމަދު ފާމުލަދޭރި ތަކުރުފާނު އިބްރާހިމް މުޡްހިރުއްދީން ރަދުންގެ އަނބި ކަމަނާ ރަސްކަމުގެ ކޮއިލުން ނެރުއްވާ ރަސްކަން ހިއްޕެވިއެވެ. އާދެ ތާރީޚުގެ އާ ބާބެއް ފެށުނީއެވެ.\nއައްސުލްޠާން މުޡައްފަރު މުޙައްމަދު ޢިމާދުއްދީން ސިރީ ކުލަސުންދުރަ ސިޔާކަ ސާސްތުރަ މަހާރަދުން ދެވަނަ ރާއްޖޭގެ ރަސްކަމަށް އިސްވެވަޑައިގަތް ފަހުން އިސްދޫ މުޡްހިރުއްދީން ރަދުންނަށް ރާއްޖެ ވަޑައިގެންނެވުނެވެ. ސިއްރުން މާލެއަށް އަރަން ވިސްނާ ވަޑައިގަންނަވާ މާލެ ވަޑައިގަންނަވަނިކޮށް ދިޔަމިނގިލީ ބަންޑާރައިންގެ ލަޝްކަރު އެ މަނިކުފާނުން އަތުލައްވާ ފުވައްމުލަކަށް ފޮނުވާލެއްވިއެވެ. އާދެ ހިލިހިލާ އަޅުއްވާފައެވެ. އެހެންނަމަވެސް އެތަނުގައި ދުވަސްގަނޑަކު ހުންނެވުމަށްފަހު ފިއްލަވައިގެން ސިލޯނުގެ ގޯލަށް މުޡްހިރުއްދީން ވަޑައިގެންނެވިއެވެ. އަދި އެތަނުން އިންޑިޔާއަށް ވަޑައިގެން ދެތިން ހަތަރު ފަހަރަކު ރަސްކަން ހިއްޕަވަން މަސައްކަތްޕުޅު ކުރެއްވިއެވެ. އެހެންނަމަވެސް އެ ރަދުން އަވަހާރަވީ އެކަން ކާމިޔާބު ވެޑައިނުގެން އިންޑިޔާގައި ހުންނަވައެވެ.\nއާދެ! އައްސުލްޠާން މުޙައްމަދު ޢިމާދުއްދީން ސިރީ ކުލަސުންދުރަ ސިޔާކަ ސާސްތުރަ މަހާރަދުން، އަލްވަޒީރު ފެންފުށީ ކުރަހާ ޙަސަން ޚަޠީބުގެ މަރިޔަމް ކަނބާ، ގޮއިދޫ ޢަލީ ދޮށިމޭނާ ކިލެގެ އާއި ކުރެއްވި ކައިވެނިން ލިބިލެއްވި އާމިނާ ކަނބައިދި ކިލެގެއާއި ކުރެއްވި ކައިވެނިފުޅުން4ބޭފުޅުން ލިބިވަޑައިގެންނެވި އެވެ. އެބޭފުޅުންނީ:\nހ އިބްރާހިމް ( ޅަފަތުގައި އަވަހާރަވީ)\nށ ޢަލީ ( ފަހުން އައްސުލްޠާން މުޙައްމަދު ޢިމާދުއްދީން3)\nނ ޢާއިޝާ ކަނބާފާނު\nރ އިބްރާހިމް ( ފަހުން އައްސުލްޠާން އިބްރާހިމް އިސްކަންދަރު ) އެވެ.\nދިޔަމިނގިލީ ބަންޑާރައިން 17 އަހަރާއި އެތައް މަހަކު ވެރިކަން ކުރެއްވުމަށްފަހު ފަސްދާނަށް ވަޑައިގަތީ 21 އޮކްޓޫބަރ 1721 ވަނަ އަހަރުގައެވެ. އެއިރު ރަދުންގެ ޢުމުރުފުޅުން 62 އަހަރުފުޅެވެ. ދެން ރަސްކަމުގެ ތަޚްތަށް އިސްކުރެއްވި ބޭފުޅަކީ އެ ރަދުންގެ ދޮށީ ފިރިހެން ދަރިކަލުން އިބްރާހިމެވެ. ރަސްކަމަށް އިސްވެވަޑައިގަތުމަށް ފަހު އައްސުލްޠާން އިބްރާހިމް އިސްކަންދަރު ސިރީ ރަންނަވަ ލޯކަ މަހާރަދުނެވެ. މި ރަދުން ތަކަންދޫ އަލްވަޒީރު ޙަސަން ހަކުރާ ތަކުރުފާނުގެ ޢާއިޝާ ކަނބާފާނާއި ކުރެއްވި ކައިވެނިފުޅުން ލިބިވަޑައިގެންނެވީ6ބޭފުޅުންނެވެ. އެއީ:\n1 އަލްއަމީރާ އާމިނާ ކަނބާފާނު\n2 އަލްއަމީރާ މަރިޔަމް ކަނބާފާނު\n3 އަލްއަމީރާ ފާޠިމާ ކަނބާފާނު\n4 އަލްއަމީރާ ސަންފާ ރަންދި ކަނބާފާނު\n5 އަލްއަމީރު މުޙައްމަދު މަނިކުފާނު\n6 އަލްއަމީރާ ޢާއިޝާ ކަނބާފާނު\nދިޔަމިނގިލީ އިބްރާހިމް ރަސްގެފާނުންގެ ބޭފުޅުންގެ ތެރެއިން6ވަނަ ނަމްބަރުގައި ދެންނެވިފައި އެވާ އަލްއަމީރާ ޢާއިޝާ ކަނބާފާނުން، ސިއްކަ ވެލާނާ މަނިކުފާނާއި ކުރެއްވި ކައިވެނިފުޅުން މާވާ ގަނޑުވަރު މަރިޔަމް ދީދީ ލިބިވަޑައިގަންނަވައެވެ. މި މަރިޔަމް ދީދީ ، އަލްވަޒީރު މުޙައްމަދު ދަހަރަދަ މަނިކުފާނާއި ކުރެއްވި ކައިވެނިފުޅުން3ބޭފުޅުން ލިބިވަޑައިގަންނަވައެވެ. އެއީ:\n1 މާވާގަނޑުވަރު ޙަސަންދީދީ\n2 މާވާގަނޑުވަރު ޙުސައިންދީދީ\n3 މާވާގަނޑުވަރު އާމިނަތުދީދީ އެވެ.\nމާވާގަނޑުވަރު މަރިޔަމްދީދީގެ ޙަސަންދީދީ ކުރެއްވީ ކިތައް ކައިވެނިފުޅު ކަމެއް އަދި ކައިވެނި ކުރެއްވި ފަރާތެއްގެ ނަންވެސް އަދި ވަނީ ނޭނގުމެއްގެ ތެރޭގައެވެ. އެހެންނަމަވެސް މި ދަރިކޮޅަށް ނިސްބަތްވެވަޑައިގަންނަވާ އަލްފާޟިލް ރަބީޢުގޭ ޢަބްދުﷲ މުފީދު ވިދާޅުވަނީ މާވާގަނޑުވަރު ޙަސަންދީދީ ކައިވެނި ކުރެއްވީ އެ ނަސަބާއި ގުޅޭ ސަންފާ ރަންދި ކަނބާފާނުގެ ބޭފުޅެއްގެ ބޭފުޅަކާއި ކަމަށެވެ. އެހެންނަމަވެސް ނަންފުޅެއް ހަނދުމަފުޅު ނެތްކަމަށް ވިދާޅުވިއެވެ. މި ޙަސަންދީދީގެ ހުންނެވި ދަރިކަލަކީ އަޙްމަދު ދީދީ ( މާފަންނު ފޮތު އެދުރު ދީދީ) އެވެ.\nއެދުރުދީދީ ކައިވެނި ކުރައްވަނީ ގަލޮޅު ގަނޑުވަރު މެދުދީދީ އާއިއެވެ. މި މެދުދީދީ ގެ ޢަރަބި ނަންފުޅެއް ނޭނގެއެވެ. މި ދެމަފިރިކަނބަލުންނަށް ލިބިވަޑައިގެންނެވި ބޭފުޅުންނަކީ:\nޢަބްދުﷲ ދީދީ ( އެދުރުދީދީ ޢަބްދުﷲ ދީދީ)\nޙުސައިންދީދީ ( އެދުރުދީދީ ހުސައިން ދީދީ)\nދޮންދީދީ (އެދުރުދީދީ ދޮންދީދީ)\nފާޠިމަތުދީދީ (އެދުރު ދީދީ ފާޠިމަތު ދީދީ ) އެވެ.\nމި ބޭފުޅުންނޫން އެހެން ބޭފުޅަކު ހުންނެވިކަން އެދުރުދީދީގެ މުދާ ބެހުމަށް ފަނޑިޔާރުގެޔަށް ހުށައެޅުނު މައްސަލައަކާއި ގުޅިގެން ލިޔެފައިވާ ފަތްކޮޅަކުން އެނގެއެވެ. އެހެނަސް އެއީ އެދުރުދީދީ މި ގަލޮޅު ގަނޑުވަރު މެދުދީދީ އާއި ކުރެއްވި ކައިވެނިން ލިބިވަޑައިގެންނެވި ދަރިކަނބަލެއް ކަމެއް ނޭނގެއެވެ. އެ ދަރިކަނބަލަކީ، މަރިޔަމްދީދީ ( އެދުރުދީދީގެ މަރިޔަމްދީދީ) އެވެ. (ނުނިމޭ)\nލިޔުއްވީ: އަޙްމަދު ޢަލާ (ޢަލާ އަލް ހިލާލީ)\n*އަލްފާޟިލް ރަބީޢުގޭ ޢަބްދުﷲ މުފީދުގެ އަރިހުން ނެގުނު އިންޓަރވިޔު\n*އަލްއުސްތާޛް މުޙައްމަދު ވަޙީދު ނަދުވީ ދެއްވި ބަޔެއް ނޯޓް ތަކަކުން\n*އަލްޙާފިޒް އިބްރާހިމް ޒުހައިރު ( އެދުރުދީދީގެ ޢަބްދުﷲ ދީދީ ގެ އަޙްމަދު ދީދީގެ އިބްރާހިމްދީދީ) ގެ އަރިހުން\n* އަމިއްލަ ދިރާސާ


Israel In Palestine Narus Ge Kohkko Ves Shaheedhu Kohlaifi - Vaguthu\nއިސްރާއީލުން ފަލަސްތީނު ނަރުސްގެ ކޮއްކޮ ވެސް ޝަހީދުކޮށްލައިފި\nއިސްރާއީލުން މިދިޔަ ހުކުރު ދުވަހު ޝަހީދުކޮށްލި ފަލަސްތީނުގެ ނަރުސްގެ ކޮއްކޮ ގަޔަަށް ވެސް ބަޑި ޖަހައި ޝަހީދު ކޮއްލައިފިއެވެ.\nއިސްރާއީލުން މިދިޔަ ހުކުރު ދުވަހު އުމުރުން 21 އަހަރު ރަޒަން އަޝްރަފް އަލް ނަޖާއު ޝަހީދު ކޮއްލާފައިވާއިރު މިދިޔަ ހޯމަ ދުވަހު ވަނީ ރަޒަން އަޝްރަފް އަލް ނަޖާގެ ކޮއްކޮ ރަމްޒީ ނަޖާ ގަޔަށް ވެސް ބަޑިޖަހައި ޝަހީދުކޮށްލާފައެވެ.\nމީޑިއާތަކާއި ވާހަކަ ދައްކަމުން ރަމްޒީ ނަޖާގެ ބައްޕަ ބުނީ އޭނާގެ ދަރިފުޅު ޝަހީދު ކޮއްލީ ރަޒަން ޝަހީދު ކޮއްލުމާއި ދެކޮޅަަށް ރުޅިވެރިކަމާއެކި އަޑުއުފުލަމުން ދަނިކޮށް ކަމަށެވެ.\nއުމުރުން 21 އަހަރު ރަޒަން އަޝްރަފް އަލް ނަޖާ ޝަހީދު ކޮއްލާފައިވަނީ ޣައްޒާގެ އިރުން އޮންނަ ހާން ޔޫނުސް އަވަށުގައި ޒަހަމުވެފައި ތިބި ފަލަސްތީނުގެ ރައްޔިތުން ތަކަކަށް ފަރުވާދެމުން ދަނިކޮށެވެ.\nރަޒަން އަޝްރަފް އަލް ނަޖާއް ޝަހީދުވެފައިވަނީ ވަޒަން އެރުމުން ލިބުނު ޒަހަމް ތަކުގެ ބޮޑުކަމުންނެވެ. އިސްރާއީލުގެ ސިފައިން ވަނީ ރަޒަން އަޝްރަފް ޝަހީދު ކޮއްލުމާއި ގުޅޭ ގޮތުން އެއްޗެއް ބުނަން ދެކޮޅު ހަދާފައެވެ.\nިމި އަހަރުގެ މާޗްމަހުގެ 30 ވަނަ ދުވަހުން ފެށިގެން ފަލަސްތީނު އާންމުން ކުރަމުންދާ މުޒާހަރާގެ ތެރެއަށް އިސްރާއީލުގެ އުދުވާނީ ސިފައިން ބަޑިޖަހައި މިހާތަނަށްވަނީ 130 އަށް ވުރެން ގިނަ މީހުން ޝަހީދުކޮށްލާފައެވެ. އަދި 13,000 ވުރެން ގިނަ މީހުން ޒަޚަމްކޮށްލާފައިވެސް ވެއެވެ.\nޖޫން 7, 2018 - 16:39\nހުރި ހިތާމައެއްގެ ބޮޑުކަމާއެވެ. އިސްރާއީލަށް ހަާކުހުރި!\nޖޫން 7, 2018 - 17:25\nއިސްރާއިލުން ފަލަސްތީނުގެ ކުށެނެތް މުސްލިމުން ޝަހީދު ކުރަނީ އެމެރިކާ މަދަދު ލިބިގެން. އެކަމަކު ރާއްޖޭގެ އިދިކޮޅު ފަރާތްތަށް އެމެރިކާގެ ޑިޕޮލެމެޓްނާއި އެކު ރަމަޞާމަހު ކޮފީ މޭޒުތަކު ދޮށުގައި\nޖޫން 7, 2018 - 17:30\nޖޫން 7, 2018 - 17:43\nމި ނުބައި ނުލަފާ ޝައިތާނީ ޔަހޫދީންގެ މައްޗަށް މާތްﷲ ނުބައި ކޯއެއް ފޮނުއްވާ އެބައިމީހުން ނިކަމެތިކުރައްވާ، ފަލަސްތީނުގެ މުސްލިމުންނަށް ނަސްރުދެއްވާފާންދޭވެ.. އާމީން...\nޖޫން 7, 2018 - 18:43\nޖޫން 7, 2018 - 18:59\nޖޫން 7, 2018 - 21:37\nޖޫން 7, 2018 - 23:36\nޖޫން 7, 2018 - 20:55\nޔާﷲމި ނުބައި ނުލަފާ ޝައިތާނީ ޔަހޫދީންގެ މައްޗަށް މާތްﷲ ނުބައި ކޯއެއް ފޮނުއްވާ އެބައިމީހުން ނިކަމެތިކުރައްވާ، ފަލަސްތީނުގެ މުސްލިމުންނަށް ނަސްރުދެއްވާފާންދޭވެ.. އާމީން...\nޖޫން 7, 2018 - 20:58\nމާތްﷲ އެމީހުން މައިތިރި ކުރައްވާނެ ކެތްތެރިވޭ. ޖިހާދު ކުރިޔަށްގެންދޭ.\nޖޫން 7, 2018 - 23:30\nޖޫން 7, 2018 - 23:39\nއޭ ހައްދަވާ ބޮޑުކުރެވި ރަސްކަލާކޮ.އިސްރާއީލް ގެ ޖައްބާރު އެއްޗެހިންތައް ހަލާކުކުރައްވާށި.އާމީން\nޖޫން 8, 2018 - 08:07\nރާއްޖޭގެ ސަރުކާރާ މިވަގުތު ޙަވާލްވެ ތިބި ޔާމީނާއި ޔާމީންގެ އަރިސް މީހުންނާއި ބައެއް ޝައިޚުންވެސް ނަކީވެސް އިޒްރޭލްގެ ނުބައިނުލަފާ އަނިޔާވެރީން ފަދަބައެއް\n8 ގަޑިއިރު ކުރިން 2\n9 ގަޑިއިރު ކުރިން 45


އޭދަފުށީ ފަޅު ހިއްކައިދޭނީ އިތުރު ބަނދަރަކާވެސް އެކު: ގާސިމް\n12 މޭ 2013\nބ.އޭދަފުށި، މެއި 11، 2013 – މި އަހަރުގެ ރިޔާސީ އިންތިހާބުގެ ކެމްޕޭނުގައި ޖުމްހޫރީ ޕާޓީގެ ލީޑަރު އޭދަފުއްޓަށް ވަޑައިގަތުމުން މަރުހަބާ ކިޔަނީ. —\nޖުމްހޫރީ ޕާޓީގެ ވެރިކަމެއްގައި އޭދަފުށީގައި އިތުރު ބަނދަރަކާ އެކީގައި ފަޅުން ހިއްކެން އޮތް އެންމެ ބޮޑަކަށް ހިއްކައިދެއްވާނެ ކަމަށް އެ ޕާޓީގެ ރިޔާސީ ކެންޑިޑޭޓް ގާސިމް އިބްރާހީމް ވިދާޅުވެއްޖެ އެވެ.\nއެ ޕާޓީން ބ. އަތޮޅަށް މިހާރު ކުރާ ކެމްޕޭން ދަތުރުގައި އޭދަފުށީ ރައްޔިތުންނާ ބައްދަލު ކުރުމަށް ބ. އަތޮޅު ތައުލީމީ މަރުކަޒުގެ ރޭ ބޭއްވި ބައްދަލުވުމުގައި ވާހަކަ ދައްކަވަމުން ގާސިމް ވިދާޅުވީ އޭދަފުށީގައި އިތުރު ބަނދަރަކާ އެކީގައި ފަޅުން ހިއްކެން އޮން އެންމެ ބޮޑަކަށް ހިއްކައިދީ މިރަށުގެ ރައްޔިތުންނަށް ބޯހިޔާވަހިކަން ހޯދައި ދެއްވާނެކަމަށެވެ.\nއަދި މީގެ އަހަރުތަކެއް ކުރިން މިރަށު ބަނދަރުގެ އިރުމަތީ ހުރަސް ވާޓަރުގައި ޖަހާފައިވާ ޝީޓްޕައިލް ތައް މަތިން އަޅަންޖެހޭ ޝީޓް އަޅާ ނުނިމިހުރިކަން ފާހަގަ ކުރައްވަމުން ގާސިމް ވިދާޅުވީ، އެކަން ކުރުމަށް މިއަހަރުގެ ބަޖެޓްގައި ހިމެނިފައިވާތީ އެ ފައިސާ ލިބިގެން މި މަސައްކަތް ކޮށްދެއްވައިތޯ ރައްޔިޔުންގެ މަޖިލިސް މެދުވެރިކޮށް ކުރެވެން އޮތް ހުރިހާ މަސައްކަތެއްވެސް ކޮށްދެއްވާނެ ކަމަށެވެ.\n“މިއަހަރު ނިމުމުގެ ކުރިން ސަރުކާރުން އެ މަސައްކަޔް ކޮށްނުދެއްވައިފިނަމަ، ކައުންސިލުން އެދިވަޑައިގެންނެވި ގޮތަށް އެކަމަށް ދާ ޚަރަދުގެ ދެބައިކުޅަ އެއްބައި އަޅުގަނޑު ދީގެން ހަދައިދޭން،” ގާސިމް ވިދާޅުވި އެވެ.\nއޭދަފުށީގައި ބޭއްވި ޖުމްހޫރީ ޕާޓީގެ ޖަލްސާގައި ގާސިމް ވިދާޅުވީ ކަނޑުމަތީގެ ހާދިސާތަކުގައި ގެއްލޭ މީހުންނާއި އުޅަނދު ފަހަރު އިތުރުވަމުންދާއިރު އަދި ކަނޑުފޭރުމުގެ ނުރައްކާ އޮތްއިރު އަސްކަރިއްޔާގެ ގާބިލުކަން ވަރުގަދަކުރުން ވާޖިބު ކަމަށެވެ. އެގޮތުން ޖުމްހޫރީ ޕާޓީގެ ސަރުކާރެއްގައި މާލެ އަތޮޅުގެ އުތުރު ތިލަފަޅު ހިއްކައި ތަރައްގީކޮށް، އެ ތަނުގައި އަސްކަރިއްޔާގެ ވަޔާއި ކަނޑުގެ ފްލީޓުތަކުގެ ހާއްސަ މަރުކަޒެއް ތަރައްގީކުރާނެ ކަމަށް ގާސިމް ވިދާޅުވި އެވެ. އަދި ޝަރުއީ ނިޒާމުގެ ތަރައްގީއަށްޓަކައި އެ ދާއިރާ އަށް މިހާރު އެންމެ ބޮޑަށް ކުރިމަތިވެފައިވާ އިމާރާތުގެ ދަތިކަން ފިލުވައި ދިނުމަށްޓަކައި ސުޕްރީމް ކޯޓާއި ހައި ކޯޓަށް ހާއްސަ އިމާރާތެއް ވެސް ޖޭޕީ ސަރުކާރުގެ ފުރަތަމަ ދެ އަހަރުތެރޭގައި ބިނާކުރާނެ ކަމަށް ގާސިމް ވިދާޅުވި އެވެ.\nމޭ 23, 2013 at 4:08 pm\nކޮންމެ ވެރިކަމަކު މިރަށަށް ކުރަންޖެހޭ، ލިބެންޖެހޭ ބައިވަރު އޮންނާނެ. އެކަން ކުރާނެވެސްމެ…… މައުމޫނުވެސް ހެދީ އެހެންނު……\nމޭ 12, 2013 at 5:59 pm\nނަޝީދު މިވީހާތަނަށް ނެތް މިރަށަށް ކަމެއްކޮށްދީފައެއް. ފެއިލް ނަޝީދު\nމޭ 12, 2013 at 1:41 pm\nމަވެސް ގާސިމަށް.އަންނި މި ދެން ކާކު ؟ ހުސް ދޮގު ވިއްކައިގެން ވޯޓް ހޯދަން އުޅުނަސް މިފަހަހަރަކު ނުވާނެ ތިކަމެއް. އެއް ބުރުން ފެއިލް.\nމޭ 12, 2013 at 1:16 pm\nމަގޭ ވޯޓް ގާސިމަށް. އަންނި ކަމެއްކޮށްދޭނީ ރައްޔިތުންނަކަށްނޫން. ޕާޓީއަށް. ޕާޓީ މީހުން ގިން ރަށްރަށަށް. އެހެނެއްނޫން ގާސިމް ކޮންމެރަށަކަށްވެސް ކަންތައްކޮށްދޭނެ. އެކަން ވާނީ ހަމަ ގާސިމަށް.\nމޭ 12, 2013 at 12:06 pm\nAdhuge Tharahgeege Baanee Rasees Nasheed aa verikan Haavaalu kurahvaaebeyfulaa ah tharahgee geneveyne kan yegeen.\nމޭ 12, 2013 at 12:05 pm\nއޭދަފުށީ ގިނަ މީހުން ވިކިއްޖެ.!\nމޭ 12, 2013 at 12:04 pm\nނުވާނެ އެއްކަމެއްވެސް. ތިކަން ކުރެވޭނީ ނަސީދަށް އެކަނި.! ބިން ހިއްކަން އެހާ ގާބިލް މީހެއް ނެޠް.


Resort Dhinee Agakaa Nulaa, Alhugandu Bodu Ehcheh Ves Beynumeh Noon: Gasim - Vaguthu\nއަދިވެސް ކޮވިޑްގެ ނުރައްކަލުން ސަލާމަތްވުން ގުޅިފައި އޮތީ ވެކްސިނާއި - 1 ދުވަސް ކުރިން\n1 އަހަރު ކުރިން ( މާޗް 22, 2020 )\nރާއްޖޭގައި ކޮވިޑް-19 ފެތުރުން ހުއްޓުވަން ކަރަންޓީން ކުރަން ޖެހޭ މީހުންނަށް ހާއްސަކޮށް، ސަރުކާރަށް ތިން ރިސޯޓު ދެއްވުމަށް ނިންމެވީ އެއްވެސް އަގަކާ ނުލައި ކަމަށް ޖުމްހޫރީ ޕާޓީގެ ލީޑަރު އަދި ރައްޔިތުންގެ މަޖިލިހުގެ މާމިގިލީ ދާއިރާގެ މެމްބަރު ގާސިމް އިބްރާހިމް މިރޭ ވިދާޅުވެއްޖެއެވެ.\nރާއްޖޭގައި ގާއިމްކޮށްފައިވާ 10 ކަރަންޓީނު ފެސިލިޓީއަކުން 1،158 ކޮޓަރި (2،288 އެނދު) ހަމަޖެއްސި އިރު، އޭގެ ތެރޭގައި ގާސިމްގެ ރިސޯޓުތައް ހިމެނެއެވެ. އެއްވެސް އަގަކާ ނުލައި ސަރުކާރަށް ދޫކޮށްލި ތިން ރިސޯޓަކީ ފަން އައިލެންޑް ރިސޯޓާއި ހޮލިޑޭ އައިލޭންޑް ރިސޯޓާއި ރޯޔަލް އައިލެންޑް ރިސޯޓެވެ. ގާސިމްގެ އަނެއް ދެ ރިސޯޓު ކަމަށްވާ ޕެރަޑައިސް އައިލެންޑް ރިސޯޓާއި ސަން އައިލެންޑް ރިސޯޓު އަދި ދޫކޮށްލާފައި ނުވާ އިރު، އެ ދެ ރިސޯޓުގައި މިހާރު ވެސް ފަތުރުވެރިން އެބަތިއްބެވެ.\nސޯޝަލް މީޑިއާގައި މިވަގުތު އެންމެ ގަދަ އަށް ފެތުރެމުން އަންނަ އެއް ވާހަކައަކީ ކަރަންޓީނު ކުރަން ޖެހޭ މީހުންނަށް ހާއްސަކޮށް ގާސިމް ތިން ރިސޯޓު ދެއްވީ ފައިދާ އާއި މަންފާ ލިބޭ ގޮތަށް ކަމަށެވެ. އެކަމަކު، ސޯޝަލް މީޑިއާގައި ދެކެވޭ އެ ހުރިހާ ވާހަކަތަކެއް ގާސިމް ވަނީ ދޮގު ކުރައްވައިފައެވެ.\nގާސިމްގެ ފަން އައިލެންޑް ރިސޯޓު.\nވީޓީވީ އަށް ދެއްވި ހާއްސަ އިންޓަވިއުއެއްގައި ގާސިމް ވިދާޅުވީ ސިޔާސީ ބޮޑު ކުޅިގަނޑަކަށް މިކަން ހަދައިގެން އުޅުމަކީ ވަރަށް ދެރަވަރުކޮށް ހިނގާ ކަމެއް ކަމަށެވެ. އަދި ހިތާމައަކީ މިދަނޑިވަޅުގައި ވެސް އެކި ބާވަތުގެ ވިސްނުން ހުރި މީހުން ދިވެހިންގެ ތެރޭގައި އުޅޭތީ ކަމަށް ގާސިމް ވިދާޅުވިއެވެ.\nގާސިމް ވިދާޅުވި ގޮތުގައި، ކަރަންޓީނު ފެސިލިޓީގެ ގޮތުގެ ރިސޯޓުތައް ދޫކޮށްލުމަށް ފުރަތަމަ އެދިވަޑައިގެންނެވީ ޓޫރިޒަމް މިނިސްޓަރު އަލީ ވަހީދެވެ. އޭގެކުރިން، ރައީސް އިބްރާހިމް މުހައްމަދު ސޯލިހްގެ ފޯން ކޯލެއް މިސްވެފައި އޮތް ކަން ގާސިމް ފާހަގަކުރެއްވިއެވެ.\nއެހެންވެ، ކަރަންޓީން ކުރާ މީހުން ބޭތިއްބުމަށްޓަކައި ރިސޯޓުތައް ސަރުކާރަށް ދޫކޮށްލަން ތައްޔާރަށް ހުންނެވި ކަން ދެ ބޭފުޅުންނަށް ވެސް އެންގެވި ކަމަށް ގާސިމް ވިދާޅުވިއެވެ. ގާސިމް ވިދާޅުވި ގޮތުގައި ރައްޔިތުންގެ ސަލާމަތާއި ރައްކާތެރިކަމަށްޓަކައި ކުރަން ޖެހުނު ކޮންމެ ކަމެއް ކުރައްވަން އަދިވެސް ހުންނެވީ ތައްޔާރަށެވެ.\nގާސިމް ވިދާޅުވީ އަލީ ވަހީދާ އެކު ކުރެއްވި މަޝްވަރާތަކުގައި ފަން އައިލެންޑްގައި ހުރި ކޮންމެ ކޮޓަރިއަކަށް 750ރ. ދޭން ސަރުކާރުން ބޭނުންވި ކަމަށެވެ. އެކަމަކު، މިއީ އިންސާނިއްޔަތަށްޓަކައި ކޮށްދެއްވާ ކަމެއްގެ ގޮތުގައި ނިންމަވާފައި "އެއްވެސް އިތުރު ޗާޖެއް" ނުކުރާ ގޮތަށް ނިންމެވި ކަމަށް ގާސިމް ވިދާޅުވިއެވެ.\nގާސިމްގެ ހޮލިޑޭ އައިލެންޑް ރިސޯޓު\nގާސިމް ވިދާޅުވި ގޮތުގައި ކަރަންޓީން ކުރާ މީހުން ބޭތިއްބުމަށް ސަރުކާރަށް ދިން ތިން ރިސޯޓުގައި ހުރި ކޮޓަރިތަކުގެ އަދަދު 400 އާ ގާތް ކުރާނެއެވެ.\n"އެކަމަކު، ދެންނެވިން އަޅުގަނޑުމެން އަތުގައި ހުރި ކާބޯތަކެތި ހުސްވީމަ، ކުރެވޭނެ ކަމެއް ނެތޭ. މިއަދު މިއުޅެނީ އެއްވެސް ލާރިއެއް، އެއްވެސް ދިމާލަކުން، ބޭންކަކުން ވެސް ނުލިބިގެންނޭ. އަޅުގަނޑުމެން މީހުންނަށް ދޭން ޖެހޭ ޕޭމަންޓުތައް ނުދެވި މިތިބީ ލާރި ނެތިގެން،" ގާސިމް ވިދާޅުވިއެވެ.\nގާސިމް ވިދާޅުވީ ރިސޯޓުތަކުގައި ހުރި ކާބޯތަކެތި ހުސްވަންދެން، ކަރަންޓީން ކުރާ މީހުންނަށް ދޭނެ ކަމަށެވެ. ކާބޯތަކެތި ހުސްވީމަ، ސަރުކާރުން އެހީތެރިވެގެން ކަރަންޓީނުގެ މުއްދަތުގައި ތިބޭ ބަޔަކަށް އެ ތަކެތި ދޭނެ ކަމަށް އުންމީދު ކުރައްވާ ކަމަށް ވެސް ގާސިމް ވިދާޅުވިއެވެ.\n"އަޅުގަނޑު ބޭނުމެއް ނޫން، ސަރުކާރުން ކިތަންމެ ކުޑަ އެއްޗެއް ވެސް، ބޮޑު އެއްޗެއް ދެއްވިޔަސް، މީގެ ބަދަލުގައި،" ވިލާ ގްރޫޕްގެ ޗެއާމަންކަން ކުރައްވާ ގާސިމް ވިދާޅުވިއެވެ.\nވިޔަފާރީގެ ދާއިރާގައި ސާޅީހަކަށް އަހަރު ހޭދަކުރައްވާފައިވާ މަޝްހޫރު ވިޔަފާރިވެރިޔާ ގާސިމް ވިދާޅުވީ ކަރަންޓީނު ކުރަން ޖެހޭ މީހުން ބައިތިއްބަން ރިސޯޓުތައް ދެއްވީމަ، މިކަން ސިޔާސީކޮށްގެން އުޅޭތީ އެކަމާ ހިތާމަ ކުރައްވާ ކަމަށެވެ. ރަށްތައް ދިނުމުގައި ސަރުކާރާ އެކީގައި ހެދި އެއްވެސް ޑީލެއް ނޯންނާނެ ކަމަށް ވެސް އޭނާ ވިދާޅުވިއެވެ.\nގާސިމް އިބްރާހިމް ނޫސްވެރިންނާ ވާހަކަ ދައްކަވަނީ. – ވަގުތު އިމޭޖްސް: އަމީން ފަހްމީ\n"އަޅުގަނޑު ދަންނަވާނީ މިވަގުތަކީ ސިޔާސީ ގޮތުން މަންފާއެއް ހޯދުމަށް ދިވެހި އެއްވެސް ރައްޔިތަކު މަަސައްކަތް ކުރަންވީ ވަގުތެއް ނޫން. ހެޔޮ ނުވާނެ އެކަން ހުއްޓާލާ،" މި މުސީބާތުން ސަލާމަތް ކުރަން މާތް ﷲ އަށް ދުއާ ދަންނަވަން ނަސޭހަތްތެރިވެވަޑައިގަންނަވަމުން ގާސިމް ވިދާޅުވިއެވެ.\nގާސިމް ވިދާޅުވި ގޮތުގައި މިވަގުތަކީ ސަރުކާރުގެ އެންގުންތަކަށް ފުރިހަމަ އަށް އެއްބާރުލުން ދޭންވީ ވަގުތެވެ. އަދި އެމީހަކަށް ވެވެން އޮތް އެހީތެރިކަމެއް ވުމަކީ ކޮންމެ ފަރުދެއްގެ މައްޗަށް މިވަގުތު ލާޒިމް ކަމެއް ކަމަށް ވެސް ގާސިމް ވިދާޅުވިއެވެ.\n"އަޅުގަނޑަށް ﷲ ދެއްވާފައި އޮތް ތަނަވަސްކަމުގެ ތެރެއިން އަޅުގަނޑަށް ދެވެން އޮތް މިންވަރެއް އަޅުގަނޑު މިދެނީ،" ގާސިމް ވިދާޅުވިއެވެ.\nގާސިމް ވިދާޅުވި ގޮތުގައި ސަން އައިލެންޑާއި ޕެރަޑައިސް ދެވެން ނެތީ، މިވަގުތު އެ ރަށުގައި ފަތުރުވެރިން ތިބީމަ އެވެ. އަދި އެ ދެ ރަށް ދޭން ޖެހޭ ހިސާބަށް ރާއްޖޭގެ ކަންކަން ނުދާނެ ކަމަށް އުންމީދު ކުރައްވާ ކަމަށް ވެސް ގާސިމް ވިދާޅުވިއެވެ.\nރާއްޖޭން އިތުރު 102 މީހަކު ކޮވިޑަށް ފައްސިވެއްޖެ\nކޮވިޑް ޖެހިގެން ރަޝިއާއިން އިތުރު 1215 މީހަކު މަރުވެއްޖެ\nޒެމްބިއާއިން ކޮވިޑް އިން އާ ވައްތަރު ފެނިއްޖެ\nމާޗް 23, 2020 00:01\nސޭޓާ ސޭޓު މޮޅުވާހަކަ ނުދައްކަ،،މާ ހިތްހެޔޮ މީހަކަށް ނުހެދި އަމިއްލަ މުވައްޒަފުންނަށް ހާލުގަ ޖެހުނު ދުވަހު ކަނޑާލާ ގެއަށް ފޮނުވާނުލާ އެމީހުންނަށް މުސާރަދީ ވަޒީފާ އިއާދަކޮށްބަލަ. ކޮންކަހަލަ ވިޔާނުދާ ކަމެއްތިހިރީ! އަދު ވެރިކަން ކުރަން ފޫގަޅައޭއެބަ ހަޔާތްކުޑަވެގެން އަމިއްލަ މުވައްޒަފުންނަށް ހެޔޮނޭދޭމީހަކަު ކޮންތައްޔިތަކަށް ހެޔޮވާނީ. ސޭޓް ބަލާ ބަދަލުގެ ގޮތުގަޔާ ރަށްތަށް ސަރުކާރަށް ކުއްޔަށްދީގެން ހަބޭހަށް މިލިޔަނުން ރުފިޔާ ނެގޭތޯ. އަދިވެސް ޤައުމަށްޓަކާ ދީނަށްޓަކާ އޭކިއާފަ އަނގަހުޅުވާތި އިންސާނިއްޔަތުކަމެއްނެތި ތިމާ ތިހިސާބަށް ގެނެސްދިން މުއަށްޒަފުން ބިކަކޮށްއެއްލާލި ބޮޑުސޭޓާ.\nމާޗް 23, 2020 00:02\nއަޅުގަނޑު ބޮޑު އެއްޗެއްވެސް ބޭނުމެއްނޫން!4ފަޅުރަށާއި6ފަޅު ބޭނުމީ އެއްވެސް ބަދަލަކާނުލާ! ހިލޭ ދިން އެއްޗެތީގެ ބަދަލުގައި ހަމަ ހިލޭ ދޭ އެއްޗެއްގެ ގޮތުގައި!\nމާޗް 23, 2020 00:12\nހިލޭ؟ ޢެއްވެސް އެއްޗެއްހެޔޮ! މިކަން ނިމުނީމަ ބާރަ ފަޅާ ތޭރަ ފަޅުރަށް ފެންފޮދަކާ ނުލާ ދިރުވާލާފަ ރައްޔިތުންނަށް ބަނޑު ދައްކާލާނަން. ބޮޑު ސޭޓު.\nޤާސިމް އިބްރާހީމް ގެ އަގުވައްޓާލަން ބަޔަކު ކޮންމެ ވާހަކައެއް ދެއްކި ނަމަވެސް ޤާސިމް އިބްރާހީމަކީ ހިންހެޔޮ އޯގާތެރި ދީލަތި ރައްޔތުން ދެކެ ލޯބިވާ އަގު ނުކުރެވޭފަދަ ޚިދްމަތް ތަކެއް ރައްޔިތުންނައް ކޮށްދެއްވަވާ ބޭފުޅެއް\nމާޗް 23, 2020 01:49\nމާޗް 23, 2020 00:20\nޤާސިމް ގެ މަސައްކަތުގަ ބަ ރަކާތް ލައްވާށި އާމީން\nމާޗް 23, 2020 00:25\nގާސިމްގެ ރިސޯޓްތައް ސަރުކާރައް ދިނީ ޓެކްސް ކަޑާލަން އެއްބަސް ވެގެން\nގާސިމްގެ ރިސޯޓްތައް ސަރުކާރައް ދިނީ ޓެކްސް ކަޑާލަން އެއްބަސް ވެގެން.\nމާޗް 23, 2020 00:30\nއަމިއްލަ އެދުމެއްނެތި ޤާސިމް އެއްވެސް ކަމެއް ކޮށްދީފާނެކަމަށް މިހާރު މިރާއްޖޭގެ ރައްޔިތުންނަށް ޤަބޫލުކުރަންދަތި ހިސާބަށް ޤާސިމްގެ ފަރާތުން ރައްޔިތުންވަނީ ކަންކަން ތަޖްރިބާކޮށްފަ. ވިޔަފާރި ރިކަވަރީ އަށްދޫކުރުމަށް ހަމަޖެހިފައިވާ 2.5 ބިލިއަން ރުފިޔާއިން2ބިލިއަން ރުފިޔާ ޤާސިމްގެ ވިޔަފާރިތަކަށްދިނުން އެއީވެސް ލައްކަ ބޮޑުވަރެއްނުން. ފައިސާނެތިގެން މުސާރަނުދެވިގެން އުޅޭވާހަކަ އެއޮތީ އޭގެ އިޝާރާތަކަށް ވެދާނެއެވެ\nމާޗް 23, 2020 00:34\nއޭ ގާއްޓޭ މިފަދަ ހައްސާސް ދަނޑި ވަޅެއްގައި ވިލާ ކޮލެޖްގައި ކިޔަވާ ދަރިވަރުންނަށް ލުޔެއް ދެއްވުން ކީއްތޯ މިހާރު 5000 ވަރަކަށް ރުފިޔާ ދައްކަން ޖިހޭ ކުދިންނަށް2މަހެއްގެ ފީ ކަނޑާލަ ދިނަސް ނުވަތަ ކުޑަ ކޮށްލަ ދެއްވިޔަސް ވަރަށް ބޮޑު ދަރުމަ ވެރި ކަމަކަށް ވާނީ ﷲ ވޮޑިގެންވަނީ އިހްސާންތެރިވާ މީހުންނާ އެކުގައެވެ އަދި ހަމަ އެގޮތަށް ތިބޭފުޅާ ގެ މުވައްޒަފުންގެ ގޮތުގައި މަސައްކަތް ކުރާ ކުދިން ނަށްވެސް މުސާރަޔާ އިނާޔަތް ތައް ދެއްވާ އެއީ ރަށްފުށުގެ ނިކަމެތިންގެ ދަރިން ދިވެހި ރާއްޖޭގެ ގާރޫނަށް ވެވަޑައި ނުގަންނަވާ ރައްޔިތުންނަށް އެހީވެ ދެއްވާ\nމާޗް 23, 2020 00:36\nސޭޓާ ސިޔާސީކުރަނީކީނޫން ސޭޓުގެނިންމުންއައިގޮތުން ރައްޔިތުންނައްލިބުނު ސޮކެއްގެސަބަބުން އެވާހަކަދެއްކެނީ ސޭޓުފުރަތަމަވެސްނިންމީ ހުރިހާމުއައްޒިފުން ނޯޕޭލީވްއެއްގަދޫކޮށްލަން ސޭޓަކަށްއޭރުނުވިސްނުނު އެމީހުންއެގޮތައްދޫކޮށްލީމަ މިވަގުތު އިތުރުދިމާއަކުން ވަޒީފާއެއްނުލިބޭނެކަމާ ކުރިއައްމިއޮތް ރަމްލޯންމަހުގަ އެމީހުންތަހައްމަލްކުރަންޖެހޭނެ ނިކަމެތިދުވަސްތަކެއް އެކަމުންރައްޔިތުންނައް ސޭޓުގެއިންސާފުފެނިއްޖެ\nމާޗް 23, 2020 00:39\nއައްޑޫ ގަމުގައި ހުރި ތެޔޮތާގީއާއި ތެލަށް ވީގޮތް އެގޭމީހަކު އެބަހުރިތަ\nމާޗް 23, 2020 00:44\nކޮންމެވެސް ގޮތަކަށް ބޮޑު ފައިދާއެއްނެތި ތިކަމެއް ގާސިމެއް ނުކު ރާނެ. ހިލޭ ލިބޭ އެހީތައް ވައްދާނެ ދޮ ރުތަކެއް އަލީ ވަހީދާއި އިބޫ ތައްޔާ ރުތިކު ރީ. ނޫނީ ކުލި ނުދައްކާގޮތްވުން ނޫނީ ބޮޑުލޯނެއް ހޯދުން. އަލީ ވަހީދަކީ މިހާ ރު ގާސިމްގެ އާއިލީ މީހެއް ވަ ރަށް ހިތްހެޔޮވާނެ ގާސިމަށް ނުކު ރެވޭ ކަންކަންވެސްކޮށްލަދޭނެ.\nމާޗް 23, 2020 00:45\nސިޔާސީ ކުރާނެ މިހާގެ ނިޔަތް ޚަރާބު ކަން މީހުނަށް އެގެންޏާ! އެއް ހިރަ ކުން އެތައް ކަށްޓެއް ހެރޭ މީހެއް ކަން އަމިއްލައަށް ނޭގުނަސް އެހެން މީހުނަށް އެނގޭ!\nތި ކަން އެބައެނގޭ މި ހާދިސާ ދިމާވުމާއެ ކު މުވައްޒަފުންނާމެދު ޢަމަލު ކުރިގޮތުންވެސް! މިހާރު ތިވާނީ ޔަޤީންވީ ކަމަށް ދެން އިތުރަށް އެއްޗެއް ލިބެންއޮތީ މި ބަލިން ސަލާމަތްވެ ދުނިޔޭގަ ހުރެވިގެން ކަން. އެދުމެއްނެތި ވެދުމެއް ނު ކުރާނެ އަޅެއް. ލަނޑަޔާ.\nއަޅާއާއި މިބައިމީހުންނަށް ހެޔޮ ވިސްނުން ދެއްވައި ސީދާ މަގަށް މަގު ދައް ކަވާށި!\nމާޗް 23, 2020 00:49\n1158 އެނދުހަދަނީ މީހުން ގިނަވެގެންތަ. 13 ވެސް ނެގެޓިވް. ތީހަމަ އަލީ ވަހީދު ގާސިމުގެ ހިތްހަލާލު ހޯދަން ކު ރާކަމެއް. މިފަހަ ރު ބޮޑު އެއްޗެއް ލިބޭނެ.\nމާޗް 23, 2020 00:50\nތިހެން ކިތަންމެ އެއްޗެއް ކިޔަސް ތިކަމުން ކަލެއަށް ކޮންމެވެސް މޮޅުތަކެއް ނުވާނަމަކަ ތިކަމެއް ނުކުރާނެ. އަހަރެމެންނަށް އާބައެއް ނޫން ތިއީކީ\nމާޗް 23, 2020 00:52\nހެޔޮނުވާނެ މިދަޑިވަޅުގައިވެސް ފިތުނަވެރި، ދޮގު ވާހަކަ ފަތުރަނީ އެއްވެސް ޖެހިލުމެއްނެތި. ﷲ ތައާލާ ބައްލަވާ ވޮޑިގަންނަވާކަން ހަދާންނައްތާ ލަނީތޯ؟ ހަސަދަވެރިވިޔަސް ބޮޑުވަރު ކޮމެންޓް ކުރެވިދާނެ ދޮގުވާހަކަ ފެތުރިދާނެ އެކަމަކު ޤާސިމަށް އުނިވާނެ އެއްޗެއްނެތް. މާދަމާ އެފަދަމީހުން ދޭނީ ކޮންޖަވާބެއްބާ؟\nހެޔޮނުވާނެ މިދަޑިވަޅުގައިވެސް ފިތުނަވެރި، ދޮގު ވާހަކަ ފަތުރަނީ އެއްވެސް ޖެހިލުމެއްނެތި. ﷲ ތައާލާ ބައްލަވާ ވޮޑިގަންނަވާކަން ހަދާންނައްތާ ލަނީތޯ؟ ހަސަދަވެރިވިޔަސް ބޮޑުވަރު\nމާޗް 23, 2020 01:09\nހެޔޮނިޔަތުގަ ކޮށްދެއްވި ކަމަކަށްވާނަމަ ނިހާޔަތަށް ޝުކުރުވެރިވަން، ނަމަވެސް މާދަމާ ތިކަމަށް ކަލަ ގޮވައިނަމަ .....\nމާޗް 23, 2020 01:25\nމާމިގިލީ ދާއިރާ ހިސޯރުކޮއްގެން އުޅޭނެ ވަރަށް ފަގީރު ކުއްޖެއް. މާމިގިލީ ރައްޔިތުން މި ކުއްޖާޔަށް، އެހީވާން ފަންޑުފޮއްޓެއް މާމިގިލީގަ ބެހެއްޓުން ރަނގަޅު. މިކަލޭގެ5ރިސޯޓާ އެޔާޕޯޓެއް އޮވެޔޯ، އެކަމު މުވައްޒިފުނަނައް ދެނެ އެއްޗެއް ނެތް. ކަލޭ އަގަކާ ނުލައި، ރިސޯޓްތައް ސަރުކާރަށް ދޭނެތަ. ކަލޭޔާ ކަރަޔާ ރާވައިގެން ސަރުކާރުން ބޮޑު ލާރިގަނޑެއް ކައިލާން ތިޔަ އުޅެނީ. މިހާރު ކަލޭގެ ރިސޯޓްތަކަށް ގެސްޓުން ނާންނާތީ..\nމާޗް 23, 2020 01:27\nމާމިގިލީ ދާއިރާ ހިސޯރުކޮއްގެން އުޅޭނެ ވަރަށް ފަގީރު ކުއްޖެއް. މާމިގިލީ ރައްޔިތުން މި ކުއްޖާޔަށް، އެހީވާން ފަންޑުފޮއްޓެއް މާމިގިލީގަ ބެހެއްޓުން ރަނގަޅު. މިކަލޭގެ5ރިސޯޓާ އެޔާޕޯޓެއް އޮވެޔޯ، އެކަމު މުވައްޒިފުނަނައް ދެނެ އެއްޗެއް ނެތް. ކަލޭ އަގަކާ ނުލައި، ރިސޯޓްތައް ސަރުކާރަށް ދޭނެތަ. ކަލޭޔާ ކަރަޔާ ރާވައިގެން ސަރުކާރުން ބޮޑު ލާރިގަނޑެއް ކައިލާން ތިޔަ އުޅެނީ. މިހާރު ކަލޭގެ ރިސޯޓްތަކަށް ގެސްޓުން ނާންނާތީ...\nމާޗް 23, 2020 01:28\nކަލަ ގޮވުމުގެ އައްޕަ ،،، ސާބަސް ކަލެޔަށް..\nމާޗް 23, 2020 01:33\nގަބޫލުކުރަންޖެހޭ ހަގީގަތަކީ، މިއަދު ގާސިމް އޭނާގެ ރިސޯޓުތައް ގުރުބާން ކުރީތީ އެތައް އެތައް މީހެއްގެ ފުރާނަ ފަހަރުގައި މި ސަލާމަތްވާން މަގު ފަހިވަނީ، ކަރަންޓީނު ކުރާނެ ތަންތަން ލިބިގެން. ކޮންމެ ސަބަބަކާއި ނޫނީ މަގުސަދަކާއި ހެދި ކަމުގައި ވިޔަސް، އަހަރެމެން އެއްމެން ގާސިމް އަށް މި ފުރުސަތު ފަހި ކޮއްދިން ކަމައްޓަކާ ދުއާ އާއި ޝުކުރު ރައދުކުރުން ހައްގުވޭ! މި ދެއްވި ޚިދުމަތަށް އޅުގަނޑުގެ ނަމުގަޔާއި އާއިލާގެ ނަމުގައި ޝުކުރު އަދާ ކުރަން. އަދި މާތް ރަސްކަލާންގެ ގާސިމް އަށް ހެޔޮ ޖަޒާ އާއި އިތުރު ތަނަވަސްކަން ދެއްވާށި. ހުރިހާކަމެއް މޮޅަށް ދެނެވޮޑިގެންވާނީ މާތް ރަސްކަލާނގެ! ހުރިހާ ދިވެހިންވެސް ރާއްޖެ ސަލާމަތް ކުރުމަށް ދުއާ ދަންނަވާ! އަދި ދުނިޔޭގެ އެތައް މުސްލިމުންނަކާއި ގައިރު މުސްލިމުން މި ބަލިމަޑުކަމުން ސަލާމަތް ކޮއްދެއްވާތޯ ދަންނަވާދީ. ވ ސަލާމް ހުރިހާ ކިޔުންތެރިންނަށް.\nމާޗް 23, 2020 01:54\nމަބުނީ5ރިސޯޓް އޯކޭ، އެވަރުން ނުވީމަ ވަނީ ސިޔާސި ކުޅިގަނޑުގެ ތެރެއަށް ވަދެ ނެއްފެން ވަރުން އުޅެންދިމާ ކުރީ ދެންތިއްބެވި ސިޔާސި ވެރިންވެގެ ބައެއް ބޭފުޅުން ތިބޭފުޅާގެ ނާތަހުޒީބު ކަމުގެ ފައިދާ ތައް ދަމައި ގަތީ ނާޖާއިޒު ކަމުގަ... ބަޣާވާތް ވެސް ކުރައްވަން ކަލޯ ފެލައިލީ ދެންއާސް އިނދެ ޖެހެން ފެށީމަ ފެލަންފެށީ އަމިއްލަ މުއައްޒަފުންގެ ހައްގުތައް އެންމެ ފަހުން ބިކަވާން ފެށީމަ ވެސް ބިރުން ތެޅިގަންފަ މި ކިޔަނީ އަޅުގަނޑު އަތަކު ލާރިއެއް ނެތޭ، އަދިވެސް މިސްރާބު ހުރީ އަމިއްލަ އެދުން އިސްކުރުމުގަ. ގައްދާރު ކަމުގަ މުދާހޭދަ ކުރާ މީހަކަށް މުއައްޒަފުންނަކަށް ވެސް ރައްޔިތުންނަށް ވެސް ދެވޭނެ ހެވެއް ނޯންނާނެ. ބަހާ އަމަލުން އިހްލާސްތެރި ވެއްޖެ ނަމަ އަދިވެސް ކުރިޔަށް ދެވިދާނެ.\nމާޗް 23, 2020 01:59\nﷲ ގަންދީ ހުވާ ކޮށްފަ ނުބުނީމަ އެގިއްޖެ ތީދޮގެއްކަން\nމާޗް 23, 2020 02:03\nމިފަހަރު ކީއްވެތަ ﷲގަންދީ ހުވާކޮށްފަ ނުބުނީ ތީގެތެދު ދޮގު އެނގެނީ ކިހިނެއް އިތުބާރު ގެއްލިފަ ތިބޭބަޔަކު ދައްކާއެއް ވެސްވާހަކައެއް ޤަބޫލެއް ނުކުރެވޭނެ!\nމާޗް 23, 2020 02:04\nގަާސިމަކިީ މަކަރުވެރިއެއް ރިސޯޓުގަޓިބި މުއަޒަފުން ބަލިީގެ ތެރެއަށް ފަށްތަާލަާ މިީނަގެ އަންބޮޑިބޮޑުކުރަނިީ\nސަން އައިލެންޑް ސްޓާފުން\nމާޗް 23, 2020 02:10\nފު ރަތަމަ ތިމާގެ މުވައްޒަފުން ނައް މުސާ ރަ ދީބަލަ ..ތިމާ މުއްސަނދި ކޮއްދިން ކުދިން އެތިބީ މުސާ ރަ ނުދީ ފޮނުވާލާފާ. އެންމެ ދެ ރަ ވެގެން . ސާވިސް ޗާޖު ..އެއީ ގެސްޓުން އަތުން އެކުދިން ނައް ބަހަން ނެގި ފައިސާ. އެވެސް ކާލީ. ފު ރަތަމަ ދަ ރަނި އަދާކު ޭ.ރ\nމާޗް 23, 2020 06:59\nގާސިމްއިބް ރާހިމުއާދިމާލަށް އިނގިލިދިއްކޮށްލެވޭނެ އެއްވެސް މީހެއް މުސްސަންޖެ މި ރާއްޖެއަކުނުހުންނާނެ އެމަނިކުފާނަކީ މި ރާއްޖޭގެ ލޮބުވެތި ރައްޔަތުންނަ ތައުލީމާ ސިއްހަތާ ސިއްހީދާއި ރާއްއިން މީހުންއުފެދެއްވި ގުނާއަގުނުކު ރެވޭހިދުމަތްތަކެ ކޮށްދެވުންމަތީ މިއަދާހަމައަށް ﷲހުގެވާގިފުޅާއެކު ދެމިހުންނެވި ބޭފުޅެއް މިގައުމުގަ މުސްސަދި ކަންލިބިފައިވަނީ ގާސިމް އެކަނިތޯ ދެންތިބިމީހުންނަ ފައިސާލިބެނީ އެމީހުންގެ މަތިވެ ރި އަމިއްލަބާ ރު ވެ ރިކަމުންތޯ ފަގީ ރުންނައްޓަކާ އެމަނިކުފާގެ މިލުކިއްޔާތުން ހަ ރަދުކޮށްދެއްވާތީވެ ﷲއެމަނިކުފާނުގެ މުދާމިއަދާހަމައަށް ލެހެއްޓެވިއްކަމަޓަކާ ﷲސުހާނަޙޫވަތައާލާޙަޝު ރަަތަ ހަމުދާސުކު ރުދަންނަވަން\nމާޗް 23, 2020 07:08\nޤާސިމްގެ އަގުވައްޓާލަން ބަޔަކު ވާހަކަ ދައްކަނީއޭ ގޮވާއިރު ، ޤާސިމެއް ނޫންތަ އޭނާގެ ރިސޯރޓްތަކުގައި ތިބިމުވައްޒިފުން މުސާރަ ނުލިބޭގޮތަށް ރިސޯރޓް ތަކުން ބޭރުކުރީ ؟ތިޔަ މީހާއަކީ މިޤައުމުގެ ހަލާކޭ ބުނަން ޖެހެނީ މިހެންވެގެން ! މީނައަކީ ހަމައެކަނި މީނަގެ އަމިއްލައެދުމައިގެން ކުރިއަށް ދާ މީހެއް ! އެކަމުގެ ނަތީޖާ އޭނާއަށް ﷲ ދައްކަވާނެ !\nމާޗް 23, 2020 07:20\nތިއީ އަލުން އަވަސް މުއްދަތެއްގައި ފަތުރުވެެރިކަން ނަގަހައްޓަން ކުރާ ކަމެއް. މި ޕޭންޑެމިކުން ސަލާމަތް ވެގެން އަލުން ރިސޯޓު އޯނަރުންގެ ޖީބަށް ޑޮލަރު ވަންނާނީ ވެސް ކުރިއެކޭ އެއްގޮތަށް.\nމާޗް 23, 2020 07:26\nމީ މިހާތަނައް ދުށް އެންމް ބޯހަ ރު އެނމެ ނުވިސްނޭ .\nރައްޔިތުންގެ ފުރާނަ އަށްވުރެ ތހިމާމެން އެކަކު އަނެކަކައް ބަހާނެ ޑޮލަރު ކޮޅަކަށް އިސްކަންދޭ ސަ ރުކާރެއް .\nއެހެން ނުނަނަމަ މިހާރު އެއާޕޯޓް ބަންދު ކޮއްފީސް.\nމާޗް 23, 2020 08:07\nކަންކަން ކޮއްދީދަ ކަލަ ގޮވުމަކީ ވަރަށް ދެރަކަމެއް.. އެކަމް މިވެސް ރަނގަޅު ޔުނިވަރސަލް އަށްވުރެ. އެމީހުން ކިތައް ރިސޯޓް ދީފިބާ؟\nމާޗް 23, 2020 08:18\nބޮޑު އެއްޗެއް ބޭނުމެއްނޫން ދެތިން މިލިއަން ޑޮލަރު މަހަކު .............ސާބަސް ގައުމުގެ ބޮޑުން\nމާޗް 23, 2020 08:26\nޢެމް ޑީ ޕީ ގެ ގުނޑާއިން އަބަދުވެސް ދިފާޢުކުރެވޭތޯ ބަލާނެ އެމީހުންގެ އަނިޔަވެރިކަން އެކަންކުރަނީ އެހެންމީހުން ދޮގުވާހަކަ ދައްކައި ކަނޑު ފައްތަން އެގޮތުން މިފަދަ ޚުޠޫރަތްތެރި ވަޤުތުވެސް ބައްލަވާ އެއުޅޭ ހުތުރު ގޮތް މިއީ އަންނި ދެމުން އެދާ އިރުޝާދަކީ އަދި ނަސޭޙަތަކީ،\nމާޗް 23, 2020 08:59\nބަލަ ތިން ރިސޯޓުގައި ތިބި މުވައްޒަފުން މުސާ ރަނުދީ ގެއަށް ފޮނުވާލާފަ ކަ ރަންޓީނު ފެސީލިޓީ އަކައް ތިން ރިސޯޓު ދޫކޮށްލާ ހިސާބަކަށް އަދި ނުދެޔޭ ގާސިމާ. ކޮބާ މުވައްޒަފުންގެ ހައްގު.\nމާޗް 23, 2020 09:15\nރައްޔިތުންނަށްޓަކައި ރިސޯޓްތައް ދެވޭއިރު، މުވައްޒަފުންނަށްޓަކައި މުސާރަދީބަލަ ނިކަން. މީހުން ނުކަނޑާ، މި ހާލަތުން އަރައިގަނެވޭންދެކަ ހުރިހާ މުވައްޒަފުންނަށް އުޅެވޭނެގޮތް ހަދާދީބަލަ ނިކަން\nމާޗް 23, 2020 09:50\nހުރިހާމުވައްޒިފުންނަށް ޕޭލީވްދެއްވާ އިންސާނިއްޔަތަށް ޓަކާ ހަމައެކަނި އިންސާނިއްޔަތުކަންހުރީ ސަރުކާރަށް މީ ކާކުދަންނަ އިންސާނިއްޔަތެ ސަރުކާރު ސަރުކާރު ފޮރުވިފައިވާ ކަމެއްވާނެ ނޫނީ މުވައްޒަފުންނަށް ޕޭލީވް ދެއްވާފަ ފޮނުވާލާ\nމާޗް 23, 2020 10:06\nކޮންމެ ކަމެއް ގާސިމް ކުރިއަސް ގާސިމްގެ ޕާރޓީ އަކައްވެސް ގާސިިމަކައްވެސް އެއްވެސް ވޯޓެއް ނުދޭނަން،،\nމާޗް 23, 2020 10:16\nދީލަތި ވާން ކިތަންމެ ގިނަ ރިސޯޓެއް ސަރުކާރަށް ހިލޭ ދިނަސް ތިމާ ކާރީގާމަސައްކަތް ކުރާ މީހުންނާ ދޭތެރޭ ގޯސްކޮށް ކަންކުރަންޏާ އެކަންކަން މީހުން ބަލެއެއް ނުގަންނާނެ. މިދަނޑިވަޅު ސަރުކާރަށް ރައްތައް ދިނުމަކީ ރަނގަޅުކަމެއް. 2008 އިން 2019 ގެ ނިޔަލަށް މަނިކުފާނު ރިސޯޓްތައް ރަނގަޅުގޮތުގައި ހީންގާ ސިޔާސީމީހުންނާއި ކަންކަމަށް ބޭކާރު ލާރި ޙަރަދު ނުކޮށް ފަހައް ރައްކާކުރިނަމަ ތިބޭފުޅާގެ މުވައްސަފުންނަށް މިހާރު އެދިމާވިގޮތް ނުވާނެކަން ކަށަވަރު! އަދި އޭގެ ސަބުން 2023 ގެ ރިޔާސީ އިންތިހާބު ފަސޭހަކަމާ އެކު ކާމިޔާބު ކުރެވޭނެ ކަމީ ޝައްކެއް އޮތްކަމެއް ނޫން! ނަމަވެސް ސިޔާސީ މީހުންނާއި ކަންކަމުގެ ސަބަބުން ތިޔަ ގެއްލެނީ އަބުރު އަދި ވިޔަފާރި ދަނީ ދަށަށް!\nމާޗް 23, 2020 10:25\nޤާސިމް އެއްޗެއް ބޭނުން ނުވާކަން އެނގޭނީ ރަނގަޅަށް ބެލީމާ، ރިޒޯޓު ހުއްޓާލި އިރު ބާކީ ހުރި ކާބޯތަކެތި ކަރަންޓީން ފެސިލިޓީގައި ތިބި މީހުން ބޭނުންކުރަން ހިލޭ ދިންނަމަ ތިޔަކަން އެނގުނީސް. ރިޒޯޓު ލޭންޑް ރެންޓް އެމުއްދަތަށް ނުނަގާނަމަ ތިޔަކަން އެނގުނީސް، ސަރުކާރުން ލޯނު ލިބިއްޖިއްޔާ މުވައްޒަފުންނަށް މުސާރަ ދޭނަމޭ ނުބުނިނަމަ ތިޔަކަން އެނގުނީސް. ތިޔައީ ވިޔަފާރިވެރިއެއް. ކުރާ ކޮންމެކަމެއްވެސް ތިޔަކުރަނީ ހަމަ ވިޔަފާރިއަށް. ދަރުމައަކަށް ނޫން.\nމާޗް 23, 2020 10:30\nބަދަލުގެ ގޮތުގަ ފަހުން ނަގާނެ ހައެކަސަތޭކަ މިލިޔަން ރުފިޔާ\nމާޗް 23, 2020 10:43\nގާސިމުއަށް ކިތަން މެ ފާޑެއް ކިޔަސް އެވަރުގެ ކަންކަން ކޮށްދީފަ ހުރި މީހަކު މިގައުމުގަ ނެތް. ހުރިނަމަ އެބަޔެއް ގެ ވާހަކަ ލިޔަން ވީ އޭރުން މާރަނގަޅު ވާނެ ހުރިހާމީހުނަށް ވެސް އެމީހަކު އެނގޭނެ. މިހުން ގެ ގޯސް ވާހަކަ ލިޔަން އެނގޭފަދައިން ރަނގަޅު ވާހަކަ ތަށްވެސް ލިޔަން ދަސް ކުރަނޖެހޭ. ހިތުހުރި ކޮމެންޓެއް މިލިޔެވޭނީވެސް ބަޔަކު މިގައުމަށް ގެނައި މިނިވަ ންކަމެއް ގެ ސަބަބުން އެކަމުގަ ވެސް އެންމެ ކުރީގަ ހުރި އެކަކު އެއީ ގާސިމު. ގާސިމުގެ ވަހަކަ ނުދސްކާ ތިމާމެން ސަރުކާރަށް ކަމެން ކޮށްދިނުން މާރަނގަޅު ވާނެ. ގާސިމެން އަހަރުމަނަކަށްމިދިޔަ 40އަހަރުވީއިރުވެސް ނުހުށްޓުވުނު.ކުރެވުނުކަމަކީ ހިތުހުރި އެއްޗެއް ކިޔުން،


Addu gai kuriah dhaa tharaggeege mashroou thah bellevumah fahu Naib raees furaavadaigenfi\nތަރައްގީގެ މަޝްރޫއުތައް ކުރިއަށް ގެންދާ ގޮތް ބެއްލެވުމަށްފަހު ނައިބް ރައީސް އައްޑޫން ފުރާވަޑައިގެންފި\nއައްޑޫސިޓީގައި މި ސަރުކާރުން ކުރިޔަށް ގެންދާ ތަރައްޤީގެ މަޝްރޫޢުތައް ބައްލަވައިލެއްވުމަށްކުރެއްވެވި އެއްދުވަހުގެ ދަތުރުފުޅު ނިންމަވާލެއްވެވުމަށް ފަހު ނައިބުރައީސް ފައިސަލް ނަސީމް މިއަދު ހަވީރު އައްޑޫން ފުރާވަޑައިގެންފިއެވެ.\nމިއަދުގެ ހެނދުނުގެ ވަގުތެއްގައި އައްޑޫއަށް ވަޑައިގެން ނައިބު ރައީސް ވަނީ ހުޅުމީދޫއަށް ވެސް ޒިޔާރަތް ކުރައްވަވާފައެވެ. އަދި ހުޅުމީދޫ މަގުހަދާ ސަރަހައްދު ބައްލަވައިލެއްވުމަށްފަހު އެރަށުގެ ބައެއް މުއައްސަސާތަކުގެ އިސްވެރިންނާ ވެސް ނައިބް ރައީސް ވަނީ ބައްދަލުކުރައްވަވާފައެވެ.\nހުޅުމީދޫ އަށް ކުރެއްވެވި ޒިޔާރަތަށް ފަހު އައްޑޫގެ ބައެއް ސްކޫލްތަކަށް ވެސް ނައިބް ރައީސް ވަޑައިގެންނެވިއެވެ. އޭގެ ފަހުން އިންޖީނުގެއަށް ވަޑައިގެން ތަނުގެ ހާލަތު އެމަނިކުފާނު ވަނީ ބައްލަވާލައްވާފައެވެ.\nމި ދަތުރުގައި ނައިބު ރައީސް ވަނީ އައްޑޫސިޓީ ކައުންސިލާވެސް ބައްދަލުކުރައްވަވާފައެވެ. މިބައްދަލުވުމުގައި ސަރުކާރުން އައްޑޫގެ ތަރައްޤީއަށް ރާއްވަވާފައިވާ މަޝްރޫޢުތަކާ ގުޅޭ ގޮތުން މަޝްވަރާކުރައްވައި އައްޑޫއަށް ދިމާވެފައިވާ ދަތިތައް އެމަނިކުފާނު ވަނީ އޮޅުންފިލުއްވަވާފައެވެ.\nކައުންސިލާއެކު ބޭއްވި ބައްދަލުވުމަށްފަހު ކޮންވެންޝަން ސެންޓަރުގައި ގާއިމުކުރާ އާ ހޮސްޕިޓަލުގެ މަސައްކަތް ކުރިޔަށްދާ ގޮތް ވެސް އެމަނިކުފާނު މިއަދު ވަނީ ބައްލަވާލައްވާފައެވެ.\nމިދަތުރުފުޅުގައި އެމަނިކުފާނާއެކު ހެލްތު މިނިސްޓަރ އަބްދުﷲ އަމީން އާއި އެންވަޔަރަމަންޓް މިނިސްޓަރ ޑރ.ހުސައިން ރަޝީދުވެސް ވެސް ބައިވެރިވެވަޑައިގަންނަވައެވެ.\nނައިބު ރައީސް އައްޑޫއަށް ކުރެއްވި އެއްދުވަހުގެ ކުރު ދަތުރުފުޅު ނިންމަވާލައްވައި މިއަދު ހަވީރު ވަނީ ފުވައްމުލަކަށް ފުރާވަޑައިގެންފައެވެ.\nސަރުކާރުގެ ސިޔާސަތަކީ ކޮންމެ މީހަކީވެސް ޤާބިލު މީހަކަށް ހެދުން: ނައިބު ރައީސް\nނައިބު ރައީސް އެމްޓީސީސީގެ އިސްވެރިންނާއި ބައްދަލުކުރައްވައިފި\nކަނބަލުންނަށް ވަޒީފާގެ ފުރުޞަތުތައްފަހިކޮށްދޭންޖެހޭ – ނައިބު ރައީސް\nޖަޒީރާ ކެނޯ މުބާރާތުގެ އެއްވަނަ ކ. އަތޮޅުގެ ޓީމަކަށް


Facebook Inkuraa Beynun dhivehinnah Olhifai! - Vaguthu\nފޭސްބުކްއިން ކުރާ ބޭނުން ދިވެހިނަށް އޮޅިފައި!\nދިވެހިންނަށް ފޭސްބޫކް އިން ކުރާ އަސްލު ބޭނުން އޮޅިއްޖެ އެވެ. ބޭނުން ކުރަމުންދާ ގޮތް މުޅިން ތަފާތު ވެއްޖެ އެވެ.\nމިހާރު އެންމެ ގިނަ މީހުން ބޭނުންކުރާ އަދި އެންމެ މަޝްހޫރު އެއް މީސްމީޑިއާ އަކީ ފޭސްބޫކް އެވެ. އެއްބަޔަކު ބުނާ ގޮތުން އެއީ ދިވެހިންގެ ތެރެއަށް ތައާރަފްވި އެންމެ ބޮޑެތި ވަބާ ތަކުގެ ތެރެއިން އެއް ވަބާ އެވެ.\nބޮޑެތި ވަމުން އަންނަ ފުރާވަރުގެ ކުދިން އެންމެ ހިފާލާފަ ހުންނަނީ ފޭސްބޫކް ބޭނުން ކުރުމަށެވެ. މައިންބަފައިންނަށް ވަގަށް އެކައުންޓް ހަދައި ސިއްރުން އޭގެ ބޭނުން ހިފަމުން ދެއެވެ. މިކަމަކީ ހިތާމަވެރި ކަމެކެވެ. މިއަދުގެ ޅަކުދިން މާދަމާގެ ޒުވާނުންގެ ގޮތުގައި ތިބެ ފޭސްބޫކް އިން ނުވަތަ މީސް މީޑިއާއިން ކަންކަން ނިންމާލީމަ ޒުވާން ދުވަސްވަރުގެ ބޭނުން އެންމެ ހެޔޮގޮތުގައި ހިފޭކަމަކަށް ނުބެލެވޭނެ އެވެ. މިއީ ކުދިންގެ ބެލެނިވެރިން މިއަދު ވިސްނަންވި ކަމެކެވެ.\nއުމުރުން އެންމެ 12 އަހަރު ވާންވާއިރަށް އަމިއްލަ މޯބައިލް ފޮނެއް އޮވެއެވެ. ބެލެނިވެރިން އެމީހުންގެ އަމިއްލަ ވާޖިބު އަދާކުރުން އެއީ އެންމެ މުހިންމު އެއްކަމެވެ. އިސްލާހުގެ މަގަސް ގެނައުމަކީ އެމީހުންގެ ވާޖިބެކެވެ. ޅައުމުރުގައި ފޯނެއް ދިނުމަކީ ދަރިފުޅު ދެކެވާ ލޯބި ބޮޑުކަމުން ކަމަށްވެސް ވެދާނެ އެވެ. ނަމަވެސް އޭގެ ސަބަބުން ދަރިފުޅަށް ނަފްސާނީ ގޮތުން ކޮށްފާނެ ނޭދެވޭ އަސަރުތަކާ މެދު ވިސްނާލަން ޖެހެއެވެ. ޓެކްނޮލޮޖީއަކީ ފައިދާވެސް ކުރަނިވި ނުރައްކާ އެއްޗެކެވެ.\nވިސްނާ ފިކުރު ކުރާ ބަޔަކަށް އިބުރަތެއް ވާނެ އެވެ. އަދުގެ ޒުވާން ޖީލު މިވަނީ ފޯނުގެ ތެރޭގައޭ ބުންޏަސް ދޮގަކަށް ނުވާނެ އެވެ. މިއަދު ގިނަބަޔަކު ޚިޔާލު ފަޅު ކުރަމުން މިދާނީ ސޯޝަލް މީޑިއާގަ އެވެ. ނަމަވެސް ހިތާމަ އަކީ ހައްދުފަހަނައަޅާގޮސް މީހުންގެ އަބުރު ކަތިލާ، ގަނާ ކުރާ ވަސީލަތަކަށް ފޭސްބުކް ވެފައިވުމެވެ. ރީތިގޮތް ހަނދާން ނެތި އެންމެ ހަޑި މުޑުދާރު ގޮތްް ނޭންގި ނަމަވެސް އިޚްތިޔާރު ކުރެވެ އެވެ. ހިތު ހުރިހާއެއްޗެއް އެނެކާއާ ދިމާލަށް ގޮވާލަނީ ފިކުރެއް ޚިޔާލެއް ނެތިއެވެ.\nފޭސްބޫކް މެދުވެރިކޮށް އެތައް ބައެއްގެ ދިރިއުޅުން އަނދިރިވަމުން ދާކަމީ ހިތާމަހުރި ކަމެކެވެ. އަދުގެ ޒުވާނުން ކަމަކާ ހިންހަމަ ނުޖެހުނަސް އެންމެ ފުރަތަމަ ދަނީ ފޭސްބޫކް އާ ދިމާލަށް، މޮޅު ސްޓޭޓަސް އެއް ޖަހާލުމަށެވެ. ވާނުވާ ނުބަލާ ހަގީގަތް ނޭންގި، އެކަމުގެ ސަބަބުން ރަށްޓެހި ކަމުގެ ގުޅުން ކެނޑި ގަޔައް ބޮލަށް އަރާ ހިސާބައް ކަންކަން ދާކަން މިއަދުގެ މުޖްތަމަޢު އަށް ބަލައިލިޔަސް އެންގި ހާމަވެ އެވެ.\nމަޝްހޫރު ޔުނިވަސިޓީތަކުން ހަދާފައިވާ ދިރާސާތަކުން ދައްކާ ގޮތުގައި ފޭސްބުކް އާއި އެހެނިގެން މީސްމީޑިއާގެ ވަސީލަތްތައް ފުރާވަރުގެ ކުދިން ބޭނުން ކުރުމަކީ އެމީހުންނަށް ނަފްސާނީ ގޮތުން ނޭދެވޭ އަސަރު ކުރާ ކަމެކެވެ. އެންމެ ގިނައިން އެ އުމުރުގެ ކުދިން ޑިޕްރެސްވެ ފުރާނައަށް ނުރައްކާވާ ފަދަ އަމަލުތައްވެސް ކޮށްފައިވަނީ މީސްމީޑިއާގައި ގަނާ ކުރުމުގެ ޝިކާރައަށް ވެގެނެވެ. ރާއްޖޭގައިވެސް މިފަދަ ކަންކަން ވެފައި ހުރީ ހަމަ މިހެންނެވެ.\nފޭސްބުކް މެދުވެރުކޮށް ދީނަށް ފުރައްސާރަ ކުރުންވެސް މިއަދު ވަނީ އިތުރުވެފަ އެވެ. ނޭންގި ނަމަވެސް ކުފުރުވަމުންދާ މީހުން މަދެއް ނޫނެވެ. އެފަދަ މީހުން މިއަދުވަނީ މުޖްތަމަޢުގައި ގިނަބަޔަކު ބަލައިގަނެފަ އެވެ. ނަސޭހަތް ތެރިވާ މީހަކު މިއަދު މިވަނީ އެފަދަ ކުފުރުބަސް ބުނާ މީހުންނަށްވުރެ ގޯސްވެފައެވެ.\nފޭސްބުކް އަކީ އޭގެ ޒާތުގައި ރައްޓެހިންނާއި އާއިލާއާ މެދު އޮންނަ ގުޅުން ބަދަހިކޮށް، އެކުވެރިކަން އާލާ ކުރުމަށް ހުޅުވާލާފައިވާ ވަސީލަތެކެވެ. ނަމަވެސް މި ޕްލެޓްފޯމުގެ ބޭނުން ރަނގަޅު ގޮތުގައި ހިފަނީ މަދު މީހެކެވެ. ފޭސްބުކް މެދުވެރިކޮށް ރުޅިވެރިކަމާއި ފަސާދަ އުފެއްވުން މިއަދު މިވަނީ އިތުރުވެފައެވެ.\nމީހުންގެ ވިސްނުން ދެނެގަނެވޭނެ އީޖާދެއް ފޭސްބުކަށް\nއޮކްޓޯބަރ 21, 2019 17:55\nއަހަރެން ފޭސްބުކު ބޭނުން ކުރަނީ އިސްލާމް ދީނުގެ ޢިލްމުވެރިންގެ އަރިހުން ޢިލްމު ހޯދައިގެން އިސްލާމްދީނުގެ ޞައްޙަ މައުލޫމާތު ފެތުރުމަށް.\nއޮކްޓޯބަރ 21, 2019 20:05\nއަހައްނެށް ނުވެސް ވައްނަން ފޭސްބުކް އަކަށް ދެން ލަލަލާ ަ..\nޒުވާން ޖީލު ސަލާމަތުގެ އައްސޭރިއަށް\nއޮކްޓޯބަރ 21, 2019 20:19\nރައްޔިތުންގެ މަޖިލީހުން ދެން އެއްމެ އަވަހަށް ގާނޫނެއް ހަދަންވީ 18 އަހަރު ނުފުރޭ ކުޑަކުދިން މޯބައިލް ފޯނު ގެންގުޅުމާއި އޭގެ ބޭނުންކުރުން މަނާކުރުމަށާއި އަދި މައިންބަފައިންވެސް އެފަދަ ވަސީލަތްތައް 18 އަހަރު ނުފުރޭ ކުޑަކުދިންނަށް ދިނުން މަނާކުރަން. އަދި އެކަން މަނާ ނުކުރެވޭނަމަ މައިންބަފައިން އެކަން ކުރާނެ ރަނގަޅު ގާނޫނެއް ހަދަންވީ\n"ޒުވާން ޖީލު ސަލާމަތުގެ އައްސޭރިއަށް" އަށް ދަންނަވާލަން ބޭނުމީ ކަންކަން ރަގަޅު ނުވެގެން މި އުޅެނީ ޤާނޫނު ތައް ނެތިގެނެއް ނޫނޭ. ހަތް އުޑުމަތިން ބާއްވައިލެއްވި ޤާނޫނަށް ވެސް ޢަމަލުކުރަންކެރޭ އިޙްލާޞްތެރި އިންސާނުން ނެތުނީމަ ވާނެ ގޮތްތަށް މި ވަނީ\nއޮކްޓޯބަރ 24, 2019 12:46\nދިވެހިން ފެސްބުކް ބެނުން ކުރަނީ މީހުންގެ އަބުރު ކަތިލާ މިހުންގެ ޒިންްދަގީ ދުއްވާލަން\nއޮކްޓޯބަރ 31, 2019 04:46\n"ނަސޭހަތް ތެރިވާ މީހަކު މިއަދު މިވަނީ އެފަދަ ކުފުރުބަސް ބުނާ މީހުންނަށްވުރެ ގޯސްވެފައެވެ." ތަދު ތެދު


Kuru vaahaka “yaleenaa” (4) | Atoll News\nކުރު ވާހަކަ “ޔަލީނާ” (4)\nޝާއިޢުކުރީ: atollnewsadmin ޖޫން 13, 2021, 07:01\nއަހަރެން ހަމަ އަސްލުވެސްހިތުގައި ޖެހުނެވެ. ދަރިން ތަފާތުކުރުމަކީ އަހަރުމެން ދެމަފިރިން ވެސް ކޮށްއުޅޭ ކަމެއްނޫނެވެ. ކުދިންގެ ކުލައަކީ އަހަރުމެން ބޭނުންވެގެން ޖައްސާފައި ހުންނަ ކުލައެއްނޫނެވެ. ވެގެންވަންޏާ އެންމެރީތި އެންމެ މޮޮޅު ހުރިހާ ގޮތަކުންވެސް އެންމެ ފުރިހަމަ ކުދިންނަށް އަހަރުމެން ގެ ދަރިންހަދާނެއެވެ. އެކަމަކު އެބާރެއް އަހަރުމެންގެ އަތަކު ނެތެއްނުން ހެއްޔެވެ.\nދުވަސްތައް ފާއިތުވެގެންދާލެއް ހާދަ އަވަހެވެ. ޖީޒާ ނިޔާވިފަހުން ތިންއަހަރުވީ އެވެ. އެހަދާންތައް މިހިތުން ހިނދު ކޮޅަކަށް ވެސް ފިލާނުދެއެވެ. މިހާރު ކުދިންގެ ކަންކަން ބަލަމުން ވިޔަފާރީގެ ކަންކަން ކުރަމުން އަމިއްލަ ސިއްޙަތަށް ފަރުވާތެރިކަން ބަހައްޓަންވީމައި އަހަރެން ވަރުބަލި ވާގޮތްވާން ފަށައިފިއެވެ. ޒީޖާ ހުންނަ އިރު އަހަރެން ހަމަ އެކަނި ކުރަން އޮންނަ ކަމަކީ ވިޔަފާރީގައި ވާނުވާ ބެލެހެއްޓުމެވެ. މީހުންނާ ހަވާލުކޮށްފައި ހުންނަ ކަންކަން ކުރާނުކުރާ ގޮތް ބެލެހެއްޓުމެވެ. ގެޔަށް ދާންވާއިރު ހުންނާނީ ކައްކާފައެވެ. ކައި ނިމިގެން ފެން ބޯންވާއިރު ބޭސް ނަގާދީފައި ކައިރީގައި އެކައިތޯ ބަލަންވެސް ހުންނާނެއެވެ. ކޮޓަރިއަށް އަރާމް ކޮށްލަން ދާންވާއިރު ކޮޓަރި ސާފުކޮށް ތަންމަތިއަޅާ މީރުވަސް ދުއްވާފައި ހުންނާނެއެވެ. އަރާމުކޮށްލަން އޮށޯތުމަށް ފަހު ގޮވާ އުނދަގޫކޮށް ނަހަދާނެވެ. ހާދަ ކަމެއް ކޮށްދީފިއެވެ. ކުރީގައި އަހަންނަށް ފާހަގަ ނުކުރެވޭ އެތައް ކަމެއް މިހާރު މި ފާހަގަ ވަނީ ކީއްވެބާއެވެ. ކުރިން އަހަންނަށް އެކަންކަން ކޮށްދެމުން ދިޔައިރު އެކަމަށް ޝުކުރު އަދާނުކުރެވުނީ ކީއްވެބާއެވެ. މިހާރު އެލޯތްބާ އެ ސަމާލުކަމުން އަހަރެންމިވަނީ މަޙްރޫމްވެފައެވެ. އެންމެ ކުރިންވެސް ޖީޒާ އަހަރެންކެ ލޯބިވިއެވެ. އޭރު އަހަރެންވެސް ޖީޒާދެކެ ލޯބިވީމެވެ. އެކަމަކު ދުވަސްތައް ފާއިތުވީ ވީހެން އަހަރުމެންގެ އަމިއްލަ ދިރިއުޅުމުގެ ތެރެއަށް އެހެން ކަންކަން ވަދެ އެކަން ކަން ހާސިލްކުރުމަށް ދަހިވެތިވީ ވަރުން ދެމީހުން ދެމެދުގައި ބިއްލޫރީގެ ފާރެއް ލެވުނު ފަދައެވެ. ދެމީހުން ދެބީރައްޓެހުންނަށް ވެގެން ދިޔައެވެ.\nއެފާރު ފުންޑުފުންޑުކޮށްލެވުނީ ހަމަ އެންމެ ކަމަކުން ނެވެ. ޖީޒާކުއްލިއަކަށް ވަރަށް ބޮޑަށް ބަލިވެ މާލޭން ފަރުވާކޮށްކޮށް ރަގަޅު ނުވެގެން ސިންގަޕޫރަށް ގެންދިއަ ދަތުރު ވީ ބިރުވެރި ކަމުން ފުރިގެންވީ ދަތުރެކެވެ. ޖީޒާގެ ބަލީގެ އަސްލު ސަބަބު ދެނެގަނެވުނެވެ. އެތައް ޓެސްޓެއް ހެދުމަށްފަހު ޑޮކްޓަރ ޔަގީންކަންދިނީ ޖީޒާ ގެ ސިކުނޑި ކައިރީގައި ޓިއުމަރެއް އުފެދި އެބޮޑުވަމުން އަންނަ ވާހަކައެވެ. ވަގުތުން އެމީހުން ފަރުވާފެށިއެވެ. އޮޕަރޭޝަނަށްފަހު ޖީޒާގެ ހާލު މުޅިން ރަގަޅު ނޫނަސް ކުޑަކޮށް އަމިއްލައަށް އުޅެލެވޭ ވަރުވުމުން އަހަރުމެން ކުދިންގާތަށް އެނބުރި އައީމެވެ. އޭގެ ފަހުން އެވީ ދެއަހަރު ދުވަހަކީ އަހަރެންގެ ހަޔާތުގައިވެސް ނާނަފަދަ އުފާވެރި ދުވަސްތަކެވެ. ޖީޒާ އުފަލުގައި ބެހެއްޓުމަށްޓަކައި އަހަރެން ކޮށްފައި ނުކުރާނީ ކޮންކަމެއްކަމެއްވެސް ނޭނގެއެވެ. ރައްޓެހިން ނިކަން ދިމާކުރެއެވެ. އަހަރެން ފަރުވާލެއް ނުބަހައްޓަމެވެ. ޖީޒާގެ ހަޔާތުން އެންމެ ދުވަހެއްވެސް އިތުރަށް ލިބެންޏާ އަގުދީފައިވެސް އަހަރެން އެދުވަހެއް ގަތީމުހެވެ.\nހަމަހުން ހަމަހުން އަހަރެން ޖީޒާގޮވައިގެން ސިންގަޕޫރަށް ދަމެވެ. ބަރާބަރު ދެއަހަރާ ތިންހަފްތާވީ ދުވަހަކީ އަނެއްފަހަރު ޖީޒާ އޮޕްރޭޝްކުރަން ހަމަ ޖެހުނު ދުވަހެވެ. އެރޭ އެންމެ ފަހުގެ ކަމަކަށް އެދުނީ ކުދިން ގެނެސްދިނުމަށެވެ. ހަމަ ވަގުތުން އެކުދިން އެރޭ ދަންވަރު ފުލައިޓުން ގެންދިޔައީމެވެ. ކުދިން އަންނަންދެން ޑޮކްޓަރުން މަޑުކޮށްދިން ކަމަށްޓަކާ އެވަގުތު ޖީޒާ ޑޮކްޓަރަށް ޝުކުރުވެސް އަދާކުރިއެވެ. އެތައް ވާހަކަ އެއް ދެއްކުމަށް ފަހު އަހަރެންނާ ހަތަރު ކަޅި ހަމަ ކޮށްލާފައި އެއް އަތުން އަހަރެންގެ އަތްތިލަ ނަގާ ތުންފަތުގައި ޖައްސާލިއެވެ. ދެމީހުންވެސް ބުނާއެއްޗެއްނޭގިފައި ތިބެވުނީއެވެ. އެބެލުމުގައި ތަފާތުކަމެއްހުރި ކަން އެވަގުތުވެސް ފާހަގަވިއެވެ. ވަކިވުމުގެ ކުލަތައް އެމޫނުން އަހަންނަށް ފެނުނެވެ. ހިތްފަޅައިގެން ނުދިޔައީ ހަމަ ކިރިޔާއެވެ. ތިއޭޓަރަށް ވެއްދިތާ ދިހަމިނިޓްވެސް ނުވަނިސް ޑޮކްޓަރ ވަރަށް ހާސްވެފައި ނުކުމެ އަހަރުމެންނާ ބައްދަލުކުރީ އެބިރުވެރި ޚަބަރުދޭށެވެ. ހޭނައްތާ ޑޮކްޓަރ ހޭނައްތަން ނުފަށަނިސް މާބޮޑަށް އޮކްސިޖަންލެވެލް ދަށަށްދާންފެށި ވާހަކައާއި އެމީހުންނަށް އިތުރަށް ފަރުވާއެއް ނުދެވިގެން އުޅެނިކޮށް ޖީޒާ މިދުނިޔެއާއި ވަކިވިވާހަކައެވެ. ޚަބަރު ލިބުމާއެކު މިހިތަށް ބަރުދާސްތުކުރަން ދަތިވެ ހަށިގަނޑުގެ ހަކަތަ ހުސްވެ، ސިކުނޑި މަސައްކަތްކުރުން ހުއްޓި ހުރިތަނަށް ތިިރިވީއެވެ.\n“ބައްޕާ! ހޭލާދޯ…ނިދައިފި ކަމަށް ހީކުރީ”\nކޮޓަރި ޓަކި ޖަހާލުމަށްފަހު ދޮރުހުޅުވާލާފައި ޔުޝްފާއަހާލިއެވެ. ކޮންމެވެސް ކަމެއްޖެހިގެން އައިވައްތަރު އެމޫނަށް ބަލާލުމުން އަހަންނަށް އެގުނުނެވެ.\n“ނޫނޭ ދަރިފުޅު، ކަމަކުތަ”\nއޮށޯވެގެން އޮތް ތަނުން ކުޑަކޮށް ފޫހިއްލާލާފައި އެނދުކޮޅުގައި ބާލީސް ލައްކޮށްލާފައި އޭގައި ލެނގިލީމެވެ. ޔުޝްފާބުނަން އުޅޭ އެއްޗަކަށް ސަމާލުކަންދޭކަން އަހަރެން ހާމަ ކުރީމެެވެ. ޖީޒާއާއި ވަކިވެ ދިޔުމަށްފަހު ތިން އަންހެންދަރިންގެ ކަންކަން އެކަނި ކުރަން ޖެހުންވީ ހީކުރި ވަރަށް ވުރެ ބޮޑު ކަމަކަށެވެ. ބައެއްފަހަރު އަހަރެން އަންހެނަކު ވިސްނާހެން ވިސްނަން ޖެހެއެވެ. އަނެއްބައި ފަހަރު އެކުދިންގެ ވިސްނުމުން އެކުދިންގެ އުމުރުގެ ކުއްޖަކު ވިސްނާހެން ވިސްނަން ޖެހެއެވެ. މީ ހަމައެކަނި ފިރިމީހާގެ މަޤާމުގައި ކުރިން އުޅެމުން އައި މީހަކަށް މިހާރު ކުރަން ފަސޭހަ ކަމެއްނޫނެވެ. ވަރަށް މަސައްކަތުން ކުދިންނަށް ވަގުތުދީ އެކުދިންގެ ވިސްނުމާއެކުގައި ކަންކަން ކޮށްދެވޭތޯ ބަލަނީއެވެ.\n“ބައްޕާ!..ބައްޕައަށް އޯކޭތަ ޔުޝް ފޮޓޯސެޝަނެއްގަ ބައިވެރި ވެލިއަސް”\n“ކޮންކަހަލަ ފޮޓޮއެއްގެވާހަކަ ދަރިފުޅު ތިބުނީ”\nކުއްލިއަކަށް އެތަކެއް ސުވާލެއް ހިތައް އެރި އެވެ. އެހެން ނަމަވެސް ޔުޝްފާއަކީ ނިކަން ފަސޭހައިން މޫޑްއޮފްވާ ކުއްޖެކެވެ. ވާއެއް ނުވާއެއް ނޭނގި މީހުންނާ އެކަހެރިވެ ވާހަކަ ނުދައްކާ އިނދެފާނެއެވެ. ވިސްނައިގެން ރުއްސައިގެން ކަންކަން ކުރަންޖެހެނީ އެހެންވެއެވެ.\n“މީ.. ބައްޕައަށް އެނގޭތަ ޖުމައިލް ކިޔާމީހެއް.. ވަރަށް މަޝްހޫރު މީހެއްއެއީ…ފެޝަންޑިޒައިނަރ ޖުމްމަ ކިޔާނީ…”\n(ސާނަގެ ކުރުވާހަކަ ކޮންމެ ބުރާސްފަތި އަދި އާދީއްތަ ދުވަހެއްގެ ހެނދުނު 7:00 ގައި އިންތިޒާރު ކޮށްލައްވާ)


Dr. Shaheem ah fiyavalhu alhan committee in lafaa dheefi\nޝަހީމަށް ފިޔަވަޅު އަޅަން ކޮމިޓީއިން ލަފާ ދީފި\nޑރ. އަފްރާޝީމް އަލީގެ މަރުގެ މައްސަލާގައި ދޮގު މައުލޫމާތު ދެއްވި ކަމަށް ބަލައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދަށް ފިޔަވަޅު އެޅުމަށް ރައްޔިތުންގެ މަޖިލީހުގެ ސަލަމަތީ ހިދުމަތްތަކާބެހޭ ކޮމިޓީއިން ނިންމައިފި އެވެ.\nކޮމިޓީއިން އެގޮތަށް ނިންމާފައިވަނީ އަފްރާޝީމް އަލީގެ މަރާ ގުޅިގެން ރިޔާސީ ކޮމިޝަނުން އެކުލަވާލި ރިޕޯޓް ދިރާސާ ކުރުމަށް ހެދި ރިޕޯޓްގަ އެވެ.\nރިޕޯޓްގައި ބުނެފައިވަނީ ރިޕޯޓަށް ދޮގު މައުލޫމާތު ދިން މީހުންނާއި މައުލޫމާތު އެނގި ތިބެ ސިއްރު ކުރި މީހުންނާއި މައުލޫމާތު ދިނުމަށް ލަސްކުރި މީހުންނަށް ލަސްނުކޮށް ފިޔަވަޅު އަޅަން ޖެހޭ ކަމަށެވެ. ފިޔަވަޅު އެޅުމަށް ކޮމިޓީއިން ލަފާދޭ މީހުންގެ ލިސްޓްގެ ޝަހީމްގެ ނަން ހިމެނެ އެވެ.\nކޮމިޝަންގެ ރިޕޯޓްގައި ޝަހީމަށް މީހަކު ފޮނުވާފައިވާ ޓެކްސް މެސެޖެއްގައި އަފްރާޝީމް "ރުޖޫއަވެ މީޑިއާގައި މައާފަށް އެދިވަޑަައިގެން ތައުބާ ވެއްޖެނަމަ ކިތަންމެހާ ވެސް ރަނގަޅު" ކަމަށް އޮތް ކަމަށް ބުނެ އެވެ. އަދި ޝަހީމް އެ މެސެޖް އަފްރާޝީމަށް ފޯވާޑް ކޮށްފައިވާ ކަމަށް ވެސް ބުނެ އެވެ.\nއެކަމަކު ޝަހީމާއި އެ މީހާ އަފްރާޝީމާ ދެމެދު މެސެޖް މެދުވެރިކޮށް ކޮށްފައިވާ މުއާމަލާތްތަކަށް ބަލާއިރު، ޝަހީމް ކޮމިޝަނަށް ދެއްވީ ތެދު މައުލޫމާތެއް ނޫން ކަމަށް ރިޕޯޓްގެ ހުލާސާ ހާމަ ކުރައްވަމުން ރައްޔިތުންގެ މަޖިލީހުގެ ރައީސް ނަޝީދު ވިދާޅުވެފައިވެ އެވެ.\nރައްޔިތުންގެ މަޖިލިސް ޑރ. މުހައްމަދު ޝަހީމް އަލީ ސައީދު ޑރ. އަފްރާޝީމް އަލީ + އަފްރާޝީމް ރިޕޯޓް\n"ފިޔަވަޅު އަޅަން ގޮވަނީ އުނގަށް ނުވެއްޓުމުން"\nއަބުރު ކަތިލެވިދާނެ، އަޒުމެއް ނުގުޑާނެ: ޝަހީމް


Furabandhu anna mahuge3gai, teaser ves dhakkaalaifi | Mihaaru\n"ފުރަބަންދު" އަންނަ މަހުގެ3ގައި؛ ޓީޒާ ދައްކާލައިފި\nޕްރޮޑިއުސަަރު މުހައްމަދު އަބްދުﷲ (މުހައްމާ) ގެ ފިލްމު ކުންފުނި ދެކެދެކެވެސް ޕްރޮޑަކްޝަނުން ގެނެސްދޭ ޑްރާމާ ސިލްސިލާ "ފުރަބަންދު" އަންނަ މަހުގެ3ގައި ދައްކަން ފަށާ ގޮތަށް ނިންމައި، އޭގެ ޓީޒާއެއް ދައްކާލައިފި އެވެ.\nއަލީ ސީޒަން މުހިއްމު ރޯލެއް ކުޅެ، ޑައިރެކްޓްކޮށްފައިވާ ފަސް އެޕިސޯޑްގެ ސިލްސިލާ ގެނެސްދޭނީ އައިސް ޓީވީންނެވެ. ސީޒަން އެންމެ ފަހުން ގެނެސްދިން ފިލްމަކީ މި އަހަރުގެ ކުރީކޮޅު ރިލީޒްކުރި "އަނދިރިކަން" އެވެ. އޭނާގެ ކުރިއަށް އޮތް ފިލްމަކީ "ލޯބިވެވިއްޖެ" އެވެ.\nކޮވިޑް-19އާ އެކު ކުރިމަތިވި ލޮކްޑައުންގެ ސަބަބުން އާއިލާއެއްގެ ތެރޭގައި ދިމާވާ ކަންތައްތަކެއް ދައްކުވައިދޭ "ފުރަބަންދު" އަކީ 2016 ގައި ސީޒަން ކުޅެ، ޑައިރެކްޓްކުރި ފިލްމު "ވަފާތެރި ކެހިވެރިޔާ" އަށް ފަހު ގެނެސްދޭ ދެކެދެކެ ވެސް ގެ ފުރަތަމަ އުފެއްދުމެވެ.\nމީގެ ސްކްރީންޕްލޭ ލިޔެފައި ވަނީ ދާދި ފަހުން އަމްޖަދު އިބްރާހިމް ގެނެސްދިން ސިލްސިލާ "ހަނާ" ގެ ސްކްރީންޕްލޭ ވެސް ލިޔުނު އައިޝަތު ރިޒާނާ އެވެ. އޭނާ އަކީ ކެމެރާމަން އަލީ ރަޝީދު (ގޮޅާއައްޔަ) ގެ އަންހެނުންނެވެ.\n"ފުރަބަންދު" ގެ މައިގަނޑު ކާސްޓުންނަކީ ސީޒަނާ އެކު ނާޝިދާ މުހައްމަދު (ނާއްކޮ) އާއި އިއްބެގެ އިތުރުން ބައިސްކޯފުން ގެނެސްދިން "ތިން ބިބީ" ގައި މުހިއްމު ރޯލެއް ކުޅުނު އަދި މިހާރު ކުރިއަރަމުން އަންނަ ބަތަލާ ވާޝިޔާ މުހައްމަދު (ޝިޔާ) އެވެ.\nބައިސްކޯފުން މިހާރު ސްޓްރީމްކުރަމުން އަންނަ "އެހެނަސް" ގެ ދެވަނަ ސީޒަންގެ ރޯލަކުން ވެސް ފެނިގެންދާނެ ޝިޔާގެ ކުރިއަށް ހުރި ފިލްމުތަކުގެ ތެރޭގައި ޔޫސުފް ޝަފީއު (ޔޫއްޕެ) ޑައިރެކްޓްކޮށްފައިވާ ބިރުވެރި ފިލްމު "ކަޅަކި" އާއި އަހުމަދު ނިމާލުގެ "ހެހެސް" ހިމެނެ އެވެ.\n"ފުރަބަންދު" ގެ ޓީމުން ބުނެފައވާ ގޮތުގައި މި ސިލްސިލާ އަކީ ބެލުންތެރިންނަށް ވަރަށް ކަމުދާނެ އެއްޗަކަށް ވާނެ އެވެ.\nމިފަދަ އުފެއްދުމެއް ދެކެދެކެ ވެސް އިން ގެނެސް މި ދެނީ ކޮވިޑާ ދިމާކޮށް ފިލްމީ މަސައްކަތްތައް ވަރަށް ބޮޑަށް މަޑުޖެހިލާފައިވާ ވަގުތެއްގަ އެވެ. އެހެންވެ މިއީ މި ދަނޑިވަޅުގައި މުހައްމާ ބެލުންތެރިންނަށް ގެނެސްދޭ ވަރަށް ހާއްސަ ހަދިޔާއަކަށްވާނެ އެވެ.\nއަލީ ސީޒަން ދިވެހި ފިލްމް އިންޑަސްޓްރީ ދިވެހި ޑައިރެކްޓަރުން މުހައްމަދު އަބުދުﷲ (މުހައްމާ) ޓީވީ ސިލްސިލާ\nއެންމެ5އެޕިސޯޑު. މިއީ ދިވެހި ސީރީޒްތަކުގެ ހާލަކީ\nމީ މޮހޮންމާގެ އަސްލު ދާއިރާއަކީ.


MDP ge commander maruvehje\n19 ޖޫން 2019 1 ކޮމެންޓް\nވެރިކަން ކުރާ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ގެ މުޒާހަރާތަކުގެ އެންމެ ކުރީގައި އެޕާޓީގެ ދިދަ ހިފައިގެން ހުންނަ ކޮމާންޑަރު، އާދަމް މޫސާ މަރުވެއްޖެ އެވެ.\nއޭނާ މަރުވެފައި ވަނީ އިންޑިއާގެ ޓްރިވަންޑްރަމުގައި ހުންނަ ޖީޖީ ހޮސްޕިޓަލުގައި ފަރުވާ ދެމުން ދަނިކޮށް މިއަދު ފަތިހެވެ. އޭނާ އަށް ވަނީ ކުރިން އިންދިރާ ގާންދީ މެމޯރިއަލް ހޮސްޕިޓަލު (އައިޖީއެމްއެޗް) ގައި ވެސް ފަރުވާ ދީފަ އެވެ.\nއާދަމް މޫސާ އެމްޑީޕީގެ ހަރަކާތްތަކުން ފެނުނު ގޮތް ތަފާތެވެ. އެގޮތުން އަބަދުވެސް ރީނދޫ ކުލައިގެ ގަމީހަކާއި ކަޅު ފަޓުލޫނެއްގައި ތޮއްޕެއް އަޅައިގެން އޭނާ ހުންނައިރު އެ ގަމީހުގެ ކޮނޑުގައި ގިނަ އަދަދެއްގެ ބެޖުތައް ހުރެ އެވެ.\nއެމްޑީޕީން އެންމެ ފުރަތަމަ އުފެއްދި މާކަރީ ގޮފީގެ މެމްބަރެއްގެ ގޮތުގައި ވެސް ހުރި އާދަމް މޫސާ ވަނީ ސިފައިންގޭގައި މަސައްކަތް ކޮށްފައެވެ. އޭނާ ކޮމާންޑަރުގެ ޔުނީފޯމުގައި މުޒާހަރާތަކަށް ނިކުންނަން ފެށީ 2012 ވަނަ އަހަރުގަ އެވެ.\nކޮމާންޑަރު މަރުވުމާއި ގުޅިގެން އެމްޑީޕީގެ މެމްބަރުން ވެސް އަންނަނީ ހިތާމަފާޅު ކުރަމުންނެވެ.\nއިންނާލިއްﷲވައިންނާ އިލައި ރާޖިއޫން


Buffon Adhi Chiellini Ah Juventus Gai Ithuru 1 Aharah Contract Eh Dhenee - Vaguthu\nބުފޮން އަދި ޗިއެލިނީ އަށް ޔުވެންޓަސް އިން އިތުރު އެއް އަހަރުގެ ކޮންޓްރެކްޓެއް ދެނީ\n12 މަސް ކުރިން ( އޭޕްރީލް 25, 2020 )\nއިޓަލީގެ ޗެމްޕިއަން ޔުވެންޓަސް އަށް ކުޅެމުން އަންނަ ގޯލްކީޕަރު ޖިއަންލުއީޖީ ބުފޮން އަދި ޑިފެންޑަރު ޖޯޖިއޯ ޗިއެލިނީގެ ކޮންޓްރެކްޓް އާ ކުރަން އެ ކްލަބުން ތައްޔާރުވެއްޖެއެވެ.\nރިޕޯޓުތައް ބުނާ ގޮތުން ބުފޮން އަދި ޗިއެލިނީގެ ކޮންޓްރެކްޓް އާ ކުރުމަށް ވާން ޖެހޭ އެންމެ ފަހުގެ ތައްޔާރީތައް މިހާރު ވަނީ ނިމިފައެވެ. މިހާ ހިސާބަށް އާ އެއްބަސްވުމެއްގައި ދެ ފަރާތުން ސޮއި ކޮށްފައި ނެތީ ދުނިޔެއަށް ފެތުރިފައިވާ ކޮވިޑް-19 ގެ ބަލިމަޑުކަމާ ހެދި ފުޓްބޯޅަ ހަރަކާތްތައް ހުއްޓިފައިވުމުގެ ސަބަބުން ކަމަށް ރިޕޯޓްތައް ބުނެއެވެ. މި ސީޒަނުގައި ޔުވެންޓަސް އަށް ހަތް މެޗު ކުޅެދީފައިވާ ބުފޮން އެ ކްލަބާއެކު މިހާރު ހަދާފައިވާ އެއްބަސްވުން އަންނަ ޖޫން މަހުގެ 30 ގެ ނިޔަލަށް ހަމަވާނެއެވެ. މިދިޔަ އަހަރު ފްރާންސްގެ ޕީއެސްޖީ އަށް ކުޅުމަށްފަހު އުމުރުން 42 އަހަރުގެ އިޓަލީ ގޯލްކީޕަރު ޔުވެންޓަސް އަށް އެނބުރި އައީ އެއް އަހަރު ދުވަހުގެ އެއްބަސްވުމެއްގެ ދަށުންނެވެ.\nޔުވެންޓަސް އަށް 17 އަހަރު ކުޅުމަށް ފަހު މިދިޔަ އަަހަރު ޕީއެސްޖީ އަށް ބަދަލުވެ އެ ކްލަބާއެކު ބުފޮން ވަނީ ފްރެންޗް ލީގް ކާމިޔާބުކޮށްފައެވެ. ޕީއެސްޖީއާއެކު ހެދި އެއްބަސްވުން ހަމަވެ އެ ކްލަބުން އާ ކޮންޓްރެކްޓެއް ހުށަހެޅި ނަމަވެސް ބުފޮން އަލުން ޔުވެންޓްސް އަށް ބަދަލުވާން ނިންމީއެވެ. ޔުވެންޓަސްއާއެކު ހަދާފައިވާ ކޮންޓްރެކްޓް އާ ކޮށްފިނަމަ ބުފޮންގެ 43 ވަނަ އުފަންދުވަސް ވެސް އޭނާ ފާހަގަ ކުރާނީ އެ ކްލަބުގެ ކުޅުންތެރިޔެއްގެ ގޮތުގައެވެ.\nހިލޭ ޓްރާންސްފާއެއްގެ ދަށުން ބުފޮން މި ސީޒަނަށް އިޓަލީ އަށް ބަދަލުވި ނަމަވެސް އޭނާ އަކީ މިހާރު ޔުވެންޓަސްގެ އެއްވަނަ ކީޕަރެއް ނޫނެވެ. އެ ކްލަބުގެ ފަސްޓް ޗޮއިސް ކީޕަރަކީ ޕޮލަންޑުގެ ޝެޒްނީ އެވެ. 1995 އިން ފެށިގެން ޕްރޮފެޝަނަލް ފުޓްބޯޅަ ކުޅެމުން އަންނަ ބުފޮން ކުޅުން ހުއްޓާލުމާ ދާދި ގާތުގައި ހުއްޓާ ޔުވެންޓަސް އިން އޭނާގެ ކޮންޓްރެކްޓް އާ ކުރަން ނިންމި ސަބަބަކީ އޭނާގެ ތަޖުރިބާއެވެ. ރިޕޯޓްތައް ބުނާގޮތުން އާ އެއްބަސްވުމެއްގައި ސޮއިކުރި ނަމަވެސް ބުފޮން ދެމިހުންނަން ބޭނުންވަނީ ޔުވެންޓަސްގެ ދެވަނަ ކީޕަރުގެ ގޮތުގައެެވެ.\nއިޓަލީގެ ޕާމާ އިން 1995 ވަނަ އަހަރު ކެރިއަރު ފެށި ބުފޮން ވަނީ އެ ޓީމާ އެކު އިޓާލިއަން ކަޕާއި ޔުއެފާ ކަޕް ކާމިޔާބުކޮށްފައެވެ. އޭގެ ފަހުން 2001 ވަނަ އަހަރު އޭނާ ޔުވެންޓަސް އަށް ބަދަލުވީ އެއިރުގެ ދުނިޔޭގެ ރެކޯޑް އަގަކަށެވެ. ޔުވެންޓަސް އަށް ބަދަލުވެ އެ ޓީމާ އެކު އިޓާލިއަން ލީގު ނުވަ ފަހަރު ބުފޮން ކާމިޔާބުކުރިއެވެ. އިޓަލީގެ ގައުމީ ޓީމާއެކު އޭނާ ވަނީ 2006 ވަނަ އަހަރުގެ ފީފާ ވޯލްޑް ކަޕް ވެސް ކާމިޔާބުކޮށްފައެވެ. ކެރިއަރުގައި މިހާތަނަށް ގިނަ ކާމިޔާބީތަކެއް ހޯދައި ދުނިޔެ ދުށް އެންމެ މޮޅު ގޯލްކީޕަރުންގެ ލިސްޓުން ޖާގަ ހޯދާފައިވާ ބުފޮން އަށް އުފުލާނުލެވި އިން ހަމައެކަނި ބޮޑު މުބާރާތަކީ ޗެމްޕިއަންސް ލީގެވެ. ޕީއެސްޖީގައި އެއް އަހަރު ހޭދަކުރުމަށްފަހު އަލުން ޔުވެންޓަސް އަށް ބުފޮން ދިއުމުގެ އެއް މަގުސަދަކީ ޗެމްޕިއަންސް ލީގު ކާމިޔާބުކުރުމެވެ.\nބުފޮންގެ އިތުރުން ތަޖުރިބާކާރު ޑިފެންޑަރު ޗިއެލިނީ ވެސް ހުރީ އިތުރު އެއް އަހަރަށް އެއްބަސްވުން އާ ކުރަން ތައްޔާރަށެވެ. އުމުރުން މިހާރު 35 އަހަރުގެ ޗިއެލިނީ އަންނަނީ 2005 ވަނަ އަހަރުން ފެށިގެން ޔުވެންޓަސް އަށް ކުޅެމުންނެވެ. ޔުވެންޓަސްގެ ވަރުގަދަ ޑިފެންސް ލައިނުގައި މުހިއްމު ރޯލެއް އަދާކުރާ ޗިއެލިނީ މިވަގުތު ހުރީ މިދިޔަ އަހަރު އޮގަސްޓު މަހު ތެރޭ ފައިގެ ލިގަމެންޓަށް ލިބުނު އަނިޔާއެއްގެ ސަބަބުން ކުޅުމާ ދުރުގައެވެ.\nސުޕަ ލީގުގައި މިހާރު ދެމިތިބީ ރެއާލް، ބާސާ އަަދި ޔުވެންޓަސް އެކަނި\n"ޕްރިމިއަރ ލީގު ޓީމުތަކާއި ނުލާ ސުޕަ ލީގު ދެން ކުރިޔަށްނުދާނެ"\nޔުނައިޓެޑާއި ޔުވެންޓަސްގެ ވެރިންނަކީ "ހަރުފަތަކެއް" - ޔުއެފާ ރައީސް


Ooredoo Supernet Hidhumai Maamingihyah\n10 ނޮވެންބަރ 20180ކޮމެންޓް\nއުރީދޫ ސުޕަރނެޓް ހިދުމަތް މާމިނގިއްޔަށް\nއުރީދޫ ސުޕަރނެޓް ފިކްސްޑް ބްރޯޑްބޭންޑްގެ ހިދުމަތް އދ. މާމިނގިއްޔަށް ތަރާރަފުކޮށްފިއެވެ.\nއެ ހިދުމަތާއެކު 100 އެމްބީޕީއެސް އާއި ހަމައަށް ހަލުވި ސްޕީޑްގައި އިންޓަނެޓްގެ ހިދުމަތް މާމިނގިލިން ލިބިގެންދާނެ ކަމަށް އުރީދޫން ބުނެއެވެ.\nމާމިނގިއްޔަށް ހިދުމަތް ތައާރަފުކުރުމާއި ގުޅޭ ގޮތުން ވާހަކަ ދައްކަވަމުން އުރީދޫގެ ޑައިރެކްޓާ އޮފް ސޭލްސް އެންޑް ބްރޭންޑް ހުސެން ނިޔާޒް ވިދާޅުވީ އުރީދޫގެ އެންމެ މުހިންމު އެއް އަމާޒަކީ ރާއްޖޭގެ ކޮންމެ ރަށަކަށްވެސް އަގުހެޔޮ ހަލުވި ސްޕީޑުގެ ބްރޯޑްބޭންޑް އިންޓަނެޓްގެ ހިދުމަތް ފޯރުކޮށްދިނުން ކަމަށެެވެ.\n"މިއަދު މާމިގިއްޔަށް އުރީދޫ ސުޕަރނެޓް ތައާރަފްކޮށް، ރަށުގެ ރައްޔިތުންނަށް މި ފުރުސަތު ހުޅުވާލެވިގެން ދިއުމަކީ އަޅުގަނޑުމެންނަށް ލިބޭ ވަރަށް ބޮޑު އުފަލެއް." ހުސެން ނިޔާޒް ވިދާޅުވިއެވެ.\nއެރަށަށް ހިދުމަތް ތައާރަފުކުރުމަށްފަހު އުރީދޫން ވަނީ އެރަށުގައި ސުޕަރނެޓް ހިޔާރު ކުރާ ކަސްޓަމަރުންނަށް ހާއްސަ އޮފާއެއް ތައާރަފުކޮށްފައެވެ. އެގޮތުން ސުޕަރނެޓްގެ ހިދުމަތް ފޯރުކޮށްދިނުމުގައި އެއްވެސް ކަނެކްޝަން ފީއެއް ނުހިމެނުމަށް ވަނީ ނިންމާފައެވެ.\nމާމިނގިއްޔަށް އުރީދޫ ސުޕަރނެޓްގެ ހިދުމަތް ތައާރަފު ކުރެވިގެން ދިއުމާއެކު މާކެޓްގެ އެންމެ ހެޔޮ އަގުގައި އެރަށުގެ ރައްޔިތުންނަށް އިންޓަނެޓް ބޭނުން ކުރެވޭނެ ކަމަށް އުރީދޫން ބުނެއެވެ. ސުޕަރނެޓްގެ ޚިދުމަތް ހޯދުމުގައި ކަސްޓަމަރުންނަށް އިތުރަށް ލުއިފަސޭހަކަމެއް ފޯރުކޮށްދިނުމުގެ ގޮތުން، އުރީދޫ އިން ވަނީ 12 މަހުގެ އިންސްޓޯލްމަންޓް ޕްލޭން އަކާއި އެކު ސުޕަރނެޓްގެ ރައުޓަރު ބައްލަވައިގަތުމުގެ ފުރުސަތު ދީފައެވެ.\nދެ އެމްބީޕީއެސް އިން ފެށިގެން 100 އެމްބީޕީއެސް އާ ދެމެދުގެ ސްޕީޑްތަކުގައި، ކަސްޓަމަރުންގެ އެކިއެކި ބޭނުންތަކަށް އެކަށޭނަ ގޮތަށް ފަރުމާކުރެވިފައިވާ ތަފާތު ސުޕަރނެޓް ބްރޯޑްބޭންޑް ޕެކޭޖް އުރީދޫން ފޯރުކޮށްދެއެވެ.


Quarantine vumakee chuttee eh noon! - vNews.mv\nވީނިއުސް 23 September 2020, 23:23\nކޮވިޑް-19އާ ދެކޮޅަށް އަޅާ އެންމެ މުހިއްމު އެއް ފިޔަވަޅަކީ ބަލި ޖެހިފައިވާ މީހުންނާއި އެމީހުންނާ ބައްދަލުވެފައިވާ މީހުން ކަރަންޓީނުކުރުމާއި އައިސޮލޭޓްކުރުމެވެ. ބަލި ފެތުރިފައިވާ ރަށްރަށުގައި ބޭރަށް ނުކުމެ މީހުންނާ ބައްދަލުކޮށް ނޫޅުމަކީވެސް ހަމަ އެ އުސޫލުން ކުރާ ކަމެކެވެ.\nކޮވިޑަކީ މާބޮޑު ކަމެއް ނޫން ކަމަށާއި ކަރަންޓީނުވާން ޖެހުމަކީވެސް އެވަރު ކަމެއް ނޫންކަމަށް ދެކޭމީހުން ހުރިހާ ގައުމުތަކެއްގައިވެސް އުޅެއެވެ. ކޮވިޑަށް ޕޮޒިޓިވްވެގެން ނުވަތަ ކޮންޓެކްޓަކަށް ވެގެން ނަމަވެސް ކަރަންޓީނު ކުރުމަކީ އުނދަގޫ ކަމެއް ނޫން ކަމަށް އެފަދަ މީހުން ދެކެއެވެ.\n"ތިއީ ދެން އެވަރުގެ ކަމެއްތަ؟ ތިއީ ހަމަ ޗުއްޓީއެއްނު ދެން، އާއިލާއާއެކު މަޖާކޮށްލަން،"\nހޯމް ކަރަންޓީނުގައި ގޭގައި ހުންނަން ޖެހުމުން ސޯޝަލް މީޑިއާއަށް ދޫކޮށްލި ޝަކުވާއަކަށް ކޮމެންޓްކުރި އެކުވެރިއަކު ލިޔެފައިވެއެވެ.\nއެކަމަކު އާދަމް އަހުމަދު، 26، ބުނީ ކަރަންޓީނުވެގެން ހުންނަން ޖެހުމުން އޭނާއަށް އެކަންވީ ވަރަށް ބޮޑު ވޭނަކަށް ކަމަށެވެ. އާއްމު ދިރިއުޅުމުގައި ވަރަށް ހަރަކާތްތެރިކޮށް އުޅުނު އާދަމް ފެސިލިޓީއެއްގައި ކަރަންޓީނުވީ މާލޭގައި ހުރުމަށްފަހު އެނބުރި ރަށަށް ދިއުމަށެވެ. އޭރު އަދި ރަށްރަށުގައި ހޯމް ކަރަންޓީނުވުމުގެ އުސޫލު ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ތައާރަފެއް ނުކުރެއެވެ. އއ.އަތޮޅުގެ ރިސޯޓެއްގައި ގާއިމްކޮށްފައިވާ ކަރަންޓީނު ފެސިލިޓީއެއްގައި އޭނާ ކަރަންޓީނުވީ ނުވެސް ދަންނަ މީހަކާ އެކުގައެވެ.\n"ފެސިލިޓީތަކުގެ ޖާގަ އޮތް ގޮތުން އޭރުގައި ކަރަންޓީނަށް ދެވެންއޮތީ ނުދަންނަ މީހެއް ކަމަށްވިޔަސް އެހެން މީހަކާ އެއްކޮށް ހުންނަން އެއްބަސްވެގެން، އެގޮތަށް އެއްބަސްވާން ޖެހުނީ ރިސޯޓުތަކުގެ ކޮޓަރިތައްހުރީ ދެމީހަކަށް ތިބެވޭގޮތަށް ކަމަށްވާތީ އެ ޖާގަ ފުރިހަމައަށް ބޭނުންކުރަން ކަމަށް އެޗްޕީއޭއިން ބުނީ،"\nއޭނާ ބުނިގޮތުގައި، ރިސޯޓުގެ ކޮޓަރީގެ ފެންވަރު ކިތަންމެހާވެސް ރަނގަޅެވެ. ރިސޯޓްގެ ގޮނޑުދޮށާއި މޫދުވެސް ރީއްޗެވެ. އެކަމަކު، އެ ރީތިކަމުން ހިތްހަމަޖެހުމަށް ވުރެ ބޮޑަށް ލިބުނީ ހާސްކަމެވެ. ރިސޯޓުގެ ރީތިކަންވެސް ވީ ތުރާލަކަށް ކަމަށް އާދަމް ސިފަކުރީ، ބޭނުން ނުހިފޭ ގޮތަށް ލޯ ކުރިމަތީގައި އޮންނަ ރީތިކަމަކަށް އެކަން ވީމައެވެ.\n"ރޫމްގެ ފެންޑާ މައްޗަށް ނުކުމެލާއިރު ގޮނޑޮދޮށް ފެންނަން އޮވޭ، މޫދާއި ކަނޑު ފެންނަން އޮވޭ. އެކަމަކު، ގޮނޑުދޮށަށް ނުކުތުން މަނާ. ރޫމުގެ ކައިރިން ވަކި ހިސާބަކުން ހުންނަނީ ޓޭޕް ދަމާފައި. ދެން ހިތްދަތިވުން ނޫން ކޮން ކަމެއް ވާނީ ވެސް؟"\nކަރަންޓީނަކީ ޗުއްޓީއެއް ކަމަށް ސިފަކޮށް ވާހަކަދައްކާ އެހި މީހުންނަށް އޭނާ ދޫކޮށްލީ މިސުވާލެވެ.\nއެގޮތަށް ކަންތައް ހުރުމުން، ކަރަންޓީނުގެ 14 ދުވަސްވެސް އާދަމްއަށް ހީވީ ވަރަށް ދިގު މުއްދަތެއް ހެންނެވެ. އާއްމު ދިރިއުޅުމުގައިނަމަ އެއީ ދެން ދާދި ކުރު މުއްދަތެކެވެ. އެ 14 ދުވަސް ގުނުމަށްވުރެވެސް އުނދަގޫ ކަމަކަށްވީ އެ ދުވަސްތައް ނިމުމުން ނެގި ސާމްޕަލްގެ ނަތީޖާއަށް ކުރަން ޖެހުނު އިންތިޒާރެވެ. އެހާ ހިތްނުތަނަވަސްވީ ކޮވިޑަށް ޕޮޒިޓިވް ވެއްޖެނަމަ، އެ ބަންދުގައި އަނެއްކާވެސް އިތުރު ދުވަސްތަކެއް ހޭދަކުރަން ޖެހޭނެކަން އޭނާއަށް އެނގޭތީއެވެ. ނަފްސާނީ ގޮތުން އެއީ އުނދަގޫ ކަމެކެވެ.\n"އުނދަގޫ އަނެއް ކަމަކަށް ދިމާވީ ބޭނުންވާ އެއްޗިހި މާލެއިން ގެނައުމުގެ ކަންތައް. އަހަރެންނަށް އާދަވެފައިހުރި ގޮތަކީ އެއްޗެއް ބޭނުންވުމުން، އެ ވަގުތެއްގައި އެ އެއްޗެއް ހޯދަން ފިހާރައަށް ދިއުން. އެހެންވެ، ކަރަންޓީނަށް ދިޔަ ދުވަހުވެސް ދުރާލާ އެއްޗިހި ގަންނާކަށް ހަނދާނެއް ނުވި. ދެން ޖެހުނީ މާލޭގައިތިބި އާއިލާގެ އެކި މީހުންނަށް ގުޅައިގެން އެއްޗެހި ގެންނަން. އެއީވެސް އުނދަގޫ ޕްރޮސެސްއެއް،"\nމުހައްމަދު ހަމީދު، 43، ކަރަންޓީނުވީ ފެސިލިޓީއެއްގައި އެކަނިމާ އެކަންޏެއް ނޫނެވެ. އޭނާއަކީ ކޮވިޑްގެ އިގުތިސާދީ ގެއްލުންތަކާ ހެދި މާލެ ދޫކޮށް ރަށަށް ބަދަލުވާން ޖެހުނު މީހެކެވެ. އެހެންވެ، އޭނާ ކަރަންޓީނުވީ އަންހެނުންނާއި ދެ ކުދިންނާވެސް އެކުގައި އަމިއްލަ ގޭގައެވެ. ރަށަށް ފުރަން އުޅުނުއިރު އޭނާ ހީކުރީ އަމިއްލަ ގޭގައި އެގޮތަށް މަޑުކޮށްލަން ޖެހުމަކީ ދެން ހަމަ ޗުއްޓީ ރަނގަޅު ޗުއްޓީއެއް ހޭދަކޮށްލުން ކަހަލަ ކަމަކަށް ވާނެ ކަމަށެވެ. އެހެންވެ އޭނާ ކަރަންޓީނަށް ދިޔައީ އުފަލުން ހުރެއެވެ.\n"ހީކުރި ވަރަށްވުރެ އެކަން މާ އުނދަގޫ. އެންމެ އުނދަގޫ އިހުސާސެއް ކުރެވުނީ ކުރިން ކުރަމުން އައިހެން ކަސްރަތު ކުރެވެން ނެތުމުން،"\nކަސްރަތުކުރުމުގެ ގޮތުން ހަމީދު ކުރިން ކުރާ ކަމަކީ ދުވުމެވެ. އޭނާއަކީ ހަފްތާއަކު ހަތަރު ދުވަހު، ދުވާލަކު ފަސް ކިލޯމީޓަރަށް ދުވާ މީހެކެވެ. ހިތްދަތިވިޔަސް ހަމީދު މަސައްކަތްކުރީ ގޯތިތެރޭގައި އޮތް ތަންކޮޅުގައި ދުވެގެންވިޔަސް ހަށިގަނޑަށް ކަސްރަތެއް ހޯދޭތޯއެވެ. އެކަމަކު، އެއީ އާއްމުކޮށް ދުވެއުޅޭ ސަރަހައްދާ އަޅާބަލާއިރު ނުލާހިކު ކުޑަ ޖާގައެކެވެ. އެއީ ހަމީދުގެ އަސްލު ސްޕީޑުގައި ދުވެވޭ ވަރުގެ ޖާގައެއް ނޫނެވެ.\nހަށިހެޔޮކަމާއި ދުޅަހެޔޮކަމާ މެދުގައި ހަމީދުގެ ކަންބޮޑުވުން ދިޔައީ އިތުރުވަމުންނެވެ. އެއީވެސް ސިކުނޑިއަށް އުނދަގޫ ކުރާ ކަމެއްގެ ގޮތުގައި ވެފައި އޮއްވައި ދެން ވިސްނަން ޖެހުނީ އެއަށް ވުރެވެސް ހިތްދަތި ކަމަކާއެވެ. ގެއިން ނުނިކުމެވޭތީ އާއި މީހަކު ލޮލަށް ނުފެންނާތީ އޭނާގެ ދެކުދިން ޝަކުވާ ކުރަން ފެށީއެވެ. މާލޭގައި ތިން މަސްދުވަހު ލޮކްޑައުންގައި ތިބި އެ އާއިލާއަށް އެކަން އޭރު މިހާ ބޮޑު ކަމަށްނުވީ، މާލޭގައި ތިބި އެންމެންވެސް ގެއިން ނުނިކުމެވޭނެކަން ގަބޫލްކޮށްގެން ތިބީމައެވެ. އެކަމަކު، ބޮޑުއީދާ ދިމާކޮށް ރަށުގައި ހޯމް ކަރަންޓީނުވެގެން ތިބިއިރު، ރަށުގެ އެހެން މީހުން އުޅެނީ މިނިވަންކޮށްކަން އެނގޭތީ ކުރެވުނީ ވަރަށް އެކަނިވެރި އިހުސާސެކެވެ.\n"ކުޑަދޮރު ހުޅުވާލައިގެން ތިބޭއިރު ބޭރުން މީހުން ދާތަން ފެނޭ، ވެހިކަލްތަކުގަ އާއި ހިނގާފައިވެސް. ދެން އަހަރެމެންނަށް ހައްތާ ބޮޑަށް އިހުސާސްވަނީ މިތިބީ ވަރަށް ބޮޑު ބަންދެއްގައޭ،"\nއޭނާގެ އަންހެނުން ފާތިމާ އަލީ، 42، އަށް އެންމެ ބޮޑު ކަމަކަށްވީ، ބައްޔެއް ވިޔަސް ޑޮކްޓަރަށް ދައްކަން ނުދެވޭނެކަމުގެ ކަންބޮޑުވުމެވެ. ރަށުގެ ހެލްތު ސެންޓަރުން ކޮންމެ ދުވަހަކު ގުޅައިގެން ހާލު ބެލި ނަމަވެސް ފާތިމާގެ އެ ކަންބޮޑުވުން މުޅިއަކުން ނުފިލައެވެ. އޭނާއަކީ ހައި ރިސްކް މީހަކަށްވާތީ ކިރިޔާ ކަމެއް ވިޔަސް އަވަހަށް ހެލްތު ފެސިލިޓީއަކަށް ދެވޭނެ މަގެއް އޮންނަން ބޭނުންވެއެވެ. އެކަމަކު، ކަރަންޓީނުގައި ތިބޭތީ އޭރު އޮތް ހަމައެކަނި ގޮތަކީ ހެލްތު ސެންޓަރަށް ގުޅައިގެން އިންތިޒާރުގައި ތިބުމެވެ. ކޮވިޑަށް ޕޮޒިޓިވްވެ، ކަރަންޓީނުގެ މުއްދަތު ދިގުލައިގެން ހިނގައިދާނެކަމުގެ ކަންބޮޑުވުން އޭނާގެވެސް އޮތެވެ.\n"ފުރަތަމަ 14 ދުވަސް ވެސް ހީވީ މަހެއްހާ ދުވަސްހެން،"\nއޭނާއަކީ ކޮވިޑް ފެތުރެން ފެށުމުގެ ކުރިންވެސް މާގިނައިން ބޭރަށް ނުކުމެ އުޅުނު މީހެއް ނޫނެވެ. އެކަމަކު، ކަރަންޓީނުކުރުމުން ބޭރަށް ނުދެވުން ވެގެން ދިޔައީ ވަރަށް ބޮޑު މައްސަލައަކަށެވެ.\n"ކުރިން ގިނަ ވަގުތު ގޭގައިއުޅުނަސް އެއީ މިނިވަން ކަމާއެކު އަމިއްލައަށް ނިންމި ގޮތް. މަޖުބޫރުވެގެން ގޭގައި ހުރުމަކީ މުޅިން ތަފާތު އިހުސާސެއް. ހީވަނީ ހަމަ އަދަބެއްގައި އިންނަހެން،"\nފާތިމާއާއި ހަމީދު އަދި އާދަމްގެ ވާހަކައިންވެސް އެނގުނީ ކަރަންޓީނުވެގެން ހުންނަން ޖެހުމަކީ ޗުއްޓީއެއް ހޭދަކޮށްލުން ކަހަލަ އާދައިގެ ކަމެއް ނޫންކަމެވެ. އެއީ އެއަށްވުރެ މާ އުނދަގޫ ކަމެކެވެ. ފެސިލިޓީތަކާއި އަމިއްލަ ގެ ކިތަންމެ ރަނގަޅަށް ހުއްޓަސް، އެކަނިވެރިކަމާއެކު ބަންދެއްގައި ހުރުމަކީ ވަރަށް އުނދަގޫ އިހުސާސެކެވެ. އެއީ ފަރުވާކުޑަކޮށް އުޅޭ ބައެއް މީހުންނަށް ހީވާހެން އާދައިގެ ކަމެއް ނޫނެވެ.\nކޮވިޑް ކޮންޓްރޯލްކުރުމަށްޓަކައި އެބައްޔަށް ޕޮޒިޓިވްވާ މީހުން އައިސޮލޭޓްކުރުމާއި ކަރަންޓީނުކުރަން ޖެހުމުން އޭގެ ބުރަ އުފުލަންޖެހެނީ ހަމައެކަނި އެމީހުން އަމިއްލައަކަށް ނޫނެވެ. އެއީ ދައުލަތަށްވެސް ބޮޑު ބުރައެކެވެ. އެކަމަށް ހަރަދު ކުރަނީ ހަމަ އެންމެންގެ އަތުން ޓެކްސް ނަގައިގެން ދައުލަތަށް ލިބޭ އާމްދަނީންނެވެ. އެއީ ކިހާވަރެއްގެ ބުރައެއްކަން ކުޑަކުޑަ ހިސާބެއް ޖަހައިލުމުން ސާފުވާނެއެވެ.\nސަރުކާރުން ގާއިމްކޮށްފައިވާ ކަރަންޓީނު ފެސިލިޓީއެއްގައި ތިބޭ ކޮންމެ ދެމީހަކަށް ދުވާލަކަށް 750 ރުފިޔާ ދައުލަތުން ހަރަދުކުރަން ޖެހެއެވެ. އެއީ އަދި އެމީހުންގެ ބޭސްފަރުވާއަށް ހިނގާ ހަރަދުގެ އިތުރަށެވެ. މިރޭޓުން ފައިސާ ހަރަދުކުރަން ޖެހޭއިރު މިހާރުވެސް އައިސޮލޭޝަންގައި 692 މީހުން އެބަ ތިއްބެވެ. މީގެ އިތުރުން، ހޮސްޕިޓަލްތަކުގައި އެޑްމިޓްކޮށްފައިވެސް 96 މީހުން އެބަ ތިއްބެވެ. އެއިން ކޮންމެ މީހަކަށް ވެސް ގާތްގަނޑަކަށް 750 ރުފިޔާ ދުވާލަކަށް ހަރަދުވާނެއެވެ.\nމީގެ މާނައަކީ، އައިސޮލޭޝަންގައި މިހާރު ތިބި މީހުންނަށް ދުވާލަކަށް ޖުމްލަ 259،500 ރުފިޔާ ހަރަދުކުރަން ޖެހުމެވެ. ހޮސްޕިޓަލްތަކުގައި ތިބި މީހުންނަށް ގާތްގަނޑަކަށް ދުވާލަކު ޖުމްލަ 72،000 ރުފިޔާ ހޭދަކުރަންޖެހެއެވެ. އެއީ ޖުމްލަ 331،500 ރުފިޔާއެވެ.\nއެ މިންވަރު 14 ދުވަހުގެ މުއްދަށް ހަރަދުކުރާނަމަ، އެއީ ޖުމްލަ 4.6 މިލިޔަން ރުފިޔާއެވެ. މިސާލަކަށް، އެ މިންވަރާއި އުމުރުން ދުވަސްވީ މީހުންނަށް ދޭ އެލަންވަންސަށް ހަރަދުކުރާ ފައިސާއާ އަޅާކިޔާލާއިރު، އެވަރުގެ ބަޖެޓަކުން 65 އަހަރުން މަތީގެ 928 މީހަކަށް އެއްމަސްދުވަހު އެލަވަންސް ދެވޭނެއެވެ.\nކަރަންޓީނުގައި ކުރި ތަޖުރިބާ ކިޔައިދިން ތިން މީހުންގެ ބަހުންވެސް އެނގޭ ގޮތުގައި،ކަރަންޓީނާ ގުޅޭ ގޮތުން ކުރެވިފައިވާ ކުށްހީތައް ހަގީގީ މަންޒަރާ ވަރަށް ދުރެވެ. އެއީ ޗުއްޓީއެއް ނޫނެވެ. އޭގެ ބަދަލުގައި،އެކަމުގެ ސަބަބުން ހަށިގަނޑުގެ ދުޅަހެޔޮކަމަށާއި ނަފްސާނީ ދުޅަހެޔޮކަމަށް ބޮޑެތި އަސަރުތަކެއް ކުރެއެވެ.\nއެހެންވީމާ، ކަރަންޓީނުވާން ޖެހުމުގެ ފުރުސަތު ވީހާވެސް ކުޑަވާނެ ގޮތަކަށް ދިރިއުޅުން ބައްޓަންކުރުން މިހާލަތުގައި ވަރަށް މުހިއްމެވެ.


Afghan in sifain beylumakee bodu goaheh: W. Bush\nއަފްޣާނުން ސިފައިން ބޭލުމަކީ ބޮޑު ގޯހެއް: ޑަބްލިޔު ބުޝް\nޖޯޖް ޑަބްލިޔު ބުޝް (ކ) އަދި ހާމިދު ކަރުޒާއީ: ޖެނުއަރީ 2002 ގައި ބައްދަލު ކުރައްވަނީ\nއަފްޣާނިސްތާނުން ސިފައި ބޭލުމަކީ ވަރަށް ބޮޑު ގޯހެއް ކަމަށް އެމެރިކާގެ ކުރީގެ ރައީސް، ޖޯޖް ޑަބްލިޔު ބުޝް ވިދާޅުވެއްޖެ އެވެ. ބުޝް ވިދާޅުވީ ތާލިބާނުންނަކީ އާންމުން ކަތިލާ ބައެއް ކަމަށާއި އަފްޣާން ކަނބަލުންނަށް އޮތް ނުރައްކާ ބުނެދޭން ވެސް އެނގިވަޑައި ނުގަންނަވާ ކަމަށެވެ.\nދުނިޔެއިން ޓެރަރިޒަމް ނައްތާލުމަށް ކަމަށް ވިދާޅުވެ އަފްޣާން ހަނގުރާމަ ފެއްޓެވީ ޖޯޖް ޑަބްލިޔު ބުޝްގެ ވެރިކަމުގައި 2001 ގައެވެ. އަފްޣާންގައި ސުލްހަ ބެލެހެއްޓުމުގެ ނަމުގައި އެމެރިކާއާ އިއްތިހާދުތަކުގެ ސިފައިން އެ ގައުމުގައި ތިބޭތާ 20 އަހަރުވާން އަންނައިރު ހާސިލު ކުރެވުނު އެއްވެސް ސުލްހައެއް ނެތެވެ.\nއެމެރިކާގެ ރައީސް ޖޯ ބައިޑަން ނިންމަވާފައި ވަނީ އުސާމާ ބިން ލާދިން އެމެރިކާއަށް ދިން ހަމަލާއަށް 20 އަހަރު ފުރުމާ ދިމާކޮށް އަފްޣާނުން ސިފައި ބޭލުމަށެވެ. އެމެރިކާގެ ވޯލްޑް ޓްރޭޑް ސެންޓަރަށް އަލްގައިދާ ޓެރަރިސްޓުން ހަމަލާދިނީ ސެޕްޓެމްބަރު 11، 2001 ގައެވެ.\nއަފްޣާނިސްތާނުން އެމެރިކާ ސިފައިންނަށް ރަނގަޅަށް ނުފޭބިގެން އުޅެނިކޮށް ތާލިބާނުން ވަނީ އަފްޣާންގެ މުހިންމު އަވަށްތަކެއް ވެރިކޮށްފަ އެވެ. މަޝްރަހު މިހާރު އޮތް ގޮތުން ތާލިބާނުންގެ ނުފޫޒު މުޅި އަފްޣާންގައި ފަތުރާލަން ދުވަސްތަކެއް ނުނަގާނެ އެވެ.\nބުޝް ވިދާޅުވީ އޭނާ ދެކެވަޑައިގަންނަވާ ގޮތަށް ތާއީދުކުރައްވާ ލީޑަރުން ވެސް ތިއްބަވާ ކަމަށާއި ޖަރުމަނުގެ ޗާންސެލާ އެންޖެލާ މާކެލް ވެސް ގެންގުޅުއްވަނީ ދާދި އެއް ފިކުރެއް ކަމަށެވެ.\nދުނިޔޭގެ ސުޕަ ޕަވަރުން ކަމަށް ގަބޫލުކުރާ ގައުމުތައް އަފްޣާންގައި 20 އަހަރު ކުރި މަސައްކަތުން އަފްޣާނަށް އައީ ކޮން ބަދަލެއްބާއޭ ހިތަށް އަރާނެ އެވެ. އަފްޣާން ރައްޔިތުންނަށް އެއްވެސް ކަހަލަ ސަލާމަތެއް ނެތްއިރު އެމެރިކާއަށް އެހީވިހާ ބަޔަކު ހޯދައި ތާލިބާނުން ދަނީ އެމީހުންގެ ގައިގައި ލިޔައަޅައި ފިހަން މިރުސް ލަމުންނެވެ.\nޓެރަރިޒަމް އަފްޣާނިސްތާން ޖޯ ބައިޑަން + ޓެރަރިސްޓް ހަމަލާ ތާލިބާން\n"ދެތިން ދުވަހުގެ ތެރޭގައި ކާބުލްއަށް ހަމަލާދޭނެ"


SunOnline: Bangladesh rohvaalumahfahu Nepal furathama faharah finalah\nLast Updated:2week4day ago\nބަންގްލަދޭޝް ރޮއްވާލުމަށްފަހު ނޭޕާލް ފުރަތަމަ ފަހަރަށް ފައިނަލަށް\nސާފް ޗެމްޕިއަންޝިޕުގައި މިއަދު ނޭޕާލާއި ބަންގްލަދޭޝް ބައްދަލު ކުރާ މެޗަކީ ފައިނަލެކެވެ. މޮޅުވާ ޓީމަކަށް މުބާރާތުގައި ކުރިއަށް ދިއުމުގެ ފުރުސަތު އޮތް އިރު، ދެ ޓީމަށް ވެސް އޮތީ ވަރުގަދަ ޗެލެންޖެކެވެ. ބަންގްލަދޭޝްއިން އެތައް އަހަރަކަށްފަހު ތަށި ހޯދުމަށް އަމާޒުކަނޑައަޅާފައިވާ އިރު، ނޭޕާލްގެ އުންމީދަކީ މުބާރާތުގެ ފުރަތަމަ ރަން މެޑަލް ހޯދުމެވެ.\nމިއަދުގެ މެޗަށް ދެ ޓީމުން ވެސް ރަނގަޅަށް ތައްޔާރުވެފައިވާ އިރު، މުބާރާތުގައި މިހާތަނަށް ކުޅުނު ތިން މެޗުން ނޭޕާލް ވަނީ ހަ ޕޮއިންޓް ހޯދައިފައެވެ. ފުރަތަމަ މެޗުގައި ރާއްޖެ ބަލިކޮށް ހޯދި އުންމީދާ އެކު ދެވަނަ މެޗުގައި ސްރީ ލަންކާ އަތުން ވެސް އެ ޓީމު ވަނީ މޮޅުވެފައެވެ. ފަހު މެޗުގައި އިންޑިއާ އަތުން ތިން ޕޮއިންޓް ގެއްލުނީ ފަހު ވަގުތު އެ ޓީމުގެ ފޯވާޑް ސުނިލް ޗެތުރީ ޖެހި ގޯލުންނެވެ.\nއަނެއްކޮޅުން ބަންގްލަދޭޝް ވަނީ މިހާތަނަށް ކުޅުނު ތިން މެޗުން ހަތަރު ޕޮއިންޓް ހޯދައިފައެވެ. ފުރަތަމަ މެޗުގައި ސްރީލަންކާ ބަލިކޮށް، ދެވަނަ މެޗުގައި ވަރުގަދަ އިންޑިއާ އަތުން ވަނީ ޕޮއިންޓެއް ހޯދައިފައެވެ. އެކަމަކު ތިންވަނަ މެޗުގައި ރާއްޖެ އަތުން 0-2 އިން ވަނީ ބަލިވެފައެވެ.\nމި މެޗުގެ ނަތީޖާ އެއްވަރުކޮށްލައިގެން ވެސް ނޭޕާލަށް މުބާރާތުގައި ފައިނަލަށް ދިއުމުގެ ފުރުސަތު އެބައޮތެވެ. ބަންގްލަދޭޝްއަށް ފައިނަލަށް ދެވޭނީ މޮޅެއް ހޯދައިގެންނެވެ.\nނޭޕާލާ ދެކޮޅަށް އެންމެ ފަހުން ބަންގްލަދޭޝް ކުުޅުނު ފަސް މެޗުގެ ތެރެއިން މޮޅުވީ އެންމެ މެޗަކުންނެވެ. ނޭޕާލް ތިން މެޗުން މޮޅުވިއިރު، މި އަހަރު ނޭޕާލްގައި ބޭއްވި ތުރީ ނޭޝަންސް ކަޕް ފައިނަލުގައި އެ ޓީމު ވަނީ 2-1 އިން ބަންގްލަދޭޝް ބަލިކޮށްފައެވެ.\nސާފް ޗެމްޕިއަންޝިޕްގައި ނޭޕާލް ވަނީ 1993 ވަނަ އަހަރުގެ މުބާރާތުގެ ތިން ވަނަ ހޯދައިފައެވެ. އޭގެ ފަހުން އެ ޓީމު ވަނީ ސާފް ޗެމްޕިއަންޝިޕްގެ ސެމީ ފައިނަލުން ބަލިވެފައެވެ. އެންމެ ފަހުން 2018 ވަނަ އަހަރުގެ މުބާާރާތުގެ ސެމީ ފައިނަލުގައި ބަލިވީ ރާއްޖެ އަތުންނެވެ.\nމަރުހަބާ ނޭޕާލް! މި ނަތީޖާއާ އެކު ނޭޕާލް ވަނީ ފައިނަލުގެ ޖާގައެއް ކަށަވަރުކޮށްފައި.\nމެޗު ނިމުނީ. ބަންގްލަދޭޝް 1 - 1 ނޭޕާލް\nނޭޕާލަށް ޖެހުން. ބަންގްލަދޭޝްގެ ކުޅުންތެރިން ވަރަށް ބޮޑަށް ދަނީ ރެފްރީ ގާތު ޝަކުވާކުރަމުން.\nމެޗުގެ ފުރިހަމަ ވަގުތުގެ ކުޅުން ހަމަވީ. އިތުރު ވަގުތުގެ ގޮތުގައި ހަ މިނަޓު ރެފްރީ ދައްކައިފި.\nމިހާރުގެ ސްކޯ އަކީ ނޭޕާލް 1 - 1 ބަންގްލަދޭޝް. މިގޮތުގައި ނިމިއްޖެ ނަމަ ފައިނަލަށް ދާނީ ނޭޕާލް.\nނޭޕާލްގެ ޕެނަލްޓީ ކާމިޔާބުކޮށް ނަތީޖާ ހަމަހަމަ ކޮށްދިނީ އަންޖަން ބިސްޓާ.\nނޭޕާލަށް ޕެނަލްޓީ. ނޭޕާލްގެ ކުޅުންތެރިޔާއަށް ކުރި ފައުލަކާ ގުޅިގެން ލިބުނު ޕެނަލްޓީ ކުރިއަށް ފޮނުވާލަން ގޮސް ހުރީ އަންޖަން ބިސްޓާ.\nމެޗުގެ 82 މިނަޓު ކުޅެވިއްޖެ. ބަންގްލަދޭޝް 1 -0ނޭޕާލް\nބަންގްލަދޭޝް ޓީމުން ބަދަލެއް. ބިޕްލޯ އަހުމަދުގެ ބަދަލުގައި ކުޅެން ނުކުތީ ކީޕަރު އަޝްރަފުލް އިސްލާމް.\nއަނިސުރުއަށް ކާޑު ދެއްކީ އޭރިއާ ބޭރުން ގަސްތުގައި އަތުން ޖެއްސުމުން.\nބަންގްލަދޭޝްގެ ކީޕަރު އަނިސުރް އަށް ރަތް ކާޑު.\nބަންގްލަދޭޝްގެ ސަޕޯޓަރުން --- ސަން ފޮޓޯ\nބަންގްލަދޭޝްގެ ކީޕަރު އަނިސުރް ރަހްމާންއަށް އަނިޔާވެގެން ދަނޑުމަތީގައި ފަރުވާ ދެނީ.\nނޭޕާލްގެ ޓީމުން ދެ ބަދަލެއް ކޮށްފި. ފޭބީ ސުޖަލް ޝްރެތާއާއި އަޔޫޝް ގަލަން. ކުޅެން ނުކުތީ ސުމަން އަރްޔަލްއާއި މަނީޝް ޑަންގީ.\nނޭޕާލަށް ލަނޑު ޖަހާނެ ރަނގަޅު ފުރުސަތެއް. ރޯހިތު ޗަންދާ އޭރިއާ ތެރޭގައި ހުރެ ބޮލުން ފޮނުވާލި ހަމަލާ ދިޔައީ ދަނޑި ކައިރިން ބޭރަށް. ނޭޕާލަށް މި ހާފުގައި ލަނޑު ޖަހާނެ ރަނގަޅު ފުރުސަތުތަކެއް ވަނީ ލިބިފައި.\nދެވަނަ ހާފުގެ 23 މެޗު، މެޗުގެ 68 މިނަޓުގެ ކުޅުން ނިމުނު އިރު ބަންގްލަދޭޝް އެއް ގޯލުގެ ލީޑެއް ވަނީ ނަގައިފަ. ނޭޕާލުން ގޯލެއް ޖެހުމަށް ޓީމު އެއްކޮށް ވަނީ ކުރިއަށް ޖައްސައިފަ.\nބަންގްލަދޭޝް ޓީމުން އަނެއްކާވެސް ބަދަލެއް. މުހައްމަދު އިބްރާހިމްގެ ބަދަލުގައި ކުޅެން ނުކުތީ އެމްޑީ މާޓިން މިއާ\nބަންގްލަދޭޝް ޓީމުން ބަދަލެއް. އެ ޓީމުގެ ކެޕްޓަން ޖަމާލްގެ ބަދަލުގައި ކުޅެން ނުކުތީ ސޮހެލް ރަނާ.\nނޭޕާލުގެ ހިލޭ ޖެހުން ނާކާމިޔާބު. ބަންގްލަދޭޝް ކުޅުންތެރިން ބޯޅަ ސާފުކޮށްލައިފި.\nނޭޕާލަށް ބަންގްލަދޭޝްގެ އޭރިއާ ބޭރުން ޖެހުމެއް. ބޯޅަ ފޮނުވާލަން ހަތަރު ކުުންތެރިއަކު ބޯޅަ ކައިރީ ހުއްޓިލައިގެން އެބަތިބި.\nނޭޕާލްގެ ޓީމުން ބަދަލެއް. ބިޝަލް ރާއީގެ ބަދަލުގައި ކުޅެން ނުކުތީ ސުމަން ލަމާ.\nނޭޕާލުން ގޯލެއް ޖެހުމަށް އަންނަނީ ވަރަށް ބޮޑަށް މަސައްކަތް ކުރަމުން.\nނޭޕާލަށް ކޯނަރު. ނޭޕާލުގެ ކޯނަރު ފޮނުވާލަބް ގޮސް ހުރީ ސުޖަލް ޝްރެތާ. ސުޖަލް ނަގައިދިން ކޯނަރުގެ ބޭނުން ނުކުރެވި ބޯޅަ ބޭރަށް.\nބަންގްލަދޭޝްގެ އެޓޭކަށްފަހު ސުމަންއަށް އަނިޔާވެގެން ދަނޑުމަތީގައި ފަރުވާ ދެނީ.\nބަންގްލަދޭޝްއަށް ލީޑު ފުޅާ ކުރުމަށް ރަނގަޅު ފުރުސަތެއް. އެ ޓީމުގެ ފޯވާޑް ސުމަން އޭރިއާ ތެރެއަށް ވަނުމަށްފަހު ފޮނުވާލި ހަމަލާ ދިފާއު ކުރީ ނޭޕާލު ޓީމުގެ ކީޕަރު ކިރަން.\nނޭޕާލަށް ގޯލު ޖަހާނެ ރަނުގެ ފުރުސަތެއް. އަޔޫޝް މުޅިން ހުސްކޮށް ހުރެ ބޮލުން ފޮނުވާލި ބޯޅަ ބަންގްލަދޭޝްގެ ކީޕަރު ދިފާއުކޮށްފި. މިއީ ނޭޕާލުން މިހާތަނަށް މެޗުގައި އުފެއްދި އެންމެ ނުރައްކާތެރި ހަމަލާ.\nނޭޕާލަށް އަނެެއްކާވެސް ރަނގަޅު ހިސާބަކުން ޖެހުމެއް. މިފަހަރުވެސް ބޯޅަ ފޮނުވާލަނީ އަޔޫޝް.\nއަޔޫޝް ވަރަށް ބަލާލައިފައި އޭރިއާ ތެރެއަށް ނަގައިދިން ބޯޅަ ބަންގްލަދޭޝްގެ ކީޕަރު ދިފާއުކޮށްފި.\nނޭޕާލަށް ނުރައްކާތެރި ހިސާބަކުން ހިލޭ ޖެހުމެއް. މި ހިލޭ ޖެހުން ކުރިއަށް ފޮނުވާލަން ގޮސް ހުރީ އަޔޫޝް\nނޭޕާލަށް މި ހާފުގައި ގޯލެއް ޖެހުން މަޖުބޫރު. މިހާރުގެ ސްކޯ އަކީ ބަންގްލަދޭޝް 1 -0ނޭޕާލް\nދެވަނަ ހާފުގެ ކުޅުން ފެށުނީ. މި ހާފު ކިކްއޮފް ކުރީ ނޭޕާލްގެ ޓީމުން.\nނޭޕާލް ކޮޅަށް ގޯލު ޖެހުމަށްފަހު ބަންގަލަދޭޝް ކުޅުންތެރިން އުފާފާޅު ކުރަނީ --- ސަން ފޮޓޯ: އަހްމަދު އައިމަން\nފުރަތަމަ ހާފުގެ ކުޅުން ނިމުނީ. ބަންގްލަދޭޝް 1 -0ނޭޕާލް\nފުރަތަމަ ހާފުގެ އިތުރުވަގުތުގެ ގޮތުގައި ދެ މިނަޓު ރެފްރީ ދައްކައިފި.\nނޭޕާލްގެ ކޯނަރާ އެކު އުފެދުނު ނުރައްކާތެރި ހަމަލާ ބަންގްލަދޭޝްގެ ކީޕަރު ވެއްޓިގަނެފައި ދިފާއުކޮށްފި.\nނޭޕާލަށް ކޯނަރެއް. ކޯނަރު ނަގާއިރު އެ ޓީމުގެ ދެ ކުޅުންތެރިން ފިޔަވާ އެހެން ހުރިހާ ކުޅުންތެރިން އޭރިއާ ތެރޭގައި މަޑުކޮށްލައިގެން އެބަތިބި.\nބަންގްލަދޭޝްއަށް ކޯނަރު. ނަގައިދެން ގޮސް ހުރީ ކެޕްޓަން ޖަމާލް.\nމިއަދުގެ މެޗަށް ބަންގްލަދޭޝްގެ ސަޕޯޓަރުން ވަދެ، ދަނޑު ގާތް ގަނޑަކަށް އޮތީ ފުރާލައިފަ.\nބަންގްލަދޭޝްގެ ސާދުއްދީން ކުރި ފައުލަކާ ގުޅިގެން އޭނާއަށް ރީންދޫ ކާޑު. މިއީ ބަންގްލަދޭޝް ޓީމަށް މި ހާފުގައި ދެއްކި ދެވަނަ ރީންދޫ ކާޑު.\nބަންގްލަދޭޝްއަށް ޖެހުމެއް. ޖެހުން ކުރިއަށް ފޮނުވާލަނީ ކެޕްޓަން ޖަމާލް. ޖަމާލް ފޮނުވާލި ބޯޅައަށް އަރަން ހުރި ކުޅުންތެރިޔާ އޮފްސައިޑު.\n'30:00 - ނޭޕާލް0- 1 ބަންގްލަދޭޝް\nބަންގަލަދޭޝްއިން އަނެއްކާވެސް ނުރައްކާތެރި ހަމަލާއެއް. އެ ޓީމުން އުފެއްދި ކައުންޓާ އެޓޭކެއްގައި ސާދު އޭރިއާ ބޭރުން ފޮނުވާލި ހަމަލާ ދިޔައީ ދަނޑި ކައިރިން ބޭރަށް.\nނޭޕާލުން މެޗު ވަރުގަދައަށް ފެށި ނަމަވެސް ބަންގްލަދޭޝް ޓީމުން މެޗު ކުރިއަށްދާ ވަރަކަށް ނުރައްކާތެރި ހަމަލާތައް ދަނީ އިތުރުކުރަމުން.\nނޭޕާލަށް ލިބުނު ހިލޭ ޖެހުމެއްގައި ތާރިގު ފޮނުވާލި ބޯޅަ ދިޔައީ ހުރަސް ދަނޑި މަތިން ބޭރަށް.\nމިހާރު މިއޮތް ނަތީޖާއާ އެކު މެޗު ނިމިއްޖެ ނަމަ ފައިނަލަށް ދާނީ ބަންގްލަދޭޝް.\nބަންގްލަދޭޝްއިން ހަމަލާއެއް. ސުމަން ވަރަށް ރީތިކޮށް ކުޅުންތެރިޔާ ބީޓުކޮށްލުމަށްފަހު އޭރިއާ ތެރެއަށް ވަދެ ފޮނުވާލި ބޯޅަ ނޭޕާލުގެ ކީޕަރު ކިރަން ހަމަޖެހިލާފައި ދިފާއުކޮށްފި.\nމެޗުގެ 20 މިނަޓު ކުޅެވުނު އިރު، ދެ ޓީމުގެ ފަރާތުން ވެސް ވާދަވެރި ކުޅުމެއް ވަނީ ފެނިފައި. މިހާރުގެ ސްކޯ އަކީ ނޭޕާލް0- 1 ބަންގްލަދޭޝް\nބަންގްލަދޭޝްއިން އަނެއްކާވެސް ހަމަލާއެއް. އެ ޓީމުގެ ރާކިބް ހޮސައިން އޭރިއާ ބޭރުން ފޮނުވާލި ހަމަލާ ދިޔައީ އަރިމަތިން ބޭރަށް.\nނޭޕާލަށް ގޯލު ޖަހާނެ ރަނގަޅު ފުރުސަތެއް. އެ ޓީމުގެ ރޯހިތު ޝަންދު އޭރިއާ ތެރޭގައި ހުރެފައި ފޮނުވާލި ބޯޅަ ދިޔައީ ގޯލުގެ އަރިމަތިން ބޭރަށް.\nބަންގްލަދޭޝްއިން ގޯލު ޖެހީ އެ ޓީމަށް މެޗުގައި ލިބުނު ފުރަތަމަ ފުރުސަތުގައި.\nމިހާރުގެ ސްކޯ އަކީ ބަންގްލަދޭޝް 1 -0ނޭޕާލް\nބަންގްލަދޭޝްގެ ގޯލު ކާމިޔާބު ކުރީ ސުމަން. ބަންގްލަދޭޝްއަށް ލިބުނު ހިލޭ ޖެހުން ނަގައިދިނީ އެ ޓީމުގެ ކެޕްޓަން ޖަމާލް. އޭނާ ނަގައިދިން ހުރަސް ސުމަން ގޯލަށް ފޮނުވާލީ ބޮލުން.\nބަންގްލަދޭޝްގެ 21 ނަންބަރު ރާކިބް ހޮސައިން އަށް ކުރި ފައުލާ ގުޅިގެން އެ ޓީމަށް ޖެހުން.\nމެޗުގެ ހަ މިނަޓު ކުޅެވުނު އިރު، ނޭޕާލުން އަންނަނީ ރަނގަޅު ހަމަލާއެއް އުފެއްދުމަށް މަސައްކަތް ކުރަމުން.\nމިއަދުގެ މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ބަންގްލަދޭޝްގެ ކޯޗު އޮސްކާ ބުރުޒޮން ބުނީ، ބަންގްލަދޭޝް ފުޓްބޯޅަ މިހާރު ކުރިއަރާފައިވާކަން ސާބިތުކޮށްދޭން ލިބޭ އެންމެ ރަނގަޅު ފުރުސަތަކީ އުރީދޫ ސާފް ޗެމްޕިއަންޝިޕް ކަމަށް.\nނޭޕާލްގެ ޖެހުން ފޮނުވާލީ ސުޖާލް. އޭނާ ފޮނުވާލި ބޯޅަ ދިޔައީ މާ މަތިން ބޭރަށް.\nނޭޕާލަށް ނުރައްކާތެރި ހިސާބަކުން ހިލޭ ޖެހުމެއް. ބަންގްލަދޭޝްގެ ޓޮޕޫ ބަރްމާން ނޭޕާލް ކުޅުންތެރިޔާއަށް ފައުލު ކުރުމާ ގުޅިގެން އޭނާއަށް ރީންދޫ ކާޑު ދައްކައިފި.\nމެޗުގެ ކުޅުން ފެށުނީ. ކިކް އޮފް ކުރީ ބަންގްލަދޭޝްއިން.\nމިއަދުގެ މެޗުގައި ބަންގްލަދޭޝް ޓީމުން ބޭނުން ކުރަނީ އެ ޓީމުގެ ރަސްމީ ފެހި ކުލައިގެ ޖާޒީ. ނޭޕާލުން ބޭނުން ކުރަނީ ރަތް ކުލައިގެ ޖާޒީ.\nމެޗު ފެށުމަށް ދެ ޓީމުގެ ކުޅުންތެރިން ވެސް ދަނޑުމައްޗަށް ނުކުމެއްޖެ.\nމެޗު ބެލުމަށް ބަންގްލަދޭޝްގެ ގިނަ އަދަދައްގެ ސަޕޯޓަރުން ދަނޑަށް ވަދެ އެބަތިބި. ނޭޕާލުން ވެސް ކޮންމެވެސް ވަރަކަށް ސަޕޯޓަރުން ދަނޑުގެ އެކި ހިސާބުތަކުގައި ސަޕޯޓް ކުރަން ވަދެ އެބަތިބި.\nބަންގްލަދޭޝްގެ ފުރަތަމަ އެގާރަ:\nއެމްޑީ ސުމަން ރިޒާ\nއެމްޑީ ޓުޓުލް ހޮސައިން\nސާފް ޗެމްޕިއަންޝިޕުގައި ނޭޕާލް އަދި ބަންގްލަދޭޝް ބައްދަލު ކުރާ މެޗުގެ ލައިވް ބްލޮގަށް މަރުހަބާ!


ބާރަށު އާސާރީ މިސްކިތް ކުރިން ހުރިގޮތް\nއާޘާރީ މިސްކިތާއި މުންނާރު\nތިލަދުންމަތީ އުތުބުރީ ބާރަށުގައި އާޘާރީ މިސްކިތަކާއި، އެމިސްކިތުގެ އުތުރު ހުޅނަގު ކަނުގައި ހަތަރެސްކަނަށް ބިނާކޮށްފައިވާ ވަރަށް އާޘާރީ މުންނާރެއް އެބަހުއްޓެވެ. މިތަނުގެ ދޮރު ހުރީ ދެކުނަށެވެ. ދޮރުން އުތުރުއަތަށް އަރާން4ހަރުފަތްގަނޑު އެބަހުއްޓެވެ. މިތަނުން ހުޅަނގުއަތަށް އަރާންހުރީ2ހަރުފަތްގަޑެވެ. ދޮރުގެ ފުޅާމިނުގައި2ފޫޓް އުސްމިނުގައި5ފޫޓް 1 އިންޗި އެބަހުއްޓެވެ. މިތަން ރާނާފައިހުރީ ވެލިގަލުންނެވެ\nމި މުންނާރަކީ ދެއްވައްދޫ ރަސްގެފާނު މިސްކިތާއެކީ ބެހެއްޓެވި މުންނާރެއްކަމުގައި ބުނެއުޅެއެވެ. މި މިސްކިތުގެ އުތުރު ދާލައިގެ ހުޅަގުކޮޅު މަތީގައި ސަނދުވާދަމާފައި އިހަށް ހުއްޓެވެ. މިތަނަކީ އުތީމު ބަނޑާރައިންގެ ( ބޮޑުތަކުރުފާނު ) ނަމާދު ކުރެއްވިތަން ކަމުގައި ބުނެއުޅެއެވެ. މިމިސްކިތުގެ ކުރިން އެތާނގައިހުރި މިސްކިތެއްގައި އުތީމު ބަންޑާރައިން ނަމާދު ކުރައްވައި އުޅުއްވިކަމަށް ވުމަކީ އެކަށީގެންވާ ކަމެކެވެ. މި މިސްކިތަކީ މުސްކުޅިގޮތަށް ހަދާފައި ބާވިބާވިހެން މަރާމާތު ކުރަމުން އައިސްފައިވާ ދުވަސްވީ މިސްކިތެކެވެ.\nބާރަށު އާސާރީ މިސްކިތާއި މުންނާރު\nމިސްކިތާ މުންނާރުގެ ރޭނުންހުރީ ދާދި އެއްސިފައަކަށެވެ. މިމިސްކިތާއި މުންނާރު ވަރަށްބޮޑަށް ހަލާކުވެފައި ވުމާއެކު 2002 ވަނައަހަރުގެ ތެރޭގައި ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒުގެ ފަރާތުން މިތަންތަން މިހާރުވަނީ މަރާމާތު ކުރައްވާފައެވެ\nމިރަށުގެ ދެކުނުކޮޅުގައިވާ މީހުން ނޫޅޭ ސަރަހައްދުން ވަރަށް ޤަދީމީގަލެއް ފެނިފައިވެއެވެ. އަލްއުސްތާދު މުޙައްމަދު އިބްރާހީމް ލުތުފީ ވިދާޅުވާ ގޮތުގައި މިތަނަކީ އިހުގައި އީދުނަމާދު ކުރަމުންއައި ތަނެކެވެ. މިގަލަކީ މިންބަރުކަމުގައި މީހުން ބަލައިގެން އުޅުނެވެ. މިގަލަށް އެއްވެސް ގެއްލުމެއް ނުލިބި އޭރު ( މިމަޢޫލޫމާތު އެއްކުރިއިރު ) އޮތެވެ\nކަޅުއޮށްފުންމި ބެންނެވި ތަނުގައި ދެލިއުނބަށް ފެންޖެހިކަމަށް ބުނާ ވަޅު ( އާސާރީ ވަޅު ) ހއ. ބާރަށުގައި\nމިރަށުގައި އާޘާރީ2ވަޅު އެބަހުއްޓެވެ. ބުނެވޭގޮތުގައި މިއީ އުތީމު ތިންބެއިން ކަޅުއޮށްފުންމި ބެންނެވި ތަނުގައި ދެލިއުނބަށް ފެންޖަހަން ބެހެއްޓެވި ދެވަޅެވެ. މިތަނުން އެއްވަޅަކީ ޑައިމީޓަރުގައި3ފޫޓްހުރި 8 ކަންލީ ވަޅެކެވެ. އަނެއްވަޅަކީ2ފޫޓް2އިންޗީގެ ވަޅެކެވެ. މި ދެވަޅަށް ގެއްލުމެއް ލިބިފައި ނުވިނަމަވެސް މިތަންވަނީ މަރާމާތުކޮށް ހިމާޔަތް ކޮށްފައެވެ\nމިރަށުގައި ”ތިންބެރެބެދި ކިޔާ” އާޘާރީ ސަރަހައްދެއްވެސް އޮވެއެވެ. މިތަނަކީ ޕޯޗްގީޒުންގެ އަތްދަށުން ރާއްޖެ މިނިވަން ކުރެއްވުމަށް މުޙައްމަދު ތަކުރުފާނު ކުރެއްވި ހަނގުރާމައިގައި ބޭނުންކުރެއްވި އޮޑި ކަޅުއޮށްފުންމީގައި ވަދެނިކުމެވީ ދިމާކަމަށް ބުނެވެއެވެ\nހުކުރުމިސްކިތުން އިރަށް ދާންއޮތް މަގަަށްކިޔައި އުޅެނީ ކަމަނާމަގެވެ. އެއީ މުޙައްމަދު ތަކުރުފާނު ރެހެންދި ގޮއްޔެ ގޮވައިގެން ހިންގެވި މަގުކަމުގައި ބުނެވެއެވެ. މިމަގުގައި އެޒަމާނުގެ ފެންވަޅެއް އެބަހުއްޓެވެ\nބާރަށުގައި ހުރި ޒަމާންވީ ކާނިގަސް\nމިރަށުގައި ޢިދުކުޅޭ މަގުގައި ކަޅުއޮށްފުންމި އަލަށް ބަންނަވައިގެން ރިޔާ ފައްސަވަން ޖެއްސެވި ކާނިކަޑަކަމުގައި ބުނާ ވަރަށްގިނަ ޒަމާންވީ ކާނި ގަހެއް އެބަހުއްޓެވެ\nމިހާރު މިރަށުގެ ސްކޫލްހުރި މަގުގައި ކަނބާ އައިސާގެ މަހާނަކަމަށް ބުނެވޭ މަހާނައަކީވެސް ރައްކާތެރި ކުރަންވެފައިހުރި ތަނެއްކަމަށް ފާހަގަކުރެވެއެވެ\nކަޅުއޮށްފުންމި ބެންނެވި ތަނާއި އެތާނގެ ދެފަރާތުގައިހުރީ ދެނިކަގަސް\nކަޅުއޮށްފުންމި ބެންނެވި ތަންކަމަށް ބުނާތަނާއި އެތާނގެ ދެފަރާތުގައި ހުންނަ ނިކަގަހާއި ހަރުގޭގެ ދެމުޑިކަމަށްބުނާ ދެމުޑިވެސް މިސަރަހައްދުގައި ވެއެވެ\nމަޢުލޫމާތު: ދިވެހިބަހާއި ތާރީޚަށް ޚިދުމަތްކުރާ ޤައުމީ މަރުކަޒު


Noorul-islam.NET :: ދިމުދިމުގެ ދެވަނަ ވާޝަން ނެރެފި\nދިމުދިމުގެ ދެވަނަ ވާޝަން ނެރެފި\nތާރީޚް:5ފެބްރުއަރީ 2011\nނޫރުލްއިސްލާމާއި ދިވެހި ސޮފްޓު ގުޅިގެން ތައްޔާރުކޮށް، 2010 ވަނަ އަހަރުގެ ފެބްރުއަރީ މަހުގެ ތެރޭގައި ލޯންޗު ކުރެވުނު ނަމާދު ވަގުތު ސޮފްޓްވެއަރ – ދިމުދިމުގެ2ވަނަ ވާޝަން ނެރެފިއެވެ.<?xml:namespace prefix = "o" ns = "urn:schemas-microsoft-com:office:office" />\nދިވެހިރާއްޖޭގެ ހުރިހާ ރަށެއްގެ ނަމާދު ވަގުތު ހިމަނައިގެން ނެރެވިފައިވާ މި ސޮފްޓުވެއާގެ ދެވަނަ ވާޝަން ނެރެފައިވަނީ މިކަމަށްޓަކައި ބޭއްވުނު ޚާއްޞަ ޙަފްލާއެއްގައި އައްޑޫ ހައި ސްކޫލްގައެވެ. ދެވަނަ ވާޝަން ނެރެދެއްވީ އެ ސްކޫލްގެ ޑިޕިޔުޓީ ޕްރިންސިޕަލް ފަޟީލަތުއްޝައިޚް ޙުސައިން ފަހުމީއެވެ. މި ރަސްމިއްޔާތުގައި ނޫރުލްއިސްލާމްގެ އެޑިޓަރު މުޙައްމަދު އަނީލާއި ދިވެހި ސޮފްޓުގެ ސީއީއޯ އަލްފާޟިލް އަޙްމަދު މިހާދު، ސޮފްޓުވެއާގެ ކުރިމަގާމެދު ވާހަކަ ދެއްކެވިއެވެ.\nއެދެބޭފުޅުންގެ ވާހަކަފުޅުގައި ދިމުދިމުގެ މޯބައިލް ވާޝަންތަކެއް ވަރަށް އަވަހަށް ނެރުމުގެ މަސައްކަތް ކުރެވެމުންދާކަމަށް ވިދާޅުވިއެވެ. ވިންޑޯޒް ފޯން7އާއި އައިފޯން އަދި އެންޑރޮއިޑް އަށް ސަޕޯޓް ކުރާ ގޮތަށް މޯބައިލް ދިމުދިމު ތައްޔާރު ކުރެވުމުގެ މަސައްކަތް ކުރައްވާ ކަމަށް އެދެބޭފުޅުން ވިދާޅުވިއެވެ.\nއަދި ވެބްސައިޓްތަކުގައި ނަމާދުވަގުތު އެމްބެޑް ކުރެވޭ ގޮތަށް ވިޖެޓްތަކެއް ތައްޔާރު ކުރުމުގެ މަސައްކަތްވެސް ކުރެވޭނެކަމަށް މަޢުލޫމާތު ދެއްވިއެވެ.\nދިމުދިމުގެ ފުރަތަމަ ވާޝަން ނެރެ ދެއްވީ، މިނިސްޓަރ އޮފް އިސްލާމިކް އެފެއާޒް ޑރ. ޢަބްދުލްމަޖީދު ޢަބްދުލްބާރީއެވެ.\nދިމުދިމު ޑައުންލޯޑު ކުރެވޭނީ، ތިރީގައިމިވާ ލިންކުންނެވެ.


މޫރްސީ އަވަހާރަވި މައްސަލަ ހޫނުވަނީ! މޫރްސީގެ މަރަކީ ހަމަ ހުރެފައި ކުރިމަތިވި މަރެއް ކަމަށް ގިނަ ބައަކު ޤަބޫލެއް ނުކުރޭ!\nމިޞުރުގެ ހަމައެކަނި އިންތިޚާބީ ރައީސް މުޙައްމަދު މޫރްސީ އުމުރުން 67 އަހަރުގައި މިއަދު އަވަހާރަވެފައިވާއިރު މޫރުސީގެ މަރަކީ ހަމަ ހުރެފައި ކުރިމަތިވި މަރެއް ކަމަށް ގިނަ ބައަކު ޤަބޫލެއް ނުކުރެއެވެ.\nހޭފުޅު ނެތިގެން މޫރްސީ ވެއްޓިވަޑައިގަތީ ފަނޑިޔާރުގެ ސުވާލުތަކަށް ޖަވާބު ދެއްވަން 20 މިނިޓް ކޮޅަށް ހުންނެވިފަހުންނެވެ. ބައެއް ރިޕޯޓްތަކުގައި ބުނެފައިވަނީ މޫރްސީ ވެއްޓިވަޑައިގަތީ ހަށިކޮޅުން ހަކަތަ ހުސްވެގެން ކަމަށެވެ. ވެއްޓިވަޑައިގަތުމުން މޫރްސީ ގެންދެވުނު ހޮސްޕިޓަލުން މޫރްސީ އަވަހާރަވިކަން އިއުލާނުކޮށްފައިވަނީ މިޞުރުގެ ގަޑިން ހަވީރު 4.50 ހައިއިރުއެވެ. ޑޮކްޓަރުންގެ ބަޔާނުގައިވަނީ ހަށިކޮޅުގެ ބޭރުފުށުން އެއްވެސް އަނިޔާއެއް ފެންނަން ނެތް ކަމަށެވެ.\nމޫރްސީއަކީ ހަކުރު ބަލީގެ ބޭފުޅެކެވެ. ކިޑްނީ ފޭލްވުމުގެ މައްސަލަތައްވެސް ވަނީ ކުރިމަތިވެވަޑައިގެންފައެވެ. މިއިން އެއްވެސް ބައްޔެއްގައި އެކަށީގެންވާ ފަރުވާ ފޯރުކޮށްދީފައެއް ނުވެއެވެ. ގިނަ ބައަކު ބުނަނީ މޫރްސީ އަވަހާރަވީ6އަހަރުދުވަހު ދެމުން އައި އަނިޔާގެ ސަބަބުން ކަމަށެވެ.\nމޫރްސީގެ ޢާއިލާއަށް މޫރްސީ އާއި އެންމެ ފަހުން ބައްދަލުކުރެވިފައިވަނީ މިދިއަ އަހަރުގެ ސެޕްޓެމްބަރު މަހުއެވެ. މޫރްސީ އަވަހާރަވުމުން އެންމެ ފުރަތަމަ ތައުޒިޔާ ވިދާޅުވީ ތުރުކީގެ ރައީސް އުރްދްޤާންއެވެ. ރައީސް އުރްދްޤާން، މޫރްސީ އަވަހާރަވުން ސިފަކުރައްވާފައިވަނީ ޝަހީދެއްގެ ގޮތުގައެވެ. "މާތް ﷲ އަޚް މުރްސީއަށް ޝަހީދެއްގެ ދަރަޖަ މިންވަރު ކުރައްވަވާށި!"\nފަލަސްޠީނުގެ ރައީސް ޔާސިރު ޢަރަފާތު އަވަހާރަވުމުން ހާމަވެގެންދިއަ ފަދަ އަނދިރިފަރާތް، މުރްސީ އަވަހާރަވުމާއި ގުޅިގެންވެސް ހާމަވެގެންދާނެ ކަމަށް ގިނަ ބައަކު ދަނީ ބުނަމުންނެވެ.\nމޫރްސި އަވަހާރަވި ސަބަބާއިމެދު މިހާރުވެސް ގެންދަނީ ސުވާލުތައް އުފައްދަމުންނެވެ.


India sifain Kashmir gai dhey hamalaathah roadhaah huhtaalaifi\nކަޝްމީރުގައި އިންޑިއާ ސިފައިން ރޯދައަށް ހަމަލާ ހުއްޓައިފި\nކަޝްމީރުގައި މުޒާހަރާކުރާ މީހުންނާ ދެކޮޅަަށް އިންޑިއާ ސިފައިން ހަރަކާތްތެރި ވަނީ. ފޮޓޯ: އަލްޖަޒީރާ\nކަޝްމީރުގައި އިންޑިއާއިން ކޮންޓްރޯލް ކުރާ ސަރަހައްދު އެ ގައުމުގެ އަތްދަށުން މިނިވަަން ކުރުމަށް ހަނގުރާމަކުރާ ޖަމާއަތްތަކާ ދެކޮޅަށް އިންޑިއާ ސިފައިން ހިންގާ އޮޕަރޭޝަންތައް މި ރަމަޟާން މަހަށް ހުއްޓާލައިފި އެވެ.\nއިންޑިއާއިން ގަބޫލުކުރާ ގޮތުގަައި ކަޝްމީރުގެ މިނިވަން ކަމަަށް މަސައްކަތް ކުރާ ހަނގުރާމަވެރި ޖަމާއަތްތަކަކީ ބާޣީންނެވެ. އެ ޖަމައާތްތަކާ ދެކޮޅަށް ދޭ ހަމަލާތައް ވިއްސަކަަށް އަހަރު ދުވަހުގެ ތެރޭގައި ހުއްޓާލާ މިއީ ފުރަތަމަ ފަހަރެވެ. ހަމަލާ ބަދަލުކުރުން ރޯދައަށް ހުއްޓާލާފައިވާ ކަން އިންޑިއާގެ ހޯމް މިނިސްޓްރީން އިއުލާނު ކޮށްފައި މިވަނީ ވަރުގަދަ ހަމަލާތަކަަށް ފަހުގައެވެ.\nހަމަލާ ބަދަލުކުރުން ހުއްޓައިލި ހުއްޓައިލުމާބެހޭ ގޮތުން އިންޑިއާގެ ހޯމް މިނިސްޓްރީން ކުރި ސިލްސިލާ ޓްވީޓްތަކެއްގައި ބުނީ އެ ފިޔަވަޅުގެ ބޭނުމަކީ "ސުލްހައަށް ލޯބި ކުރާ މުސްލިމުންނަށް ރަމަޟާން މަހު އަމާން މާހައުލެއް އުފައްދައި ދިނުން" ކަމަށެވެ.\n"ހަމަލާއެއް ދީފި ނަމަ ބަދަލު ހިފުމުގެ ނުވަތަ ކުށެއް ނެތް މީހުންގެ ފުރާނަ ސަލާމަތްކުރުމަށް [ހަމަލާދިނުމުގެ] ހައްގު ސަލާމަތީ ބާރުތަކަށް ލިބިގެންވޭ،" ހަމަލާ ބަދަލު ކުރުން ހުއްޓައިލުމުގައި އަމަލު ކުރާނެ ގޮތުގެ ތަފުސީލު ދެމުން އިންޑިއާ ހޯމް މިނިސްޓްރީން ކުރި ޓްވީޓެއްގައި ބުނެފައި ވެއެވެ.\nކަޝްމީރުގެ ޗީފް މިނިސްޓަރު މަހްބޫބާ މުފްތީ ވިދާޅުވީ އިންޑިއާ ސަރުކާރުގެ އެ ނިންމުމުގެ ސަބަބުން ކަޝްމީރު މައްސަލައިގައި މަޝްވަރާ ކުރުމަށް މަގުފަހިވާނެ ކަމަށް ދެކެވަޑައިގަންނަވާ ކަމަށެވެ. ނަމަވެސް އިންޑިއާ ސަރުކާރުގެ ނިންމުމާ ބެހޭ ގޮތުން ހަނގުރާމަވެރި ޖަމާއަތްތަކުން އަދި ވަކި އެއްޗެއް ނުބުނެއެވެ.\nކަޝްމީރުގަައި އިންޑިއާ ސިފައިންނާ ދެކޮޅަށް ހަނގުރާމަކުރުމުގައި އެންމެ އިސްކޮށް އުޅޭ ހިޒްބުލް މުޖާހިދީން އިން އެއްބަސްވެގެން 2000 ވަނަ އަހަރު ވެސް ހަމަލާ ބަދަލުކުރުން ހުއްޓައިލިއެވެ. އޭގެ ފަހުން ހަމަމަލާ ބަދަލުކުރުން ހުއްޓައިލި މިއީ ފުރަތަމަ ފަހަރެވެ.\nކަޝްމީރަކީ އެ ސަރަހައްދުގެ މިލްކުވެރިކަމާ މެދު އިންޑިއާއާއި ޕާކިސްތާނުން ވެސް ދައުވާ ކުރާ ސަރަހައްދެކެވެ. ނަމަވެސް އެ ސަރަހައްދުގެ ގިނަ ރައްޔިތުންނަކީ އިންޑިއާއާ ދެކޮޅު ބައެކެވެ. އެމީހުންގެ ތެރެއިން ގިނަ މީހުން އެދެނީ މުޅި ކަޝްމީރަކީ ޕާކިސްތާނުގެ ބަޔަކަށް ވުމަށް ނުވަތަ މިނިވަން ވަކި ދައުލަތަކަށް ވުމަށެވެ. - އަލްޖަޒީރާ\nއިންޑިއާ ކަޝްމީރުގެ މައްސަލަ ޕާކިސްތާން


ރާއްޖޭގެ ދީނީ އިލްމުވެރިން ޖަމިއްޔާއެއް އުފެއްދުމަށް ނިންމައިފި\nOctober 05, 2019 15:44:39\nދީނީ އިލްމުވެރިންގެ ޖަމިއްޔާއެއް އުފައްދުމަށް ނިންމައިފިއެވެ.\nމި ނިންމުން ނިންމާފައިވަނީ ދީނަށް ފުރައްސާރަ ކުރުމާއި ދީނުގެ ނަމުގައި ހައްދުފަހަނައެޅުން ހުއްޓުވުމާއި ގުޅޭގޮތުން އިސްލާމިކް މިނިސްޓަރު ޑރ.އަހުމަދު ޒާހިރު އަލީ ރާއްޖޭގެ ބައެއް އިލްމުވެރިންނާއެކު، ބޭއްވި ބައްދަލުވުމުގައެވެ.\nއިސްލާމިކް މިނިސްޓްރީގެ މީޑީޔާ އޮފިޝަލް ވިދާޅުވީ އިސްލާމިކް މިނިސްޓްރީގެ ޖަލްސާ ކުރާ މާލަމުގައި ބޭއްވި މި ބައްދަލުވުމުގައި މިކަން ހައްލު ކުރުމަށް ޤާނޫނީ ގޮތުން ކުރެވެން ހުރި ހުރިހާ ކަމެއް ކުރައްވާނެ ކަމުގެ ޔަޤީންކަން މިނިސްޓަރ އަރުވާފައިވާކަމަށާއި، ދީނީ ކަންކަމުގައި މިނިސްޓްރީއާ ގުޅިގެން މަސައްކަތް ކުރާނެ ދީނީ އިލްމުވެރިންގެ ޖަމިއްޔާއެއް އުފެއްދުމަށް ވެސް މި ބައްދަލުވުމުގައި ނިންމާފައިވާ ކަމަށެވެ.\nމިފަދަ ބައްދަލުވުމެއް ބާއްވާފައިމިވަނީ މޯލްޑިވްސް ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓެއްގަައި އިސްލާމްދީނާ ދެކޮޅު ވާހަކަތަކެއް ހިމަނާފައިވާ މައްސަލައެއް ފެންމަތިވެެފައިވާ ދަނޑިވަޅެއްގައެވެ.\nއެ ރިޕޯޓުގައި އިސްލާމްދީނުގެ އަސާސްތަކާއި ޚިލާފު ވާހަކަތައް ހިމަނާފައިވުމުގެ އިތުރުން ވަނީ ރަސޫލާ މުހައްމަދުއް ސައްލަﷲ އަލައިހި ވަސައްލަމައަށް ނިސްބަތްކޮށް ބޭ އަދަބީ ބަސްތައް ވެސް ބޭނުންކޮށްފައެވެ.\nއެމްޑީއެންގެ އެ ރިޕޯޓާ ގުޅިގެން މީސްމީޑިޔާގައި އެ ޖަމިއްޔާ އަށް ބޮޑެތި ފާޑުކިޔުންތަކެއް އަމާޒުވުމުން، އެ ޖަމިއްޔާއިން ވަނީ އެކަމަށް މައާފަށް އެދި ދީނީ އިލްމުވެރިއެއްގެ އެހީގައި އެ ރިޕޯޓު އިސްލާހުކުރަން ނިންމާފައިވާކަން ހާމަކޮށްފައެވެ.\n77.8 % އުފާވި\n22.2 % ރުޅިއައި\nދިނީ އިލްމުވެރިން ދީނީ ޖަމިއްޔާ\nކޮބާ ސަލަފް އެއީވެސް ތިގޮތަށް އުފެއްދި ސިޔާސީ ބައިގަޑެއް